
INDLEDNING 

hele det 16. Aarhundrede var Handelen paa Ost- 
indien udelukkende i Portugisernes Hænder og 
først i Slutningen af Aarhundredet, da Portugal blev 
forenet med Spanien, begyndte Hollænderne at sende 
Skibe til Asien og at anlægge Kolonier dér. De op- 
rettede et ostindisk Handels-Kompagni, og nu fulgte 
England og Frankrig efter med lignende Handelssel- 
skaber, men det var dog Hollænderne, der stadig i 
Kamp med Portugiserne fik det største Udbytte af 
Rigdommen i de fjerne Lande, hvorfra store Ladnin- 
ger især af Krydderier, Elfenben og kostbare Træ- 
sorter m. m. blev ført til Europa. 

Danmark-Norges Handel og Søfart var under den 
foretagsomme Christian IV i mægtig Opkomst, og de 
Efterretninger, der kom Kongen for Øre om de euro- 
pæiske Expeditioner til Ostindien, — vel ikke mindst 
gennem de Fortællinger, som de mangfoldige danske 

^ og norske Søfolk, der i hollandsk Tjeneste havde del- 

taget i Sejladsen paa Indien, bragte hjem med sig — 

^ bevægede ham til, nu da Krigen med Sverrig var endt, 

ogsaa at gøre et Forsøg paa at faa et dansk-ostindisk 

^ Kompagni oprettet. Flere hollandske Købmænd, der 

. var bosatte i Kjøbenhavn, først og fremmest Roland 

CrappCy støttede Kongen i disse Bestræbelser. Ved 

s^ Oktroj af 16. Marts 1616 blev det dansk-ostindiske 

?[^ Handels-Kompagni oprettet med det hollandske Kom- 

,^ pagni som Forbillede. 

Der skulde nu udrustes et Togt til Ostindien, og 
Kongen fik end mere Blod paa Tanden, da der til Kjø- 
benhavn ankom en Gesandt fra selve Kejser Ceneradt 
Adassin paa Ceylon. Gesandten var en Hollænder ved 
Navn Marcelis Boshonwerj der i flere Aar havde været 
den ceylonske Kejsers Yndling og Raadgiver i hans 
mange Stridigheder med Portugiserne. Kejseren havde 
udnævnt ham til Admiral og Prins af Migomme og nu 
sendt ham afsted til Europa for at søge Bistand mod 
Portugiserne. Efter at være bleven afvist i Holland, 
begav Boshouwer sig til Danmark, hvor han opholdt 
sig et Aars Tid, og afsluttede en Handels- og Venskabs- 
Traktat mellem Kejseren af Ceylon og Kongen af 
Danmark-Norge. Senere viste det sig jo rigtignok, at 
han havde handlet vel meget paa egen Haand, og den 
nævnte Traktat fik ingen Betydning. 

Den 14. November 1618 afeejlededen første danske 
Expedition til Ostindien, Forløberen for saa mange 
senere. Dens Admiral var den 23-aarige Adelsmand 
Ove Gjedde. Den bestod af to af de kgl. Orlogsskibe: 
„Elefanten'' og »David* og to af Kompagniets Handels- 
skibe: »Christian* og »Kjøbenhavn*. Et Par Maaneder 
før var Roland Crappe sendt forud med Jagten »Øre- 
sund*. Boshouwer var ombord paa »David*. 

Dette mærkelige Togt er mange Gange omtalt, og 
Ove Gjeddes vidtløftige, men højst interessante Rap- 
porter, Journaler og Dagbøger er meddelt i Schlegels 
»Sammlung zur Dånischen Geschichte*. Kopenh. 1772 
— 76. Dets egenlige ikke store Resultat var Anlæget 
af Danmarks første Koloni i Asien (Trankebar). Fire 
Aar efter, i Foraaret 1622, vender Expeditionen tilbage 
til Danmark, og samme Aar den 8. Oktbr. udsendes 
en anden Expedition. 

Bøsseskytten Jon Olafsson har som Fortsættelse af 

sine Optegnelser om sit Liv, hvis første Del blev ud- 
givet for to Aar siden (Memoirer og Breve udgivne af 
Jul. Clausen og P. Fr. Rist. I.), i den her foreliggende 
Bog fortalt om sin Deltagelse i denne Expedition til 
Ostindien 1622—24. 

Den unge Islænder, der lysten efter Æventyr havde 
forladt sin Fædreneø, fandt sig ikke længe tilfreds ved 
den ensformige Vagttjeneste paa Kjøbenhavns Tøjhus, 
og det havde været hans inderligste Ønske at komme 
med paa Ove Gjeddes omtalte Togt. Men Kongen for- 
bød ham det. Man kan derfor forstaa, at han har været 
ivrig efter at opsøge sine Venner blandt de lykkelige 
Deltagere, der nu vendte tilbage til Kjøbenhavn efter 
den æventyrlige Rejse, der vakte en umaadelig Opsigt 
i hele Norden. 

Med stor Begærlighed har Jon Olafsson lyttet til 
Fortællingerne om deres mærkelige Hændelser paa de 
umaadelige Have og i de fjerne Lande, som han nu 
selv stod for Tur til at opleve. Men enten har han ikke 
vidst rigtig at forstaa og opfatte alt det, som hans, 
rimeligvis kun lidet aandeligt udviklede, hjemkomne 
Kammerater berettede ham, eller ogsaa har disses Be- 
retninger været lidet overensstemmende med Sandhed 
og Rimelighed, thi Jon Olafssons anden Haands Refe- 
rat om Ove Gjeddes Togt i de første Kapitler af hans 
Optegnelser, er saa uhistorisk og fuldt af Fejl, Fejl- 
tagelser og Misforstaaelser, at det er uden synderlig 
Værdi og derfor kun bliver gengivet i et stærkt be- 
skaaret Udtog. Men dette Udtog indeholder til Gengæld 
nogle Oplysninger, man hidtil har manglet. 

Udgiverne har saa meget mindre taget i Betænk- 
ning at forkorte Jon Olafssons Beretning om Ove Gjeddes 
Togt, som det jo er hans egne Erindringer og Oplevel- 
ser det er Hensigten at meddele, og ikke andres. Der- 

imod har det voldet Udgiverne større Vanskeligheder 
at finde det rigtige Forhold i Behandlingen af hans 
Beretninger om hans egne Oplevelser. Disse er nemlig 
saa opfyldte af lange, vidtløftige og trættende Beskri- 
velser af ren geografisk, naturhistorisk og ethnografisk 
Natur, der gør hans Manuskript til et i voluminøs 
Henseende mægtigt Værk. Men Kendskabet til disse 
Videnskaber var jo paa hans Tid overordenlig ringe, 
selv var han jo desuden en lidet oplyst Mand, om han 
end i saa Henseende stod højt over sine Jævnbyrdige, 
og hans Beretninger om de Landes og Haves Beliggen- 
hed og Natur, som han berejser, det Dyre- og Plante- 
liv han ser, de Folkeslags Sæder og Levemaade han 
kommer i Berøring med, de Afstande han angiver, de 
Navne han nævner, er ofte saa fulde af Fejl og pud- 
sige Misforstaaelser, saa uforstaaelige og uigenkende- 
lige, saa prægede af Tidens Uvidenhed og Overtro, at 
de for en stor Del mister deres Værdi og Interesse. 
Alt, hvad der derimod vedrører hans egen Person og 
det Liv han lever, er lige saa friskt, sundt og oprinde- 
ligt, og i sin knappe Fortællemaade lige saa utvivlsomt 
sandt og virkeligt som hele den mærkelige Beretning 
om h^ns Liv, vi kender fra første Del af hans Opteg- 
nelser. 

Den her foreliggende anden Del af Jon Olafssons 
Oplevelser maa derfor, paa Grund af sine Forkortelser, 
nærmest betragtes som et stort og bredt Udtog af det 
foreliggende voluminøse Manuskript. En fuldstændig 
Udgivelse af dette vilde stille for store Fordringer til 
Læserens Taalmodighed og ligge udenfor vor Hensigt: 
i en populær Form at meddele Jon Olafssons af ham 
selv nedskrevne Oplevelser. Af samme Grunde er 
Oversætterens Arbejde ogsaa gengivet i en i sproglig 
Henseende friere Bearbejdelse. 



Jon Olafssons Søn har afsluttet Manuskriptet med 
en Udsigt over Faderens Liv paa Island, efter at han 
endelig er havnet hjemme paa sin Fædreneø, som han 
længtes saa meget efter, træt af sit Livs mange Gen- 
vordigheder. Som en agtet Mand, men mærket haardt 
af sin Ulykke levede han her under vanskelige For- 
hold og smaa Kaar, og som en gammel Mand skrev 
han her sin Odyssé. Og alt som han med Resterne af 
sin stakkels lemlæstede Haand føjer Linie til Linie, 
glider Tankerne tilbage til hans bevægede Ungdom, 
til Vagttjenesten paa Tøjhuset, til Livet og Færdslen 
og Slagsmaalene i Gaderne i Kjøbenhavn, til hans 
Fangehul i Blaataam, til Samlivet paa Søen med Chri- 
stian IV, til Hvalfangsterne i Ishavet, Sejladsen i Tro- 
perne, Stormen og Skibbruddet i Nordhavet og til Vagt- 
nætterne paa Fæstningsmuren i Indien, da han stod og 
lyttede til Tempelpigernes Sang i Trankebars Pagode. 
Alle disse Minder giver Optegnelserne deres store 
Tiltrækning og store kulturhistoriske Betydning. 



Med Hensyn til de Anmærkninger der findes i 
Bogen under Texten, skyldes Oplysningerne om is- 
landske Forhold og Personer, Oversætteren. Der brin- 
ges en Tak til Hr. Museumsinspektør Bering Liisberg, 
der har meddelt Forklaringer over mange forældede 
maritime Udtryk, samt til Hr. Kay Larsen, der har 
stillet sine Samlinger fra Arkivstudierne til hans Bog: 
„De dansk-ostindiske Koloniers Historie* Kbhvn. 1907, 
til vor Raadighed. 

Udgiverne. 



DEN ANDEN DEL AF DENNE BOG, 
INDEHOLDENDE MIN REJSE TIL 

OSTINDIEN M. M. 

I Begyndelsen omtales de forskellige Omstændigheder, der 

gjorde, at vor højsalige Herre og Konge Christian den Fjerde 

behagede at sende 5 Skibe til Indien, som afgik, saavidt jeg 

husker, i Oktober Maaned 1618. i) 



KAP. I 

I den tredie Del af den gamle Verden, som kal- 
des Asien, i Indien extra Gangem, er der en 
stor og meget frugtbar 0, som hedder Ceylon. 
Paa denne er der ni Kongeriger, som alle lyder 
en og samme Fyrste. 

Da man skrev 1616, hændte det sig, at en kri- 
sten Mand, Hollænder af Herkomst, var i denne 
mægtige Kejsers Tjeneste. Kejseren raadførte sig 
med denne Hollænder om, hvorledes han skulde 
forholde sig med Portugiserne, som han havde 
tilladt at bosætte sig der i Landet i sin Nærhed 
for at drive Handel over hele Indien, og han 
spurgte ham, om han ikke kendte nogen Konge i 
Europa, som havde Magt og Villie til at fordrive 

1) I Følge Ove Gjeddes Rejsejottrnal afbejlede Expeditionen den 14. No- 
vember 1618. Se Schlegel, Sammlung z. Danlschen Geschichte. Kopenbagen 1772. 
I. 2 St. 57. 

dem fra Landet, eftersom de var blevne ham alt- 
for besværlige! da de med Magt havde tvunget 
ham til at betale dem Skat i hans eget Land, saa 
at han ikke var i Stand til at hævde sine Rettig- 
heder og saaledes maatte taale deres Anmasselser 
og trykkende Magt. 

Det blev derpaa overdraget denne Hollænder 
at rejse bort derfra og her op til Norden, som 
Udsending fra denne hedenske Fyrste. Han drog 
først til Holland og bad Landets højeste Myndig- 
hed om at forjage Portugiserne ft*a Ceylon og lo- 
vede dem til Gengæld Portugisernes Pladser, 
Stæder og Handel, ft*it for alle Skatter og Afgifter. 
Men da Hollænderne havde nok at gøre med 
deres store udenlandske Handel, gav de ham Af- 
slag, hvorpaa han da strax drog til Danmark til 
vor naadige Herre og Konge Christian den Fjerde 
og meddelte ham Indholdet af den ceylonske Fyr- 
stes Brev, dets Mening og Ønsker. Vor højsalige 
Herre og Konge viste sig Sagen bevaagen, og med 
Danmarks Riges Raads Samtykke lod han Brev 
udgaa over hele sit Rige, at det skulde staa en- 
hver frit for, det være sig Mand eller Kvinde, at 
sætte Penge i denne Rejse, saa meget eller saa 
lidt, som enhver maatte ønske. Kongens Budskab 
fik en god Modtagelse hos mange, saa at der 
meldte sig mange Redere,^) som med Glæde be- 
talte deres Bidrag, deriblandt selv Sypiger. Nogle 
indskød 60, andre 70 til 2000 Daler, hvorover 
Regnskab først skulde aflægges efter 12 Aars Forløb. 

1) Ved Redere forstaae« Parthavere, de aom 1 Fvllig rede et Skib ud. 



Til denne Rejse blev 5 Skibe udrustede paa 
den bedste Maade, og foruden Skiksfolkene var 
der 300 Soldater OQibord. 

Flaadens [Soldaternes] Øverstkommanderende 
hed Erik Grubbe. Han bortsolgte sin Herregaard 
og al sin faste Ejendom, før han sejlede bort. En 
adelig Jomfru, som havde indgaaet en Forbindelse 
med ham, begav sig ombord til ham paa en meget 
mærkelig Maade, idet hun havde forklædt sig som 
Page. Men da Skibene laa uden Bør i en 14 Dages 
Tid ved Kronborg, traf det sig en Gang, at Sø- 
folkene opdagede det og strax meldte det, og der 
var nær sket hende og Erik Grubbe en Ulykke 
af den Grund. Men da de var saa stærkt knyttede 
til hinanden i Kærlighed og ikke vilde skilles ad, 
blev de viede sammen i lovligt Ægteskab. Denne 
ædelbaarne Kvinde døde i Barselseng paa Rej- 
sen. 1) 

Den ceylonske Kejsers Sendemand [Boshouwer] 
blev almindelig kaldt Ambassadør. Han var meget 
stolt og hovmodig. I hans Følge var en Præst af 

1) Erik Grubbe til Snilleredt i Slcaane (1591—1631) deltog i Kalmarkrigen 
1611 og blev 1616 Kaptajn tillands og tilvands. 1618 laante han 5000 Daler af 
Kongen forat anbringe dem i det ostindiske Kompagni, samtidig med at han 
selv fulgte Ove Gjedde paa Togtet som Befalingsmænd over de ombord værende 
Soldater (Soldatesken). Det er et mærkeligt Exempel paa Jon Olafssons Uvi- 
denhed om dette Togt, at han nævner ham i Stedet for Ove Gjedde som Togtets 
Chef. Hans romantiske Kærlighedshistorie forholder sig rigtig. Han blev 1 
November 1618 gift 1 Helsingør med Ingeborg Hansdatter (Gere), der Iført 
Karleklæder sn^ sig ombord til ham i Skibet. Hun døde paa Rejsen i Barsel- 
seng d. 22. Juli 1619 ved det gode Haabs Forbjerg og deres Søn, Gap dl Bone 
eller Afrika Grubbe, døde kort efter. (Se Dansk Adelsaarbog 1895. S. 160). 
Erik Grubbes Deltagelse i Hxpedltionen er løvrlgt af en højst besynderlig Na- 
tur. Hans hele Optræden lader ligesom ane at han var noget sindssyg, muligvis 
af Sorg. Naar de forskellige Kilder opgiver, at han vendte tilbage til Kjøben- 
havn, maa dette i Følge flere Bemærkninger om ham af Jon Olafsson stærkt 
betvivles, og ban er vistnok blevet i Ostindien til sin Død 1631. 



ilde Udseende, hans Haar var sort og saa langt, 
at det naaede ham til Bæltestedet, samt et ungt 
Menneske, der betjente dem begge. Til denne 
Ambassadeur blev jeg en Dag af Grabow^) sendt 
i et Ærinde, og jeg maatte da vente mindst tre 
Timer uden for Døren til hans Logis. Da jeg saa 
blev indladt, sad han og læste i en stor Bog, for- 
gyldt i Snittet og paa Siderne. Jeg bukkede for 
ham, og han spurgte, hvem jeg var, i hvis Tjene- 
ste jeg stod, og hvad jeg vilde ham. Jeg bad ham 
paa Junkerens Vegne at ulejlige sig op paa Tøj- 
huset for at besigtige og udvælge de Kobberkano- 
ner, som han maatte ønske at føre med sig. Han 
svarede hovmodigt og gjorde mange Ophævelser 
over Grahows Budskab, men svarede dog, at han 
vilde komme paa Slaget ét efter Middag. Før han 
gav mig Tilladelse til at gaa, lod han skænke 
Akvavit for mig i et Sølvbæger, hvilket smagte 
herligt, og derpaa gik jeg bort med Tak og Re- 
verens. Efter Middag kom han med sin Præst og 
sin Tjener op til Tøjhuset, og man slog Porten 
op for ham som for Kongen og høje Herrer. Men 
han besvarede kun denne Høflighed med Hovmod 
og Spot, og da Tøjhusets Befalingsmænd bukkede 
for ham, knejste han med Hovedet og tog ikke 
sin Hat af. Da han kom hen, hvor Kanonerne laa 
i Rækker nede i Gaarden, slog han paa dem med 
sin Stok, og mærkede med Kridt dem, han vilde 

1) Om den lidet sympathetlske Adolph Frederik Grtbow, der som Chef 
for Tøjhuset pas sss msnge Mssder hsvde mishsndlet Jon Olsfsson, og som 
1619 blev Vicepræsident i det ostindiske Kompsgni, henvises til Jon Olsfssons 
Oplevelser, Registret. 



have. Derefter gik han hovmodig bort, men da 
han var borte, blev der talt mange slemme Ting 
om ham. Nok herom foreløbig. 

Men da Bøsseskytterne skulde mønstres til 
dette Togt og de, der frivillig havde ladet sig ind- 
tegne, blandt hvilke jeg var, skulde tages fra Tøj- 
huset, kom Kongen selv tilstede. Han tillod dem, 
der var unge i Tjenesten og kunde et Haandværk, 
at foretage denne Rejse, men os andre, som var 
prøvede Mænd og havde tjent længe, maatte under 
alle Omstændigheder blive hjemme. Og skøndt 
jeg og mange andre anstrængte os meget for at 
faa Tilladelse til at rejse, og skøndt jeg bad Kon- 
gen ydmygt om Tilladelse, hjalp det ikke; han af- 
slog min Bøn for den Gang og sagde, at jeg tids- 
nok vilde komme ud paa slig en Rejse, hvilket 
ogsaa gik i Opfyldelse. Kongen dadlede Grabow 
meget, fordi han havde ladet alle de bedste Folk 
fra Tøjhuset indskrive til Rejsen. 

En brav islandsk Mand ved Navn Haldor Am- 
ason havde aftalf at vi skulde følges ad; vi havde 
indgaaet Staldbroderskab, og vi var nu meget ær- 
gerlige over at blive revet fra hinanden, da han 
sejlede bort med Skibet „Christian^, hvor jeg 
skaffede ham en god Kammerat ombord; men han 
blev ikke længe ilive, thi jeg hørte senere, at han 
var død undervejs paa denne Side af Barbaresk- 
erne. Da hans Broder Jon Amason senere rejste 
til Danmark for at spørge om sin Broder, fik han 
hans Død at vide, men ikke en Skilling af hans 
efterladte Ejendom, thi Rederne paastod, at han 

var død, før han havde fortjent de 2 Maaneders 
Sold, som han lige som alle andre havde mod- 
taget, før de tog hjemmefra. 

Mangen en stolt Sømand gik med paa det Togt, 
selv unge Adelsmænd, ja endog fire Kvinder, som 
først blev ægteviede, thi ingen ugift Kvinde maatte 
være ombord. To af dem døde i Barselseng om- 
bord undervejs, den ene af adelig,^) den anden 
af uadelig Herkomst. 



KAR II-IV 

Åf disse Kapitler udeladesj som foran med- 
delt, hele JON OLAFSSONS Genfortælling om 
Ove Gjeddes Togt til Ceylon og Coromandelkysten 
fra 1618 til 1622. Blandt sine Hjemmelsmænd 
nævner han JENS PIPER, der viste ham de Pile^ 
som de Vilde paa Guineakysten havde saaret ham 
med, og Konstablen SØREN KNAP, der havde 
været i Fangenskab i Indien. Men deres Beret- 
ninger har som sagt ikke været meget paalidelige. 

Den 14. November 1618 afsejlede OVE GJED- 
DES lille Eskadre. Selv hejste han Flag paa 
y^Elephanten"" ; BOSHOUWERy hans Hustru og 
den Søn, der var født ham i Kjøbenhavn, og som 
Kongen havde staaet Fadder tily var ombord paa 
„David"". ROLAND CRAPPE var allerede i Au- 
gust afsejlet med Jagten „Øresund''. OVE GJEDDE 
mødte mange Genvordigheder og havde mang- 

1) Den ovenfor omtalte Fru Ingeborg Grubbe. 



foldige Vanskeligheder^ især megen Sygdom. Mands- 
tugten ombord var daarlig, og han maatte for at 
hævde den^ anvende overordentlig haarde Midler 
og mange Dødsstraffe. Desuden var hans Forhold 
til den hovmodige og opblæste BOSHOUWER 
alt andet end godt. De naaede først Kaplandet i 
Juli 1619, og da havde Eskadren allerede havt 
200 Døde siden Afrejsen fra Hjemmet. I August 
lykkedes det BOSHOUWER at liste sig bort fra 
Flaaden med ^David^, og under den videre Sej- 
lads, under hvilken man sjælden vidste, hvor 
man befandt sig, forlod ogsaa den ulykkelige 
ERIK GRUBBE paa egen Haand de andre Skibe 
med „Kjøbenhavn^ , hvis Chef han var. Endelig 
den 18. Maj 1620 faldt Ankrene ved Ceylons 
Kyst. 

Om OVE GJEDDES vidtløftige^ indviklede og 
trættende Forhandlinger med de indiske Fyrster 
skal her ikke tales. MARCELIS BOSHOUWER, 
der var død ombord i Oktober 1619 — efter Jon 
Olafssons Beretning tog han Gifty — viste sig at 
have givet falske Forhaabninger med Hensyn til 
de Fordele, der var at opnaa paa Ceylon, men 
der blev dog endelig sluttet en tilsyneladende for- 
delagtig Traktat med denne Øs Kejser; den traadte 
dog aldrig i Kraft. 

Selve Fastlandet, Forindien, var Syd for den 
store Moguls Rige hinsides Ganges delt i en 
Mængde Kongeriger; saaledes var den østlige 
Kyst, Coromandelkysten, delt i fire Riger, og af 
disse blev det eney Tanjaury regeret af en Naike 

(Fyrste, Regent) de Ragnado, ROLAND CRAPPE, 
som efter en yderst besværlig Rejse var ankom- 
men til Indien nogle Maaneder før OVE GJEDDE 
var meget uheldig i sine Operationer mod Portu- 
giserne. Hans Skib blev erobret, og han selv an-- 
kom med 12 Mand til Naiken af Tanjaurs Rige^^) 
hvor han fandt Beskyttelse, og hos hvem han 
indledede Åfstaaelsen til Kompagniet af Tranke- 
barj en lille Flække ved den bengalske Havbugts 
Kyst. 

Her traf OVE GJEDDE ham, og nu blev der 
afsluttet en Traktat af blivende Betydning. Det 
dansk-ostindiske Kompagni fik overladt Trankebar 
med Ret til dér at opføre et Forty til at hæve 
Told af alle Skibe m. m. imod at udlevere en 
Del Skyts og Ammunition o. a. ROLAND CRAPPE^ 
der havde spillet en noget tvetydig Rolle ved Un- 
derhandlingerne, blev af OVE GJEDDE den 14. 
December 1620 indsat som Kompagniets første 
Direktør (Visitør, Opperhoved) paa Stedet, og 
man begyndte strax at tage fat paa Anlæget af 
Fortet DANSBORGy der hurtig rejste sig, og saa 
at sige var færdigt i Februar 1621.^) 

1) Taniaur skrives m^et forskelligt: Tanjoure, Taoslure, Tanschore, Tan- 
schor, Tanschaure, Tanjore, osv. 

S) Roland Crappe begav sig kort efter sin Ansættelse paa Trankebar til 
Kbhvn., hvor Kongen den 25. Marts 1623 giver ham Bestalling som »General 
og Kommandant* i Ostindien, saavel over Fæstningen Dansborg som alle 
andre Steder, hvor ,vore Undersaatter den ostindiske Handel har plantet og 
begyndt paa eller herefter kunde begynde paa*. Han begiver sig derefter 1623 
med »Perlen* tilbage til Trankebar, der imidlertid var blevet bestyret af Chri- 
stopher V. d. Mohlen som Overkøbmand. Roland Crappe blev adlet 1635 af 
Christian IV. Han udfoldede en stor Virksomhed og drev en betydelig Handel 
i Indien, indtil han 1637 vendte tilbage til Danmark. Uagtet han her laa i Strid 
med det ostindiske Kompagnis Direktører, udnævnte Kongen ham dog 1639 til 
Medlem af Direktionen. Han døde omtrent 1645. 



n 

Den 1. Juni s. A. tiltræder OVE GJEDDE sin 
Hjemrejse efter først at have erfaret, hvor ringe 
Betydning de vundne Fordele paa Ceylon i Virke- 
ligheden havde. Ni Maaneder efter var han i 
Kjøhenhavn. Danmark havde erhvervet sig en fast 
Station ved Indiens Kysty der i 200 Aar, lige til 
1845y var et Støttepunkt for det ostindiske Kom- 
pagnis Handel. 

OVE GJEDDE mistede et Par af sine Skibe paa 
dette Togt, og kun den mindste Del af Besætnin- 
gerne kom tilbage til Danmark. En Rejse til Asien 
for 250 Aar siden var paa Grund af Søfartens 
daværende Standpunkt et farligt Æventyr. JON 
OLAFSSON vil nu selv fortælle om sine Oplevel- 
ser som Deltager i den næste danske Expedition, 
og de vil være Bevis derfor. 

Jeg vil nu ikke dvæle længere ved 

disse Ting, men vende tilbage til, at jeg blev ind- 
skrevet i Rullen over de Folk, som blev møn- 
strede til Ostindien. Hver af os fik to Maaneders 
Sold paa Haanden, før vi afrejste. Før jeg gik om- 
bord, hjalp jeg min ærværdige og kære Værtinde, 
Christine Svale^ med at flytte hen til hendes Svo- 
ger, Kaptajn Steffen og hendes kære Søster Fru 
Ermegaardy^) hvor hun tre Uger senere ved Guds 
Naade blev bortkaldt til det evige Liv, hvorom 
jeg er fast overbevist, thi hun var en sjælden from 
og gudfrygtig Kvinde; jeg befalede hende til Gud 
som hun og mig. Dermed forlod jeg dette Hus 
med al Kærlighed og med hjærtelig Afsked. 

1) Om Christine Svale og liendes Familie se : Jon Olafssons Oplevelser 1. 223. 

KAP. V 

om min Bortrejse fra Kjøbenhavn til Indien. 

NU nærmede den Tid sig, da vi skulde begive 
08 paa Vejen til Ostindien. Tre Dage før vor 
Afrejse blev vi med Trompeter og Trommehvirvler 
kaldt op paa Kompagniet,^) hvor vi forefandt vor 
naadige Herre og Konge tillige med mange Per- 
soner af Adel, saa vel som Borgmestrene og de 
ypperste Folk i Byen. Vor Mønsterskriver opraabte 
Navnene paa os alle, dernæst blev Kgl. Majestæts 
Artikler oplæste, og for det tredie blev Troskabs- 
eden gentagen for os med høj Røst, hvorpaa vi 
med tre Fingre opløftede svor vor Konge og det 
ostindiske Kompagni Troskab. 

Da dette var forbi, takkede Kongen os paa sine 
og Kompagniets Vegne, formanende os alle til et 
gudfrygtigt Levned, til ærlig Troskab og sædelig 
Færd og mandig Daad, Danmarks Rige og dets 
berømmelige Regering og Indbyggere til Ære og 
varigt Ry, samt enhver af os selv til Hæder og 
Berømmelse, til godt og ærligt Navn, saa at vi 
hverken gav Kristne eller Hedninger Anledning 
til Forargelse og Bespottelse af Herrens Navn 
eller Lejlighed til at omtale os ilde. 

Da Kongen havde endt denne Sermon og fader- 
lige Paamindelse, nedbad han med blottet Hoved 

1) Kongen havde skænket Kompagniet en grundmuret Gaard ved Stranden 
ikke langt fra Vejerboden, hvor det kunde have Oplag og Pakboder; Gaarden 
gik helt ud til Læderstræde. (O. Nielsen, Kbh.s Hist. IV. 228). Gaarden havde 
oprindelig tilhørt Christopher Waikendorf og kaldtes undertiden ogsaa Hov- 
mestergaarden. Den ses paa v. Wycks Stik af Kbhvn. i Jon Olafssons Op- 
levelser I. 

Himlens Velsignelse over os tilsøs og tillands, 
hjemme og ude, og til hans elskelige Ord og gode 
Ønsker svarede alle Amen! 

Dernæst fik vi Tilladelse til at gaa hjem og 
træffe vore Foranstaltninger til Rejsen, og vi sagde 
da Farvel til vore Bekendte, og alle ønskede os 
en lykkelig Rejse og bad til, at vi med Guds 
Hjælp maatte komme hjem igen med Lykke, Held 
og Velsignelse. 

Før vi gik i Baaden, som var fortøjet ved Sta- 
dens Bro,^) drak vi paa lykkelig Rejse og Velfærd, 
idet vi ønskede alle Foresatte og Undergivne om- 
bord og i Land, baade dem der blev tilbage og 
dem der rejste, Lykke og Velsignelse fra Gud, og 
at det maatte behage Herren at lade os ses igen 
levende og lykkelige. Derefter steg vi i Jesu Navn 
ned fra Broen og i Baaden under Trompeternes 
Klang, mange af os med Taarer i Øjnene, men 
ogsaa nogle med leende Miner og dansende Lader. 

Da vi roede ud af Havnen, hændte det sig, at 
vi mødte en Skude med Tømmer med to Mand 
ombord; vi bad dem gentagne Gange at dreje af 
eller lægge bi, men de agtede ikke paa vore Ord 
og roede paa Trods og med Skældsord lige imod 
os saa stærkt de kunde. Da vi mødtes og strøg 
tæt forbi hinanden i fuld Fart, sad jeg i vor Baads 
Agterende paa Rælingen hos Højbaadsmanden, 
som styrede og talte med ham i al Uskyldighed, 
men jeg tog mig ikke iagt, saa at deres Anker, 

1) Stadens Bro er Baadebroen for Enden af Færgestræde ; den laa i Svin- 
get af den nuværende Kanal, den daværende Havn, mellem Ved Stranden og 
Højbroplads. 

der hang udenbords, greb fat i Bagdelen paa mine 
Buxer og rev mig bort fra min Plads. Jeg frigjorde 
mig i en Fart, sprang over paa Skudens Dæk og 
gav den ene af Mændene to Lussinger og sprang 
saa atter ned i vor Baad, hvor de alle mente, at 
de aldrig havde set saa rask en Vending. Men 
hvis Buxerne ikke havde holdt og jeg var falden 
i Søen, mente man, at det vilde have været ude 
med mig, og det fulde Ansvar for min Død vilde 
saa have faldet paa de to Skudeskippere. Vor Høj- 
baadsmand, som hed Josty sagde, at jeg visselig 
vilde blive stedt i en eller anden Fare, før vort 
Togt var tilende, thi Gud havde gjort et Jærtegn 
med migj som ikke burde glemmes, og som tyde- 
lig viste, at jeg frelst vilde gaa ud af denne Fare, 
selv om jeg maaske vilde komme til at lide under 
dens Følger. 

Denne Mand var en besindig og særdeles klog 
Mand, født i Holland, og gift med en agtværdig 
Kvinde, der sad lige overfor mig, da dette skete.^) 

Næste Morgen lettede vi Anker og gik under 
Sejl. ^) Dernæst blev der ringet til Morgensang og 
blæst til Bøn, hvilket kaldes Chorum. Vi sejlede 
saa bort Ira St. Annæ Bro,") der er en Fjerdingvej 



1) I Følge en Lønningsliste, udfærdiget 3. Oktbr. 1622 af Overkøbmsnden 
Simon Johansen, dér findes I Rigsarkivet, kan der gives nogle Oplysninger om 
Mandskabet ombord 1 aChrlstianshavn*, i mange Tilfælde deres fiilde Navn, 
Fødested og Maanedssold. (Medd. af Kay Larsen). 

Højbaadsmanden hed jost Hermandsen og fik 24i/s Daler I Maanedssold. 

S) Kong Christian IV skriver i sin Kalender for 1622: ^. Oktbr. Skibet 
Christianshavn til Ostindien*. 

8) St. Annæ Bro, en lang stensat Odde, der blev brugt som Landings- og 
Losse-Bro, strakte sig ud i Vandet fra det Sted, hvor nu Indgangen er til Fre- 
deriks Hospital fra Amaliegade. Bering Liisberg. Kbhvn. i gamle Dage, S. 1%. 

fra Kjøbenhåvn, og i nordvestlig Retning opad 
Øresund. Da vi kom Forbi det saakaldte Skovs- 
hoved, der er en Sømil Fra den Før nævnte Bro, 
Faldt det paa med en saa stærk Storm Fra Nord- 
Vest som den vel kunde være. Vi vilde ikke 
gerne vende tilbage, og vi prøvede derfor at krydse 
en stor Del aF Dagen, thi vort Skib ,»Christians- 
havn^ var en ganske udmærket Sejler. 

Kaptajnen var den Før omtalte Christopher 
Boye.^) Skipperen hed Peter AnderseUy min Kon- 
stabel Niels Dreyer. AF Bøsseskytter var der: 
Anders Olufsen^ Bent Andersen^ som blev min 
Kammerat og kære tro Staldbroder undervejs; end- 
videre: Niels Friis, Niels Skoster^ Peter Alkmaar, 

1) Christopher Hansen Boye spiller en Hovedrolle I Jon Olarssons Opteg- 
nelser, løvrfgt vides Ikke m^et om ham. Hans Fader siges at v»re engelsk, 
hans Moder norsk. I Følge Lind, Christian IV og hans M»nd S. 223 var Christ. 
Hansen Skipper paa Ove Gieddes Togt til Ostindien 1618—22, og var I nogen 
Tid 1621 LIeutenant og Næstkommanderende paa Trankebar. Han hjemkom I 
Marts 1622 med ,Elephanten*, roen han er upaatvlvlellg identisk med den Chri- 
stopher Bøje, der (se stds. 222) nevnes som Kaptajn paa ^Marekatten* en 
Maaned efter Hjemkomsten paa et Togt efter Sørøvere i Østersøen. Jon Olafs- 
son fortæller følgende Historie om ham: Da Ove Gjeddes Skibe paa Hjemvejen 
fra Ostindien kom ind til Flækkerø I Norge, roede en Fisker ud til dem og 
Christopher Boye fik ham Ind i Kahytten for at han skulde fortælle Nyt. Bl. a. 
fortalte han, at en Kaptajns Hustru i Kbhvn. havde bedrevet Hor med en 
Mand ved Navn Jens, og da Fiskeren paa Forlangende opgav Navnene, var det 
Christopher Boyes eget Navn og hans Kones. Han blev saa rasende, at han 
vilde dræbe Fiskeren. Da han fuld af Sorg kom til Kbhvn., var hans Kone 
rejst til sine Forældre I Jylland, men Forføreren, der desuden havde bortsvlret 
al hans Gods, Penge og Klæder, vor flygtet til Udlandet, og Kongen lod udgaa 
Stikbrev efter ham, desuden gav han Christopher Boye fuld Æresoprejsning, 
,thi han var en særdeles anset og dygtig Mand i hvad som helst han foretog 
sig, og da han rejste til Ostindien for anden Gang, lovede Kongen ham, at hvis 
Gud forundte ham den Lykke at komme hjem igen, skulde han gøre ham til 
Adelsmand, hvilket dog ikke lykkedes for ham, som jeg senere, om Gud vil, 
skal fortælle*. 

Christ. Boye blev altsaa om Efteraaret Kaptajn og Skipper paa ,Chri- 
stianshavn* med 100 Daler i Maanedssold. Om hans Oplevelser og hans Død 
paa dette hans Togt til Ostindien fortælles I det følgende. Jon Olafsson elskede 
ham og saa op til ham som til en Fader, ofte benævner han ham min Kaptajn 
Christopher Boye. . 

Peter Koning, de andres Navne husker jeg ikke. 
Butler eller Hovmesteren [Proviantskriver] var en 
brav Mand ved Navn Peter Frandsen^ hvis Med- 
hjælper [Mat] hed Christian Hansen. Styrmanden 
hed Claus^ han havde Kommandoen over hele For- 
skibet og skulde passe paa, at ingen hænger Vadske- 
tøj ud over Rælingen.^) Vor Første Bartskær hed 
Mester Henrich^ født i Holsten, en udmærket 
Mand, min særdeles gode Ven, der engang havde 
været Efterligger ') her i Landet [o: Island]. Hans 
Medhjælper hed Mester Hans Sønderborg [eller 
Sundborg]. Konstabelmaten hed Hermann Ry- 
gaardsenj min allerkæreste og trofaste Hjærtensven. 
Der var tre Købmænd ombord : Simon Johan- 
sen, Peter Stot [Stud?] og Daniel LammerSy der 
var yngre end de andre, og som i sit trettende 
Aar havde sejlet gennem Magellhan- Strædet og 
Jorden rundt. Der var tre Assistenter, den gode 
Niels Gertzenj en aldrende Mand, hans Stedsøn 
Anders Michelsen og Niels Jenssen^ der allesam- 
men var udmærkede Mennesker. Sejlmageren hed 
Jan Jansen. 

1) Mange af disse Navne findes ikke paa den ncvnte Skibsliste eller kan 
ikke kendes efter de Navne, Jon Olafsson giver dem. Han har }o nedskrevet 
dem efter Hukommelsen lang Tid efter. Det kan være af Interesse, at se hvilke 
af dem, der svarer til Listens Navne, med vedføjet Maanedssold : 

Konstabel Niels Olsen [Dreyer?] fra Kbhvn, (24 Dir.), Bøsseskytte Be- 
rend Andersen fra Engelholra (9 Dir.) og Niels Petersen Fris (12 Dir.). Styr- 
mand Claus Dirichsen (60 Dir.). Bartskærerne Henrik Barthoiomøus (22 Dir.) 
og Hans Namesen [Sønderborg?] (16 Dir.), Undcrkonstabel Hermand [Rygaard- 
sen?] Søderwerd eller Sydward (18 Dir.). Købmøndene Simon Johansen, Over- 
købmand, (150 Dir.), Daniell Ummers (50 Dir.) og Niels Gerdzen (30 Dir.). 
Sejlmageren Jan Jansen fra Alkmaar (9 Dir.) er opført mellem Baadsm»ndene, 
hvorved forstaaes alle de menige Skibsfolk og voxne Matroser. Endvidere Præ- 
sten Christian Jensen (100 Dir. aarlig). 

S) Se Jon Olafssons Oplevelser, 1. 19. 

Vor elskelige Præst hed Hr. Christian^ han 
var en ung og herlig Mand, som altid var god og 
venlig mod mig. Jeg har nu omtalt alle Beialings- 
mænd og Officerer paa Skibet, men jeg har glemt 
Profossen, som hed Niels LaurseUy^) og at Skibets 
Størrelse var 100 Læster. 2) 

Nu vender jeg tilbage til, at den mægtige Nord- 
veststorm blev stærkere og stærkere. Vi prøvede 
at krydse saa længe vi kunde, indtil vi maatte 
tage alle Sejl ind og var da drevne mod Øst over 
imod Landskrona, hvor vi maatte lægge os For 
vore to største Ankere. Der laa vi da om Natten 
i svær Sø og i stor Fare, og vidste ikke andet, 
end at vi, naar som helst det skulde være, kunde 
blive revet løs, og i saa Fald var vi mere sikre 
paa Død end Liv. 

Vi havde en Mand ombord, som ikke hørte 
til vor Besætning, og Skibsfolkene mente, at der 
ikke fulgte nogen Lykke med ham. Det var 
Adolph Frederik Grabow. Eftersom han nemlig 
var en af Direktørerne for det ostindiske Kom- 
pagni, lod han, som om han vilde gøre os en 
Ære ved at følge os paa Vej op til Kronborg ved 
Øresund. Næste Morgen blev det godt Vejr, og 
da vi gav os i Lag med at lette Anker, sprang 
den ene Ankerkætting, da Ankeret sad fast i Bun- 
den, og vi maatte lade det blive tilbage. Strax efter 
fik vi god Bør fra Sydost op efter Øresund, og 
næste Nat laa vi ud for Kronborg Slot. Om Mor- 

1) Paa Skibslisten kaldes Profossen Gunder Børgesen fra Varberg. 
S) Jon Olafssons Oplevelser. I. 235, siges »Christianshavn* at v«re paa 
180 Læster. 




Skibstype Fra Christian IV.s Tid 

(.Nonkc Lavs* RounboriHinlliiicn) 

genen Før vi atter gik under Sejl, blev Graham 
sat i Land, men før han gik fraborde, blev i Følge 
hans Anmodning alle kaldt op paa Dækket og da 
vi tilligemed alle vore Befalingsmænd stod der 
opstillede, holdt Grabow en Tale, der gik ud paa, 
at han vilde formane alle til Dygtighed og Daad, 
da enhver derved vilde vinde Lykke og et godt 
Navn. Blandt andet sagde han, at han nu huskede 
noget, som han før havde glemt: der var blandt 
Kongens Bøsseskytter ombord en Mand ved Navn 
Jon Olafssorij som før havde været ham kær, men 
det havde hændt sig, at de havde været Uvenner 
i nogen Tid; men da vi nu skulde skilles, ønskede 
han helst, vi skulde skilles forsonede med hin- 
anden, saa at vi, naar og hvor vi maatte mødes 
igen, her eller hinsides, maatte mødes som gode 
Venner. Herpaa drak han mig til af en Sølvkande, 
der rummede en hel Pot Rostockerøl, og vi gav 
hinanden Haandslag. Saa gav han mig tillige en 
inderlig og faderlig Formaning, ledsaget af gode 
Ønsker, og nedbad saa Guds Velsignelse over 
Skib og Mandskab. Saaledes skiltes vi, og jeg har 
aldrig set ham mere. 

KAP. VI 

Strax efter at vor Skibsbaad var kommen tilbage 
fra Land, lettede vi Anker og gik under Sejt. 
Sejlede saa i Jesu Navn ud af Øresund forbi 
Skaane og Halland i Nordost. Anden Nat derefter 
døde vor Styrmand Peterj hvilket vi mente skyldtes 

Hexeri og onde Kunster, og hans Lig blev kastet 
overbord. Vi sejlede saa op til Norge, men da 
Vinden var Nordvest i 5 Dage stik imod, blev vi 
liggende ved Flekkerø og benyttede Tiden til at 
skaffe os adskilligt, som vi havde behov, støbte 
smaa Kugler o. Ign. Inde i Havnen laa der 18 
Skibe, som Fra Forskellige Steder var løbet derind, 
som de plejede under slige Omstændigheder; men 
den sjette Dag sprang Vinden om Natten om fra 
Sydost, saa alle Skibene begyndte at lette Anker 
og gaa under Sejl og stod alle vestpaa til Eng- 
land, Spanien, Frankrig, Holland, Hamborg og 
Tyskland. Vi gav os ogsaa i Lag med at lette An- 
ker, men de andre Skibe kom dog alle ud aF 
Havnen Før os. Fordi vort Anker sad Fast i Hav- 
bunden som en Klippe. Det saa sort ud For os, 
da vi paa den Første Dag havde mistet vort bedste 
Anker, og nogle mente, at det nu var klart, at 
vore Ulykker vilde blive større og større; den 
Slags Tanker opstaar jo ofte paa Grund aF Kødets 
Skrøbelighed og menneskelig Kortsynethed, der 
saare tidt Forstaar at finde sig tilrette baade i Med- 
gang og Modgang. Allerbedst som vi troede at 
maatte slippe Ankeret og mange aF os allerede var 
ForFærdede og græd, blev det los Fra Bunden, og 
da blev der, som saa ofte, en stakket Stund mel- 
lem Graad og Glæde. 

Derpaa gjorde vi Sejlene klare og stod ud aF 
Havnen i rum Sø For en herlig Bør. Da vi var 
ude aF Havnemundingen, holdt vor Præst Morgen- 
andagt med Bøn, Taksigelse og Velsignelse, og da 

Andagten var endt, fik vi de fleste Skibe i Sigte 
igen. Det gik saa strygende, at da Solen stod i 
Sydost, altsaa ved Nitiden om Morgenen, havde 
vi sejlet næsten alle Skibene Forbi, hvorover mange 
forundrede sig. Blandt disse Skibe var et, som 
Hollænderne ombord hos os kendte, og paastod 
var et Sørøverskib. Vor Kaptajn Christopher Boye 
vilde strax angribe det, men Købmændene nægtede 
dette, saa der blev intet deraf. Men dette Skib 
sejlede en Tid Side om Side med os, saa vi kunde 
tales ved. 

Næste Dag kom vi til det sydlige England, Syd 
for London, og Morgenen efter sejlede vi ind i 
Havet mellem England og Frankrig. Da vi kom 
ud for Dover, saa vi Land og Byer til begge Sider, 
navnlig Dover i England og Caiais i Frankrig. 
Men eftersom vi manglede en Styrmand i hans 
Sted, som var død, maatte vi, endskøndt vi havde 
to andre, navnlig tAester Jacob og Mester yom,^) 
have en tredie for at være forberedte paa Sygdom 
og Ulykker, som kunde indtræffe. Da vi derfor 
kom længere Sydvest paa, til det Sted, som kaldes 
Newport paa Øen Wight, saa sejlede vi derind, 
men der var ingen Styrmand at faa paa denne 
Aarstid.2) Vi laa ved Wight Allehelgenes Nat [o: 
1. Novbr.] sammen med tre Skibe fra Buskavien^) 
og mange andre Skibe. Buskavierne, der laa i 

1) Jacob Adrlannsen (64 Dir. I Munedssold) er opført paa Skibslisten som 
1ste Styrmand. Han døde paa Hjemrejsen fra Ostindien. Mester Joris ncvnes 
ilclce paa Listen. 

S) Newport ligger midt inde paa Øen, men er en Søstad, da den ligger 
ved en sejlbar Flod. 

8) Blslcaya. Se Jon Olafssons Oplevelser I. 151. 

Nærheden af os, hejste den Nat Lanterner paa alle 
Mastetoppene, agter ude paa hvert Skibs Skanse 
og forude paa Bougsprydene og forlystede sig med 
Sang langt ud paa Natten. Men den næste Nat, vi 
laa der i Havnen, kom der en saa stærk Sydost- 
storm, at et hollandsk Skib, der laa ud for os, i 
den bælgmørke Nat blev drevet lige mod vort 
Skib, saa at vort Bovspryd blev jaget ind i dets 
Kahyt og knuste derinde alt hvad knuses kunde. 
Om Morgenen maatte de saa befri sig for vort 
Bovspryd, men de gav os med Urette Skylden 
for det skete, da vi jo laa ganske stille. 

Næste Dag sejlede vi til Clamer [?]. Lige over 

for laa Byen Hampton [P].^) 

Ved Indsejlingen til Havnen, omtrent en Mils 
Vej Øst for Hampton var der et stort Kastel, og 
ethvert Skib som sejlede forbi, maatte dér stryge 
Topsejl paa halv Stang; ellers blev det beskudt 
fra Fæstningen. 

Vore Officerer gik i Land og op i den By, 
som laa der ved Stranden. I et Værtshus traf de 
dér en Styrmand, som før havde sejlet paa Indien 
og som hed Albert. Han var af Sørøvere bleven 
lokket til at sejle som Styrmand, da han troede 
de var fredelige Sømænd, men da han opdagede, 
at de var Sørøvere, vilde han gerne bort fra dem 
og var villig til at tage Tjeneste hos os, hvis vi, 
saa hurtigt som mulig, kunde befri ham for dem. 
Men Sørøv erne laa dengang sammen med flere 

^) Det er vanskeligt at sige, livlllcen By Jon Olafsson mener. Det maa dog 
antages, i Følge en Omtale af , Fribytteren Drake*, som er udeladt, at det har 
været Plymouths Havn Skibet har besøgt. Hampton er sandsynligvis Southampton. 

2* 

Skibe lidt Syd for os med en lille smuk hurtig- 
sejlende Yacht, der hørte til det store Sørøverskib, 
som laa udenfor, Sydvest for Hampton« Sent om 
Aftenen, da det var blevet mørkt, bemandede vi 
efter Aftale en Baad med udsøgte Folk og havde 
tre smaa Kobberkanoner, saakaldte Falkoner, for- 
ude i Baaden. Men da vi kom i Nærheden af Sø- 
røverne, raabte de os an med høj Røst og afolog 
at give Styrmanden løs den Aften, idet de holdt 
de brændende Lunter rede til Kanonernes Affy- 
ring, men de lovede at bringe ham næste Morgen. 
Vi blev da nødt til at vende tilbage. Næste Mor- 
gen bragte de ham til os, men var meget vrede 
og sagde, at de ikke saa let havde givet Slip paa 
ham, hvis deres egen Admiral havde været hos 
dem. De var ikke synderlig kønnere at se til end 
Folk, der har hængt en Tid i Galgen, og deres 
Ansigter lignede grimme Ulvefjæs. 

Næste Morgen gjorde vi os sejlklare i Maane- 
skin, før Dagen gryede. Da vi havde Sidevind, da 
vi stod ud af Havnen, kom vi i stor Fare ved 
Fæstningen, idet vi strøg den saa tæt forbi, at j 

det ikke var til at se, om vi slap derfra med 
Livet; men ved Guds Barmhjærtighed førtes vi 
saa heldig forbi Klippen, at Skibet ingen Skade 
tog, men saa tæt, at Styrbordsside næsten rørte 
ved Klippen. Vi kom ud i den spanske Sø,^) som 
omgiver det vestlige England, og Brændingen fra 

1) Den spanske Sø plejer ellers kun at være Betegnelsen for den biscayiske 
Havbugt mellem Spanien og Frankrig, men Forfatteren bruger stadig ligesom 
Søfolk nutlldags Benævnelsen om hele Atlanterhavet Uge fra Kanalen til Gi- 
braltarstrædet. 



1 

de store Bølger fra det aabne Hav 1 Vest og den 
spanske Sø gaar helt op til den Skov, der ligger 
ved Havet Vest For Hampton. 



KAP. VII 

Om Eftermiddagen vendte Vinden sig og blev 
nordostlig, den bedste Bør vi kunde &a, og 
da vi kom ud Tor Barlis i Spanien,') blev alle ved 
Klokkeringning og Trompetblæsning kaldt op paa 
Dækket, hvorefter Artiklerne blev oplæste og alle 
paamindede om at vise Gudsfrygt og gode Sæder, 
uvægerlig Lydighed og hæderlig Opførsel baade 
for Gud og Mennesker. Derpaa blev det bekendt- 
gjort, at Vejen tit Indien var 3500 Mil i lige Ret- 
ning fra det Sted vi befandt os, men at der var 
mange Omveje, der gjorde Vejen meget længere. 
Mandskabet blev delt i 3 Roder eller Kvarterer, 
og tre Fortegnelser med Folkenes Navne blev op- 
slaaede paa Væggen Foran Kahytsdøren til begge 
Sider For dem, der gik ind. Første Rode blev 
kaldt Kongens Kvarter, den anden Prinsens Kvar- 
ter, og den tredie Hertug Ulriks Kvarter. Deskulde 
skiftevis forrette alle Arbejder ombord og i Land, 
nemlig ro Skibsbaaden, have Vagt ombord efter 
Tur, spule og feje Dækket hver Morgen, før det 
Kvarter, der havde Dagvagt eller Morgenvagt, be- 
gyndte Morgensang. 1 hvert Kvarter blev alt ud- 

>) M<ill(vit menes Øeo Belle lile I den ipuiake S«, Syd fOr Bnucnei 

ført efter Tur, saa at alle havde lige meget Ar- 
bejde med at staa udenbords og hejse Vand op, 
hvorledes end Vejret er, naar det paa nogen Maade 
kan lade sig gøre, medens andre tager imod Van- 
det, hælder det op i Kar og slæber dem om i 
Skibet, andre skraber alt Snavs bort med haarde 
Riskoste og spuler efter med Svabere. Paa samme 
Maade under Dækket med at vende Sejl, ryste 
Krudtet^ ^) saa det ikke løber sammen eller med at 
pumpe og hvad andet der behøves. Over hvert 
Kvarter blev sat en Kvartermester, som ogsaa var 
Baadsmand, efter hvis Ordre og Foranstaltning alt 
blev udført i hvert Kvarter. Ved hvert Kvarter- 
skifte skulde han opraabe sin Vagt og samle den 
til Tjeneste. Jeg var i Hertug Ulriks Kvarter, og 
min Kvartermester hed Jakob Rody en brav Mand 
og min gode Ven.^) Han var født* i Stralsund og 
opdraget der, indtil han 9 Aar gammel kom til 
Holland; der var derfor meget hollandsk i hans 
Væsen baade med Hensyn til Religionen og andet. 
Vi havde kun én Trompeter ved Navn Jørgen. 

lait var vi 88 Mand ombord,") unge og gamle. 
Officerer og Gemene, hvoraf 58 gik tilrors, og 
der var 19 Mand i hvert Kvarter. 

To unge Mænd, den ene ved Navn Thomas^ 
den anden ved Navn Mikkel^) var ansatte som 
Lanternevagt og skulde om Natten passe Lamperne, 

1) Reservesejlene, for at de ikke skalde fordærves af Fugtighed. Krudtet, 
der opbevaredes I Tønder, var tilbøjeligt til at klumpe sammen. 

S) Jacob Roode fra Kfinigsberg (14 Dir. i Sold), (Skibslisten). 

8) Skibslisten anfører kun 73. 

4) Rimeligvis Jungmand Thomas Jensen fra Flensborg og Baadsmand 
Micke! Seiberg, (Skibslisten). 

der brændte mellem Kompasserne i Nathuset. En 
Mand ved Navn Frands født i Danmark,^) men 
opdragen i Holland og meget ung, knap 22 Aar, 
havde siddet Fængslet hele Tiden siden vi var ved 
Wight, Fordi han mod Skibets Lov og Kgl. Maje- 
stæts Artikler havde Forset sig grovt ved i Vrede 
at trække sin Kniv mod en anden i samme Baad 
og gjort det samme, da de var kommen ombord. 
Men hvem der gør sig skyldig i dette paa et Togt, 
skal eFter Artiklerne have sin højre Haand gen- 
nemstungen med samme Kniv og saaledes nagles 
til Stormasten af ProFossen.^) Denne Mand skulde 
ogsaa udstaa denne StraF, og han var allerede Ført 
hen til Stormasten; men da dette var hans Første 
Forseelse og alle bad For ham, blev det ændret 
til, at han denne Gang skulde slippe for den svære 
Straf, men for at Loven kunde ske Fyldest og 
Kgl. Majestæts Bud ikke vanæres, skulde han have 
et Slag med en Tamp af hver Mand ombord med 
Undtagelse af Befalingsmændene. Han fik altsaa 
80 Slag paa sin Bagdel, som han stod dér i sine 
Lærredsbuxer. Men da han var en ung og i mange 
Henseender brav Mand, var jeg og tre andre unge 
Mennesker blevne hans Venner og paa en Maade 
hans Staldbrødre i al Uskyldighed, saaledes som 
vort Staldbroderskab førte det med sig. Vi havde 
derfor aftalt, at naar Turen kom til os, skulde vi 
slaa ham lempelig, men dog saaledes at vore Fore- 

1) Rimeligvis Frands Mønntlag, Oppasser i Kahytten. (Skibslisten). 

>) Sklbsartlkler 1582. P. 30. der gentages i de senere Skibsartlkler: »Dra- 
ger mand sver eller knlf mod hveranden inden sklfsborde, da skal hans haand 
cgennum stingls til Masten och self skall hånd rltvt haanden ud iglen*. 

satte ikke mærkede, at vi skaanede ham. Da alle 
havde straffet ham efter Tur, og Profossen igen 
skulde modtage den flettede Tamp, som var godt 
og vel en Favn lang, til Opbevaring, behlede 
Kaptajn Christopher Boye ham at tage os fire, fere 
os hen til Stormasten og give os hver fire Slag, 
os selv og andre til mindelig og alvorlig Advarsel, 
for at ingen for Fremtiden skulde vove at vise et 
sligt Hykleri, naar der skulde straffes, eller paa 
anden Maade haane Lovens Bud.^) Derfor har 
Artiklernes Oplæsning deres Betydning, men deres 
Antal og Indhold er det mig umuligt her at for- 
klare eller nedskrive. 

Folkene blev inddelt i Bakker, 7 i hver, og 
blandt hver 7 Mand blev en retskaffen og gud- 
frygtig Mand udtagen til Baksforstander. Denne 
Mand fik Befaling til at holde Orden paa dem, 
der skikkede sig daarligt, førte utugtig Tale eller 
opførte sig usømmeligt paa anden Maade under 
Maaltidet og bringe dem til Tavshed. Enhver, der 
viste sig ulydig mod ham, skulde meldes til Pro- 
fossen og hans Navn meddeles i Kahytten,^) hvor- 
paa han skulde straffes haardt eller mildt efter 
Omstændighederne, og hans Løn afkortes. Enhver 
legemlig Revselse skulde nemlig ledsages af en 
Pengebøde til Forebyggelse af Banden og Sværgen, 
vrede Ord og ugudelig Tale og andre lignende 
usømmelige Ting i Ord og Gerning baade under 
Maaltidet o g udenfor dette. Der blev fordret stor 

1) Se Krigsartikler for Flaaden 1609. Pkt. 40 : Hvo som Ikke styrker Ret- 
ten og tilhjølper Mestermanden og hans Svende, osv. 

S) Altsaa meldes til Sklbsraadet, der her havde Sæde. 

Paapasselighed. Profossen skulde vi være lydige 
i alt, hvad han bød paa Embeds Vegne ombord, 
men selv maatte han med Ed paa Biblen forpligte 
sig til strængt Opsyn, nøje Agtpaagivenhed og til 
uden Persons Anseelse at paatale, hvad han saa 
eller hørte af Utilbørligheder i Ord eller Gerning 
udenfor Kahytten. 

Alle de Befalingsmænd, som havde deres Sæde 
i Kahytten, blev under ét kaldt »det brede Raad*.^) 
I dette Raad sidder Profossen tillige med de an- 
dre Befalingsmænd, Kaptajnen, Købmændene, 
Skipperen, Underskipperen, Styrmændene, Trom- 
peterne, Højbaadsmanden og første Assistent, samt 
Skibspræsten. De er alle tilstede, naar Rettergang 
holdes, og skal hævde Loven og Krigsartiklerne 
ved en værdig Optræden. 

I hvert Kvarter blev der udtaget Folk, som 
skulde passe Merssejlene, og som kaldtes Mers- 
gaster. Ingen var fri for Vagt undtagen Præsten, 
Købmændene og den ældste Assistent Niels Geert- 
seriy^) fraset Nødstilfælde. — Der var fire Tøm- 
mermænd ombord hjemmefra, hvoraf den ene ved 
Navn Thord døde i Afrika, Over-Tømmermanden 
hed Claus From.^) 

Da alt var indrettet paa den her beskrevne 

1) Om dette Udtryk se Schlegel I. 2. 159. Det svarer her til det man for- 
staar ved Sklbsraad, en Forsamling af Skibets Officerer og øverste Embeds- 
mænd, men ombord I .Christianshavn* synes det brede Raad rigtignok at have 
havt meget vide Rammer. 

*) Se s. 14. Han var en gammel Mand, der døde paa Hjemrejsen under 
Skibbruddet. 

8) Paa Skibslisten staar Tord Nielsen fra Kbhvn. Ikke opført mellem 
Tømmermøndene, men mellem Kahytsvarteme. Claus From (Fromme) er der- 
imod opført som Over-Tømmermand med 22 Dlr.s Sold. 

Maade, blev der skriftlig fastslaaet bestemte Ra- 
tioner af Brød, Smør, Kød, tør og saltet Fisk, 
fransk og spansk Vin, samt rhinsk, fransk og hol- 
landsk Brændevin. Hver Mand fik paa Køddagene, 
som er Søndag, Tirsdag og Torsdag, tildelt to 
Skaalpund Kød til to Maaltider, og paa Fiske- 
dagene, som er Mandag, Onsdag, Fredag og Lør- 
dag, blev der uddelt til Middag og Afien til hver 
Mand to Pund tør Kielden-Fisk, ^) som maatte 
bankes, blødes og koges. Til hver Bakke, altsaa 
til hver 7 Mand, blev der udvejet 1 Skaalpund 
Smør til Dyppelse, samt paa Fiskedagene en Pot 
Gryn og paa Køddagene samme Kvantum Ærter 
eller Bønner, og desforuden hver Lørdag 3V2 Pund 
Brød og 1 Pund Smør til hver Mand. Ligeledes 
fik hver Mand knap en Pægl (som de kalder 
Mischen) Vin til Middag og igen til Aften efter 
Maaltidet, i den første Tid fransk, før den var 
bleven sur, og senere spansk Vin, hvilken Ration 
enhver strax paa Stedet maatte drikke udenfor 
Butlerens Dør, men ikke tage med sig. Men af 
01 fik enhver, saalænge det varede, hvilket var 3 
Maaneder, daglig en Kande paa halvanden Pot, 
som blev kaldet en Fladkande, der skulde slaa til 
en Dag og en Nat, 24 Timer.^) Naar man kommer 
Syd for Berberiet,^) og endnu længere sydpaa, 

1) Det er Klipfisk fra Kildln, altsaa helt oppe fra det nordlige Ishav, se 
Oplevelserne I. 121. Note 2. 

S) Ove Gjedde kalder det ,Møtschen' (Schlegel I. 2. 159) rimeligvis efter 
det hollandske ,Mut8}e", et bestemt Maal for Vin. 

Fladkande er vistnok det hollandske .Flapkan", Trækande eller Matros- 
kande. 

>) Berberiet eller Barbareskerne benævnedes forhen de fire Sørøverstater 
i Nordvestafrika: Marokko, Algier, Tunis og Tripolis. 

kan man ikke bruge 01 til Drik eller gemme det, 
da det bliver surt, derefter udleveres der saa Vand, 
saalænge Togtet varer. Hvis nogen ombord gør 
sig skyldig i den Forbrydelse at stjæle blot en 
halv Kande Vand fra en anden, er. han hjemfalden 
til at blive hængt. Men Vandet er saa varmt, som 
om det havde staaet over en Ild og fordærves 
desuden let i Fade og Tønder. Alle Vandtønder 
maa forsynes med Jærnbaand; ellers duer de ikke 
til en saadan Rejse, og der er desuden mange 
andre Ting end Vandet, som maa gemmes godt. 

Nu skal nævnes, hvad enhver maa købe sig 
og have med sig paa slig en Sejlads, nemlig: først 
og fremmest mange Skjorter, Tobak, Nelliker, 
Muskat, Kommen, stødt og ikke stødt Ingefær, 
samt Brændevin og flere andre Ting. Endvidere 
et Lagen til hver to Mand, der bruges til at op- 
fange Regnvandet under Tordenbyger, idet man 
hænger det op og binder det fast i alle flre Hjør- 
ner; i Midten af Lagenet lægges en lille Blykugle 
og derunder stilles saa en Kande indtil den er 
fyldt. Dette Vand drikkes kun i Nødsfald, thi det 
er yderst usundt for mange Mennesker. 

I Kgl. Majestæts Artikler er det, blandt meget 
andet, forbudt alle og enhver at lægge sig til at sove i 
Uldklæder, der er gennemblødte af Regn, thi det 
hænder ofte at Folk, der har prøvet at sove i 
vaade Klæder, har faaet blegrøde Orme i deres 
Kød, som Bartskæreren saa maa udtrække af deres 
Kroppe ved Hjælp af en fin Traad, og hvis Ormen 
knækker over, saa døer den Mand, som det hæn- 

der. Dog herom vil jeg ikke tale mere, men vende 
tilbage til det, som jeg var i Begreb med at for- 
tælle om, hvorledes der var fastsat Regler for ah 
det, der skulde overholdes og iagttages paa hele 
Rejsen. 

Det blev saaledes ogsaa strængt paabudt altid 
at være Præsten og alle hans Paamindelser, For- 
maninger og Lærdomme hørige og lydige, og den, 
der forbrød sig derimod eller fremkom med Be- 
spottelser i Ord eller Gerning, skulde undgælde 
derfor med Livet. Enhver skulde nøje passe at 
møde til Chorum Morgen og Aften, naar der blev 
ringet med den Klokke, som hang paa Bjælken 
ud for Styrepligten.^) Med samme Klokke blev der 
ringet, naar Artiklerne hver Mandag skulde oplæses, 
og altid naar der skulde skaffes til Maaltid.^) 



KAP. VIII 

Da alt dette og meget andet var bragt i Orden, 
blev der ringet til Middag, og hver Bakke 
fik uddelt et halvfemte Pots Træstob med spansk 
Vin foruden vor daglige Ration. Derefter og hver 
Middag forsøgte Styrmændene at tage Solhøjden, 
hvilket begyndte paa Barlis i Spanien, som før 
omtalt. ^) 



1) Styrepligten var, Inden Rattets Opfindelse, den Tofte agterude, paa hvil- 
ken Rorgængeren stod og styrede. 

2) I Skibsartlklerne 1625. P. 18 hedder det: ,och skal hver mandag 

epter gammel skibsbrug, naar mageligt veder er, holdes ret*. 

8) Se Side 23. 

Vi beholdt en udmærket Bør af Nordost hele 
Vejen fra England og sejlede først Syd for Irland 
temmelig langt vestpaa og derpaa gennem den 
spanske Sø ind under Berberiet, hvilket jeg an- 
slaar til 600 Mil.^) En Dag i de to Ugers Tid, da 
vi laa i den spanske Sø i Nærheden af det Stræde, 
som de Gamle kaldte Njorfasund [o: Gibraltar- 
strædet], mødte vi et Skib udrustet paa Krigsmanen 
De sagde, at de kom fra Brasilien, skulde til Am- 
sterdam og at de var fredelige Folk. De havde fire 
Trompetere ombord, som blæste udmærket godt. 
Vi gav os tilkende og affyrede 3 Kanoner, af 
hvilke jeg havde de to, som var noget forude om 
Styrbord. Da der var Dønning fra Vesterhavet 
[o: Atlanterhavet] og en Del Bølgegang fra Nord- 
ost, var det vanskeligt at lade Kanonerne uden- 
bords fra, og kun faa havde Mod dertil, men for 
at de fremmede Søfolk ikke skulde mærke dette, 
bad Konstablen mig om at lade mine Kanoner 
udenbords, da Styrbordsiden vendte mod dem. 
Man lod Sejlene spille saalænge.^) 

Da jeg havde ladet den første Kanon og laa 
udenfor Rælingen ovenpaa den anden, slog en væl- 
dig Bølge tre Gange mod Bagbord, hvorved Ski- 
bet krængede saa stærkt til Styrbord, at alle Kano- 
nerne blev dyppede i Vandet og jeg med den, jeg 
laa paa. Jeg fik slugt en Del Vand og var nær ved 
at blive revet løs fra Stykket, men Guds Naade 

1) Det er umuligt at kontrollere Forf.s Angivelser af Ve}l«ngder og Af- 
stande. 

S) Meningen er at Skipperen lod Skibet løbe 1 Vinden, saa Sejlene spillede 
og Fartøjet kom til at ligge omtrent paa ret Køl. 

hjalp at holde mig fast, saa at jeg ingen anden 
Skade led end at jeg blev vaad, men min Kon- 
stabel troede, jeg var forulykket. Jeg fik megen 
Ros for dette, men Gud fremfor alt. 

Kaptajnen sendte mig fra Kahytten et Glas 
Brændevin, og dette var Begyndelsen til at jeg 
kom til at gøre hans Bekendtskab og kom højt i 
hans Gunst. Det fremmede Skib sejlede bort, men 
havde Vejret været gunstigere, vilde vi nærmere 
have forvisset os om, at de virkelig var, hvad de 
udgav sig for, thi vore Befalingsmænd syntes, de 
var meget mistænkelige. 

I disse 14 Dage hændte der ikke noget mær- 
keligt, men en Søndag Morgen kunde det let være 
gaaet galt, saasom vort Skib løb op i Vinden paa 
Grund af Rorgængerens Vankundighed. Han hed 
Frands Andersen^) og var Smed af Haandtering, 
thi der var adskillige ombord, som var fuldstæn- 
dig usøvante. Da det var en stærk Storm, var der 
Mulighed for at forlise paa Stedet eller i hvert 
Fald for at miste Sejl og Master, og da noget af 
Takkelagen havde løsrevet sig, var der Livsfare 
ved at færdes paa Dækket, da Skøder og Tovender 
piskede om Hovederne paa dem, der vovede det. 
Men heldigvis fik ingen Skade undtagen ThomaSy^) 
der om Natten passede Lamperne i Nathuset, og 
som blev ramt af et Tov og en Tid laa besvimet. 
Med Guds Hjælp fik vi atter Skibet vendt for 
Vinden og Sejlene i den rette Stilling. Men efter- 

1) I Følge Skibslisten hed han Frandtz Hansen. 9i/s I^Ir. i Sold. 
^) Se Side 24. 

som Frands kun havde havt ringe Øvelse som 
Rorgænger, fik han Tilgivelse for sin Porseelse; 
han var en brav, meget stærk Mand, samt det stil- 
terdigste Menneske, man kunde tænke sig. 

Da vort Skib var kommen hen imod Berberiet, 
var mange svært bange, da man dér kan vente 
Tyrkerne fra alle Sider; thi for at tage Bytte og 
Fanger grasserer de der med deres Skibe og Ga- 
lejer, som jævnlig udsendes af de Smaakonger, 
der hersker omkring i Berberiet og kaldes Paschaen 
Mod disse Pyrster gør Hertugen af Malta kraftig 
Modstand; han er en mægtig og rig Herre, der 
faar Tiende af hele Kristenheden for at bekæmpe 
de Vantro. Men saasom Herren altid holdt sin 
beskyttende Haand over os, mødte os ingen Pare, 
hverken fra Tyrkerne eller andre Guds Pjender, 
og Styrmændene besluttede derfor at sejle mellem 
Berberiets yderste Punkt og de afrikanske eller 
flamske Øer, som ogsaa kaldes Azorerne.^) Hvis 
vi havde sejlet Nord om disse Øer, vilde vi have 
forøget Vejlængden med omtrent 100 Mil. 

Som jeg før har meldt, havde vi mange om- 
bord, som ikke før havde faret tilsøs, og derfor 
havde Styrmændene stort Besvær, før de fik ret 
Skik paa disse Mennesker og ordenlige Søfolk af 
dem, thi det er ingen let Sag at staa tilrors, naar 
der er god Vind, naar Søen gaar højt og Bølgerne 
gaar over Skibet. Derfor hændte det ogsaa, som 
ofte kan ske, at vi var nær ved at komme i stor 

S) Azorerne, som nu er I portugisisk Besiddelse, kaldtes I gsmle Dage 
,de flamske Øer*, da de blev opdagede af Flamlændeme. 

Pare og i Dødsens Angst, hvis Gud ikke havde 
udstrakt sin Haand og hjulpet os i sin Naade. Da 
vi saaledes sejlede den omtalte Kurs, kom vi ved 
daarlig Styren for langt bagbord til Berberiets 
Fastland, saa at jeg Lørdag Nat, da første Vagt 
var forbi og anden Vagt lige begyndt, vaagnede 
ved at der blev stampet i Dækket og raabt: „Land! 
Land! Alle Mand opl"^ 

Men den Mand som stod tilrors, og som hed 
Peter Jensen j^) gav slip paa Roret og løb bort og 
sagde, at han vilde redde sine Penge. Men en 
anden ved Navn Peter van Bergen,^) som laa lige 
over for mig agter ude ved Styrepligten, løb aande- 
løs op til Roret og fik fat i Stangen før mig, men 
jeg fik fat i Hjælpelinen, som man har til Brug i 
Nødstilfælde, naar der er flere tilrors under stærk 
Storm. Men uvilkaarlig og kun ved Guds Villie 
drejede Roret sig til den rigtige Side, saa Skibet 
vendte sig op i Vinden, og da dykkede Skibets 
Agterdel tre Gange ned, saa at mange faldt om- 
kuld paa Dækket. Selv Kaptajnen græd og Skibets 
Befalingsmænd med ham, men Skibet stod nu ud 
fra Land, efter at vi havde sat alle Klude til. Men 
Vinden var stik imod fra Nordost tværs paa Land 
og vi var drevet ind i en bred Bugt, og det var 
vanskeligt at komme i rum Sø, thi der var Land- 
tunger paa begge Sider af Bugten; vi maatte der- 
for friste Lykken og lade staa til for fulde Sejl, 

^) Jungmand Peder Jensen fra Kbhvn. (Skibslisten). 

S) Maaslie Bøsseslcytten Peder Pedersen, der i Følge Skibslisten er fra 
Bergen, men da maaske fra Bergen op Zoom, thi der siges nedenfor, at han er 
en Hollønder. 

saa alle Master og Stænger krummede sig under 
Presset. Men i denne Udkant af Berberiet boer 
der Menneskeædere, der lægger Mennesker paa 
Jærnrister og steger dem til Føde. Vor Redning 
var derfor et vidunderligt Mirakel, som Gud i sin 
Kærlighed og sin Naade lod os vederfares, hans 
ophøjede Navn være af os og alle lovet og priset 
nu og i al Evighed. Amen! 

Da det næste Morgen var blevet lyst, saa vi 
ind mod Landet, som var smukt og fladt med 
nette Landsbyer og hvide Strandbredder, hvor 
Folk stod i store Hobe, thi de havde vel om 
Natten hørt vore Raab og vor Larmen og derfor 
samlet sig bevæbnede til Kamp. Den Mand, der 
løb fra Roret, blev sat i Arrest om Natten, og vor 
Kaptajn vilde have ham hængt, men da han var 
en Hollænder og Købmændenes Landsmand, slap 
han med nogle Slag Tamp af Profossen for Stor- 
masten. Hver flre Slag kaldte de „Maanedssold^ 
paa gammel Skibsvis. Dernæst blev der holdt 
Prædiken før Middag paa denne hellige Søndag, 
som var den 22. efter Trinitatis,^) og Præsten for- 
manede os indstændig at takke Gud ydmygt og 
inderligt for hans Naadens Gærning, saa at han 
ikke overgav os i de grumme Menneskers Hæn- 
der. 

Derefter satte vi Kursen Vest for Vestsydvest 
og tabte Landet afsyne før det blev mørkt. Saa 
sejlede vi Nat og Dag med saa god Bør, som 
tænkes kunde, lige ud som Vejen laa og havde 

1) 17. November. 

3* 



36 



stadig samme Vind, som de kalder Tupas eller 
Masson. ^) 

I det afrikanske Hav er der et stort Rev tvers 
for den Vej, som de Søfarende maa sejle; det er 
af stort Omfang og hedder Ambroul, *) og paa det 
er mange Skibe forlist. Derfor maa de, der vil 
den Vej, sejle langt Vesten om dette Rev, og saa- 
længe man ikke er sluppen forbi dette Rev, an- 
vender Præsterne en meget smuk Bøn, som læses 
Morgen og Aften, naar de holder Chorum. 



KAR IX 

Der gaar stærke Strømninger i disse Farvande, 
og de virker undertiden paa den sælsomste 
Maade med eller imod. Engang sejlede vi med 
god Bør fra Middag til næste Dags Middag, og 
da Styrmændene paa sædvanlig Maade havde taget 
Solens Højde, spurgte de mig og de andre, hvor 
mange Mil vi mente at have tilbagelagt i de sidste 
24 Timer. Vi gættede paa 39 til 40 Mil, men de 
sagde, at vi var drevne 18 tilbage. 

Ti Mand observerede Solens Gang hver Dag 
før og ved Middagstid, nemlig først de tre Styr- 
mænd, saa Kaptajn Christopher Boye^ de tre Køb- 
mænd, Skipperen, en Assistent Søren Nielsen^ min 

^) Masson er naturligvis en Forvanskning af Monsun. Det andet Udtryk 
kan ikke tydes, muligvis et ligeledes forvansket hollandsk Ord, rimeligvis Passat. 

*) Det af alle Ostindiefarere 1 fordums Tider saa frygtede »Abrolhos«, 
nogle Øer, ubeboede Klipper og blinde Skær, der strakte sig mange Mile til- 
8»es fra Brasiliens Kyst mellem 18. og 20.0 S.B. Museum 1893 I. 320. 

gode Ven, og en Bøsseskytte Anders Olsen}) Da 
vi sejlede fra Danmark, tilbød Kaptajnen mig at 
lære Styrmandskunsten og tage Solhøjden, men 
jeg havde lovet tre Mand ombord at lære dem at 
læse, hvilket jeg med Guds Hjælp fik udført til 
Fuldkommenhed, imod at hver af dem gav mig 3 
Maaneders Sold til Gengæld, hvoraf jeg dog aldrig 
fik noget, thi i Artiklerne er det forbudt dem, 
som har Hustru, Forældre, Børn eller Sødskende 
at bortlove deres Sold til andre, i det Tiltelde at 
de skulde afgaa ved Døden, og alle disse tre Mænd 

døde i Indien. 

Da vi var kommen 3 Grader Syd for Linien, 
saa vi et Skib, der kom imod os ligesom fra Land; 
vi mente det var et fjendtligt Skib, 2) men da vi 
saa deres Flag, kendte vi strax, at det var Skibet 
»Flensborg*, som vor Konge ITå 12 Uger før vor 
Bortrejse havde sendt til det Land Mauritius, for 
at hente en Træsort, der er sort af Farve, tung 
som Bly og sælges efter Vægt; med denne Træ- 
sort forsirer man Skabe og Paneler, indlægger 
Bøsseskæfter og andet af den Slags. ^) Folkene 
skulde selv hugge Vedet i den Skov, hvor det 
voxede. Vi blev meget glade ved at møde dem, 

1) Hedder 1 Skibslisten Søren Oelsen (Olsen), en Bøsseskytte Anders Ol- 
sen nævnes Ikke. 

S) Foruden de berygtede slgierske Sørøvere kunde danske Søfarende paa 
den Tid betragte franske Skibe som Fjender, bl. a. 1 Anledning af at Ove 
Gjedde 1619 havde antaget et stort fransk Handelsskib for Sørøver og erobret 
det. Følgen af dette og lignende Tilfælde var en Art Søkrig, der blev beskyttet 
af den franske og danske Regering, og som trak ud gennem mange Aar. Brlcka 
og Frldericia, Chr. IV Breve I. 271. Note. 

8) St. Mauritius, som Jon Olafsson kalder Morltzen, er den største af de 
mascarenske Øer, Øst for Madagascar. Den Træsort, der omtales, maa være 
Ibenholt, som Christian IV havde god Brug for. 

og vi fulgtes ad et langt Stykke til stor Fornøjelse 
for begge Parter. 

Da vi atter saa Land, var det Afrika, 12 Mil 
fra Caput de Bona Sperantia [det gode Haabs For- 
bjærg] ved det Sted, som kaldes Bay van Sarda- 
rien,^) og da var der gaaet fulde 18 Uger siden 
vi sidst saa Land og tabte Berberiet af Syne. 

Det var en Tirsdag. Den Mand, som først saa 
Land, fik en Kande Vin, og vi var meget glade. 
En Mand paa det andet Skib [o: „Flensborg'], en 
Hollænder, som alle de andre, havde en Gang 
før besøgt dette Sted. Indsejlingen til den brede 
Bugt havde meget smukt, yndigt og skovbevoxet 
Land til begge Sider. 



KAR X 

Da vi kom ind i Bugten, lagde vi os for Anker 
i Nærheden af Holmen, og nogle af vore 
Befalingsmænd gik i Land paa den og ligesaa fra 
„Flensborg^. Mit Kvarter skulde netop den Dag 
ro den store Baad, som kaldes Sjotting,^) der ikke 
havde været i Vandet i godt og vel 20 Uger. Vi 
havde to Næt ombord, det ene 200 Favne langt 
og tog dem begge med. Vi roede vel en halv Sø- 
mil ind i Fjorden. Vi gik i Land for at se os om. 
Paa Stranden laa de smukke tomme Muslinger, 

1) Vistnok SaldanhA-Bugten eller Falsebugten eller Tablebugten, der jo 
ligger det gode Haab nermere. 

S) Af det hollandske yschouw*, et fladt Fartø}. Det er ellers 1 Almindelig- 
bed ikke nogen stor Baad, der let kan sættes i Vandet. 

som man vanskelig kan knække, og som næsten 
er saa smukke som Ædelstene, og af dem tog vi 
nogle. Vi gik op i en meget tæt Skov, som strakte 
sig op til de højeste Bjærgtoppe og langs med 
Stranden. Træernes Ved var saa blødt, at det var 
som man huggede i Sne, da vi med vort Værge 
eller Pampert i et Hug kløvede Træer af en Favns 
Tykkelse; men naar Veddet gemmes i sex Uger, 
saa at det tørres, bliver det saa haardt som 
Ben. 

Det er meget vanskeligt at foa Fodfæste 

paa denne paa de flade Klipper paa Grund af 
Fuglenes og Sælhundenes Exkrementer. Øverst 
oppe paa Holmens højeste Punkt staar en høj 
Stang, hvortil der er naglet en bred Fjæl eller 
Plade, i hvilken der er udskaaret mere end 1000 
Navne. Der rejste vi ogsaa en Stolpe, naglede et 
Bræt derpaa og vor Tømmermand Claus From 
udskar der ^ ^, og paa dette Bræt staar ogsaa 
mit og mange andres Forbogstaver efter Sømands 
Skik og Brug. — 

— Tre Mand ombord fangede en Sælhund, 
flaaede den levende og lod den saa løbe ud i 
Brændingen igen til de andre Sælhunde, og der 
blev megen Brølen og Larmen iblandt dem, da 
de saa deres Kammerat i den røde Dragt. 

To Dage senere lettede begge Skibe Anker og 
stod længer ind i Fjorden til en 0, hvor vi laa i 
14 Dage og skrabede Skibene i Kølen, da de var 
tæt besatte med Skaldyr^ og desuden blev de kal- 
fatrede og lapsalvede fra Vandlinien og helt op til 

Toppen, det vil sige begede og tjærede overalt 
udenbords og indenbords, Dæk og allevegne, og 
1 Begen knustes de smukke Muslingeskaller, der 
størknede bst deri, saa at da alt var klan, glimtede 
dette Muslingestøv I Solskinne^ som om Ædet- 
stene var Indlagt og hami^l ftst over hele Dækket. 
Medens dette stod paa, tog vort Kvarter paa Fi- 
skeri med Nettene langt ude i Fjorden. Derinde 
rejste vi et stort Telt og byggede en Løvhytte til 
til to, som var syge, nemlig Thord og Anders. De 
ønskede begge, at de maatte dø og blive begravede 
der, men Herren bestemte dem en anden Dødsiid 
og et andet Dødssted, i Land for den ene, og ude 
paa Havet for den anden. 

Vi fiskede meget fra begge Skibene vexelvis, 
da Hollænderne paa „Bensborg" intet Net havde, 
og vi gav dem derfor Halvdelen af vor Fangst. 
Engang fik vi i et Dræt 12 Tønder af de herligste 
Fisk, som vi ikke kendte, men Hollænderne kendte 
Navnene paa mange Ting, saaledes som Spanierne 
plejede at kalde dem, men jeg har glemt det som 
saa meget andet. 

Indbyggerne vilde ikke eller vovede ikke at 
komme til os. Flere Steder ved Strandbredden 
stødte vi paa Steder, hvor de havde langet Fisk 
med Net og tilberedt og stegt Fangsten, og oppe 
i Bjærgene, der alle er bevoxede med tæt Skov 
og herlige Urter og Blomster, tændte de store 
Baal, men vi vovede heller ikke at gaa op til 
dem. Nogle mente, at de med disse Baal vilde 
indbyde os til at komme, andre mente^ at de var 

tændte for at lokke os i deres Garn, atter andre 
mente, at det var deres Afgudsbaal. 

Efter 13 Dages Forløb sejlede vi derfra 14 Mil 
til Caput de Bona Sperantia. Da vi nærmede os 
dette Forbjærg, saa vi tre store Skibe inde under 
Kysten. Vi blev meget bange, thi vi troede det 
var Franskmænd, der farer viden om paa Hval- 
fangst, og vi havde fundet tre store Kar med uren- 
set Tran efterladt paa den 0, hvor vi kalfatrede 
vore Skibe; men mellem Franskmændene og os 
var der Fjendskab paa den Tid, jeg kan dog ikke 
huske af hvilken Grund vor og deres Konge var 
uenige. 1) Vi kunde ikke vende om, det var Paa- 
landsvind, vi maatte søge Land, hvad det end 
maatte koste, og vi havde det højligt Behov for at 
indtage ft'isk Vand og fersk Kød til vore Syge, 
som var meget medtagne af den lange Rejse. 

Vi gjorde alt klart til Kamp, og de andre [o: 
paa „Flensborg"^] lovede at hjælpe os af alle Kræfter, 
men da vi kom nærmere, saa vi, at de havde en- 
gelsk Flag, og blev meget glade. Da vi sejlede ind 
mod Kysten imellem dem, strøg vi ikke Flaget for 
dem, hvilket de blev vrede over, og deres Admi- 
ral kom strax ombord hos os og var meget op- 
bragt. Men vor Kaptajn, der var engelsk paa fæ- 
drene og norsk paa mødrene Side, talte udmærket 
Engelsk, og det blev derfor altsammen hurtigt godt 
^S^n, og de drak med hinanden til langt ud paa 
Natten. To af disse Skibe var for Hjemrejse og 
et for Udrejse, de to første havde store Rigdomme 

1) Se Side 35 Note 2. 

ombord, da de havde erobret et spansk Skib, der 
var fragtet med purt møntet Sølv lutter StQck von 
Achten. ^) Admiralskibet paa 700 Læster, og det 
andet paa 500, havde i 2 Dage og 2 Nætter kæmpet 
med Spanierne og kun tabt 5 Mand. De sagde, at 
der aldrig var kommen saa rigt ladede Skibe til 
London som disse to. 



KAP. XI 

Befolingsmændene paa disse Skibe gik meget 
rigt klædte^ og naar de gik i Land, lod de 
paa indisk en forgyldt Skærm, som de kaldte 
chipsol [?], bære over sig for Solens Skyld. Der 
var ingen saa ringe ombord, selv ikke de smaa 
Pickers [?], at de jo ikke, naar de gik i Land 
med deres Herre, morede sig med at kaste span- 
ske Dalere op i Luften og gribe dem igen, aldeles 
som Børn her tillands [o: Island] leger med Faa- 
renes Ankelkoder. 

En Dag roede mit Kvarter i Land med 

vore og de engelske Befalingsmænd. Folkene 
skulde fylde Vandtønderne, medens vi andre 24 
Mand skulde holde Vagt med Bøsser og bræn- 
dende Lunter mod Landets ildesindede Befolkning, 
som ofte plejede at skjule sig i Krattet langs med 
Kysten, naar fremmede Søfolk landede. Kysten er 
iøvrigt ubeboet formedelst Løver og andre vilde 

1) Saaledes kaldte man i Danmark den spanske Mønt, der galdt 8 Realer 
og som paa Spansk hed Real de å ocho. 

Dyr, som findes der i Mængde. Befolkningen er 
Menneskeædere, der strejfer omkring, og de havde 
dræbt og ædt 7 Mænd fra de engelske Skibe paa 
deres Udrejse; ved lumsk at skjule sig i Krattet 
havde de fanget dem og skudt dem med deres 
Buer. Disse Menneskeædere ere meget begærlige 
efter Jærn og Kobber til Pilespidser og betaler 
ofte Søfolkene for det med Hornkvæg. Der er 
over to Dages Rejse ind i Landet til de Egne, 
hvor der bor rigtige Mennesker, til hvem de sæl- 
ger det, som de tiltusker sig hos Fremmede af 
Jærn og Kobber. Man kan faa en Ko for Vs ^f ^t 
Jærntøndebaand af et Totøndersfad, og de er saa 
begærlige derefter, fordi der dengang var en stor 
Krig mellem to Høvdinge. Dette Folk kaldes Kaffer 
af Landets andre Indbyggere; jeg saa tre af dem, 
de er sorte og smilende, har venlige Øjne og 
krøUet Haar, omtrent som Skindene af unge Lam, 
Underlæben er hængende. Tænderne snehvide. 
De tre Kaffere opførte Danse for os baade i Land 
og ombord for Brød og Tørklæder, fuldstændig 
nøgne gik de, kun med Skamdelene bedækkede. 
Deres Dans bestod i at de sagde: hottentot! og 
knipsede med Fingrene, smækkede med Tungerne 
og sparkede med Benene, alt i Takt. De lovede 
os en Ko, hvortil vi højlig trængte; thi de fleste 
af vore Folk begyndte at blive tunge og stive i 
deres Bevægelser, uagtet man idelig anvendte 
Aareladninger og Purgeringer; men vi rejste bort, 
før de vendte tilbage, og de havde dog faaet den 
halve Betaling forud. 

Nu vender jeg tilbage til at vi gik i Land med 
vore egne og de engelske Befalingsmænd og spad- 
serede langs Kystens hvide Strandbredder, der var 
særdeles smukke. — Som vi gik langs Stranden, 
saa vi en Hob af de nedrige Skurke, som var 
svømmede ud og var i Færd med uden Baade at 
sætte Net; men vi, der var ukendte med deres 
Vaner, troede først det var en Flok Sælhunde. 
Imidlertid glemte vi vore egne Folk, som vi skulde 
holde Vagt for, og da vi var komne hen til det 
Sted, hvortil vore Befalingsmænd havde begivet 
sig, blev der tændt Baal og nogle af Folkene be- 
gyndte at vadske Tøj, andre gav sig til at lege. 
Trompeterne blæste paa deres Instrumenter, me- 
dens Herskaberne lejrede sig paa en smuk Plads 
i Skoven og begyndte et Drikkelag. Dette gik for 
sig omtrent en Fjerdingvej fra vore Folk og Baa- 
dene. Da vi endelig vilde vende tilbage til dem, 
kom en af de engelske Sømænd løbende os i 
Møde og meddelte, at alle de Folk, vi havde ladet 
tilbage ved Floden, var dræbte af Menneske- 
æderne. 

Man kan let tænke sig, hvorledes vi blev til- 
mode. Vi gav os til at løbe af alle Kræfter; mange 
var meget bange, i den sikre Overbevisning, at vi 
vilde miste Livet paa Grund af vor Forsømmelig- 
hed, saa at jeg og Niels Friis ^) havde nok at gøre 
med at berolige dem og stille deres rædselslagne 
og umandige Tale. Da vi kom saa nær, at vi kunde 
se Stedet, hvor vi havde forladt dem, saa vi dem 

1) Se Side 14 Note 1. 

da ogsaa allesammen, optagne af deres Arbejde, 
hvorover vi blev saare glade og takkede Gud med 
ydmyge Taarer. Da vi endelig, aldeles udmattede 
af at løbe, naaede hen til dem, fortalte de, at Fejl- 
tagelsen var opstaaet ved at fem af disse Umenne- 
sker var kommen til dem og havde tryglet dem 
om et halvt Jærntøndebaand. Ved Fagter gjorde 
de dem begribeligt, at de ikke havde Lov dertil, 
og da havde de sorte Niddinger vinket til dem, 
at de skulde følge med ind i Skoven, hvilket Eng- 
lænderen havde set og var da strax sprunget af- 
sted. 

Fadene blev nu fyldte, og Vadskningen af Lær- 
reds- og Uldtøj gjort færdig. Den Ti-Potters-Otting, 
som jeg havde bragt med fra Kjøbenhavn fuld af 
Vand og opbevarede under mit Hovedgærde, 
fyldte jeg dér igen. Dernæst vendte Befalings- 
mændene tilbage, og vi fulgtes ad ombord. 

Næste Morgen var vi igen i Land med Liget 
af en af de før nævnte Syge, men uagtet han blev 
gravet dybt ned, blev Graven dog allerede næste 
Nat oprodet af Løverne, saaledes som det sker 
med alle Lig, der begraves dér. Vi bragte ogsaa 
de Breve i Land, som vi havde skrevet til Dan- 
mark om vor heldige Udrejse. De blev efter Skik 
og Brug i en Kuffert nedgravne i en meget dyb 
Grav, hvorover der blev rejst en Pæl med et lille 
Bræt med dette Mærke ^ og forsynet med føl- 
gende Indskrift; „Herunder ligger Breve, som skal 
forsendes til Danmark fra Skibet „Christianshavn"'.'' 
Thi det er Sømandsskik, at alle paa Hjemrejse 



medtager Breve fra dem, der er paa Udrejse, 
og paa dette Sted Rnder dem opbevarede paa 
den her beskrevne Maade. Og hermed nok her- 
om. 

Paa den Herde Dag efter vor Ankomst, 

og efter at Danske og Englændere ved et stort 
Gilde havde taget Afeked med hinanden, sejlede 
vi samtidig bort, hver sin Ve). Englænderne længtes 
svært efter at komme hjem med deres vældige 
Rigdomme, og deres Kaptajn paasiod for sin P&rt 
at have Ret til en Femtedel aF hele Fragten og 
80,000 Daler af hvad der var over Dækket, som 
sine Prisepenge. Det tredie engelske Skib, som 
var for Udrejse lige som vi, fulgte med os, indtil 
vi under en haard Storm blev adskilte. 

Den Dag kom ogsaa, at vi og vore Staldbrødre 
[o: Besætningen paa „Flensborg"] maatte skilles 
og Befalingsmændene paa begge Skibe drak hin- 
anden til, og saa sejlede de deres Vej og vi vor. 
Det næste Land vi saa var Madagascar. VI var 
5 Uger om at sejle derhen; Vejlængden mellem 
dette Land og Caput de Bona Sperantia er næsten 
300 Mil. Landet kaldes St. Laurentius og er meget 
stort, længere end Italien og meget frugtbart paa 
alt, hvad der kan tjene til Livets Ophold, især 
Ris, Bomuld, Sukker, Lemoner, Nelliker, Ingeter, 
Safran og mange andre Varer. Der er ingen Byer, 
men en Del Landsbyer. Der er dybt Vand tæt 
ind til Kysten; og lidt længere ude, hvor vi laa, 
omtrent »/a Mil fra Land, var der 100 Favnes 
Dybde. 

Det var sent om Aftenen, da vi kom dertil og 
kastede Anker. Tidlig næste Morgen blev der sat 
Baad ud og sendt i Land for at opsøge Folk, hvilket 
ikke lykkedes, uagtet vi søgte i 5 Dage, thi Egnen 
var ubeboet. 

En Søndag efter Prædiken og Maaltid gik vi i 
Land med vore Befalingsmænd. Det var Flodtid, 
og da vi kom til Enden af en Fjord, gik vi i Land. 
Der var Skov overalt. Nogle Steder fandt vi Spor 
af Mennesker, der havde stegt Fisk og spist. Da 
vi skulde tilbage, var Ebben indtruffen og vi maatte 
gaa et langt Stykke Vej i den tørre Fjordseng over 
Sandrevler med dybt Vand imellem og med store 
Anstrængelser slæbe vor store Baad, saa at vi 
først efter Solnedgang aldeles udasede kom om- 
bord. 

Morgenen efter var det Prinsens Kvarter, som 
havde Tur at gaa i Land med Baaden, og med 
dem fulgte den yngste Købmand Daniel Lammer 
med alle Slags Varer, dog ikke almindelige Varer, 
thi de bryder sig ikke om noget af det, som er 
nyttigt for os, men derimod er de begærlige efter 
Dukker, Legetøj, smaa Spejle, Børnearmbaand, 
som vi kalder Curiel [o: Koraller], saa at man for 
to slige Armbaand kan faa to store Køer med 
vældige Horn. 

Der var 25 Mand med Baaden, Halvdelen blev 
bevæbnede efterladt ved denne, og de andre gik 
lige til Middag, før de fandt Menneskeboliger. 
Endelig stødte de paa en stor Gaard. En ung Pige 
kom ud, og da hun saa dem, blev hun bange og 

løb ind. Husets Herre kom strax ud, og da Køb- 
manden Daniel kunde nogle Ord af det Lands og 
mange andre Landes Sprog, fulgte de med ham 
til Gaarden, hvor der over en Brændeild var sat 
en Lergryde med Fersk Fisk, som strax blev baaret 
frem til Føde for Gæsterne, der saa lukkede deres 
Brødposer op og uddelte Brød til Gaardens Folk. 



KAR XII 

Bonden sendte strax Bud til sine Naboer, og 
efter kort Tids Forløb var der mere end 40 
Mand samlet, der medbragte 5 Køer og 300 Høns. 
Paa den Tid var der ingen andre modne Frugter 
end Bonantzer,^) af hvilke de medtog nogle Knipper. 
De fik ogsaa Palmevin, som laves af Palmetræeme 
og er altfor sød. 

Det var langt ud paa Natten, da vore Folk igen 
kom ud til Skibet. Jeg havde først Vagt ombord 
den Aften, thi naar Skibet ligger for Anker ved 
Land, plejer kun én Mand at holde Vagt ad Gan- 
gen. Kaptajnen paalagde mig indstændigt at høre 
godt efter og at bede Gud om at Folkene maatte 
vende levende tilbage. Men der gik lang Tid, før 
de kom. Kaptajnen og Købmændene begyndte at 
blive bange for at de var dræbte af de Indfødte. 
Kaptajnen gik frem og tilbage paa Dækket, og han 
og alle ombord var meget bedrøvede, ja mange 
fældede Ta arer og mente, at det saa sort ud for 

1) vistnok Bananer. 

os, da vi havde mistet vor Baad og vore Folk. 
Omtrent 6 Timer efter Solnedgang kom Kaptajnen 
endnu engang til mig sørgmodig og grædende, og 
sagde, at nu var alt Haab ude, vi vilde aldrig se 
dem mere. Jeg bad ham om blot ingen Tvivl at 
nære om at de kom tilbage. Han gik grædende 
bort og bad til Gud om at jeg maatte bringe ham 
gode Meldinger. Lidt efter hørte jeg en Klang af 
Menneskestemmer, først svagt, saa lidt tydeligere, 
og jeg hastede da til Kahytten og meldte Kaptaj- 
nen, at de nu kom. Han blev saare glad saa vel 
som Købmændene og hentede en Flaske Vin og 
bød mig drikke saa meget jeg lystede. Strax da 
de lagde til, blev de modtagne med Jubel, de 5 
Køer blev hejsede ombord. Hønsene, der var 
bundne sammen ved Fødderne i Knipper, blev 
strax slagtede, og alle fik et godt Traktement af 
kogt og stegt Fuglekød. Kaptajnen gik om og væk- 
kede Folkene, for at de skulde spise og blive 
raske og kraftige. 

Næste Morgen fik vi Besøg ombord af en 
Kongesøn, som nylig efter sin Faders Død havde 
overtaget- Regeringen over en Trediedel af dette 
Land, thi man siger, at der er tre Kongeriger paa 
denne store 0. Denne Kongesøn var næsten 20 
Aar gammel. Han havde om Livet et guldbroderet 
med Ædelstene besat Klæde, der naaede ham fra 
Navlen og næsten helt til Hælene. Et andet gyl- 
dent, juvelbesat Stykke Tøj havde han svøbt om 
sit Hoved, om Haandleddene bar han kostelige 
Armbaand, vidunderligt udarbejdet i Guld, og i 

Ørene og i Næsen svære Ringe, store Kostbar- 
heder af Guld og Ædelstene. Han havde en Guld- 
ring om hver Finger og hver Taa, saavel som om 
Anklerne. Han havde et frejdigt og smilende Ud- 
tryk 1 Ansigtet, hans Hud var mørk, men bleg. 
Han var meget glad og livlig og venlig, da han blev 
ført ud til vort Skib paa en af deres Baade, der 
laves af ét Stykke Træ og kaldes Kanoer. 

Da han kom ombord, blev der affyret tre Styk- 
ker, og der blev blæst lysteligt paa Trompeter. 
Hans hele Krop var bemalet med forskellige Bil- 
leder af Fugle og Dyr, lige som ogsaa Folkenes i 
hans Følge, som han sendte i Land med sin Kano 
for derved at tilkendegive, at han havde Tillid til 
vore Hensigter med hans Person. Han medbragte 
Bonantzer, Palmevin og Tamarinder, der har en 
sur Smag og ere meget sunde, baade som Spise 
og til Drikke, naar man lader Vand staa over dem; 
hvilket Vand da smager, som om man havde kom- 
met Vineddike deri. Palmevin trakterede han os 
med, idet han meget alvorlig klappede os med 
Haanden. Han nød kun en Smule spansk Vin og 
Brød den Nat han opholdt sig hos os, og vilde 
ikke sove i en opredt Seng, men gjorde os ved 
Tegn forstaaeligt, at han vilde have Natteleje paa 
Kahytsgulvet, hvor der saa blev bredt indiske 
Maatter og Puder. Han overgav Kaptajnen sit 
Sværd, da han kom ombord, tilligemed sine tre 
smaa Spyd, som kaldes Assegaier, med hvilke 
de næsten kan ramme et Haar paa et Menne- 
skes Hoved. Hans Sværd var af herligt Arbejde, 

og hans kostelige Bielte blev vurderet til 5000 
Daler. 

Næste Morgen gik han i Land med alle Ski- 
bets Befalingsmænd. Der var tæt Skov, hvor vi 
landede, Træerne var meget høje, røde som Btod 
og stod lige op i Vejret som Kærter, deres Ved 
var blødt og Fedt som Smør, men bliver haardt 
som Ben, naar Træerne hugges og tørres. Han 
prøvede at skyde med en Luntebøsse, men var 
heldigere med Assegai. Han indbød os til at be- 
søge sig i sit Hjem, men da vi næste Morgen tog 
derhen, fik vi ikke hans Moder Dronningen at se, 
da hun laa og sørgede over sin afdøde Gemal. 

I Byen eller Landsbyen var der en smuk Skole 
og foran Døren til denne en opmuret Brønd med 
to Vandspande, som ved Hjul trækkes op af Sko- 
lens Drenge og Piger, der saa vadsker deres Fød- 
der. Over Skolens Dør fandtes indhugget en Ind- 
skrift med mærkelige Skrifttegn, som hverken vor 
Præst eller andre kunde forstaa. Der var stimlet 
en stor Mængde Mennesker sammen paa Torvet. 
Derpaa tog vi venskabelig Afsked med denne 
Kongesøn. 

Da vi var kommen ombord, havde lettet Anker 
og sat Sejt, satte vi Kursen Fra Land i Tililid til 
Gud og sejlede Nat og Dag For udmærket Bør 
og Monsunen. 

KAR XIII 

Da vi havde sejlet nogle Mil (5, om jeg husker 
ret) fra Madagascar, saa vi tre meget herlige 
Øer foran os, frugtbare paa al Slags Afgrøde og 
Frugter. Styrmændene kaldte dem de comorinske 
eller majothske Øer, de hedder Mayotha, Malala 
og Ansvan. ^) Den vigtigste er Malala, men vi 
kunde ikke komme derind paa Grund af Bræn- 
dingen og sejlede saa til Ansvan. Øens Beboere 
var meget venlige og elskværdige og gav alt til- 
fals, som vi ønskede, nemlig 9 Køer, Æbler og al 
Slags Frugt, som Gud har givet dem af mange 
Sorter. Jeg fik 13 Kurve af disse Frugter, der 
duftede sødt og lifligt, men netop derfor kunde 
de ikke taale at gemmes mere end tre Nætter, og 
med Taarer i Øjnene maatte jeg kaste dem over- 
bord, idet jeg ønskede, at de alle maatte forsvinde 
i et Nu op til Island. Øboerne købte af vore Køb- 
mænd nogle Alen af det fineste Lærred og des- 
uden Dukker, Legetøj og den Slags Varer. De 
viste os megen Ære og Venlighed paa alle Maa- 
der, og hvor vi gik eller stod, lod de deres Drenge 
og Tjenere strø Frugter for vore Fødder og hente 
Bananer fra deres Frugthaver, skøndt de ikke var 
fuldmodne. I nogle af deres yppige Frugthaver 
voxer der en Slags Kander, nogle med Hanke, 
andre uden, nogle i Form af en Otting med dob- 
belt Bund, hvori der er en Art liflig duftende 

^) Comorerne ligger N.V. for Madagascar, Mayotta, Mohllla og Anjouan 
(Ansvan) er de største af dem. Den sidste kaldes ! Almindelighed Johanne-Øen 

Vin, man kalder dem Caiebasser, de er lette som 
Papir og knækker eller revner ikke, selv om man 
kaster dem mod en Sten.^) 

Da vi havde opholdt os der i fire Dage og var 
færdige med vore Forretninger med Indbyggerne, 
havde faaet mange Læs Græs, som var meget 
haardt at føle paa, til Foder for vore Køer, som 
efterhaanden skulde slagtes, forlod vi disse Øer 
og havde ligesom før god Bør. 

Nu skulde vi gennemsejle et meget vanskeligt 
Farvand mellem 11,000 Øer, store og smaa. 2) Vi 
havde altid Folk tilvejrs i hver Mastetop om Nat- 
ten i omtrent en Maaned, hvorledes end Vejret 
var, for at holde Udkig. Det tilfaldt mig to Gange 
i mit Kvarter at have Post i Bovsprydskurven, ») 
og jeg maatte holde godt Udkig, thi det var Livet 
om at gøre. Det var bælgmørkt. Den første Gang 
fik jeg godt Vejr, den anden Gang stærk Storm, 
saa at Bølgerne gik mig over Hovedet, hver Gang 
Skibet dukkede ned gennem den Bølge, der brød 
ind mod Stævnen. Men Gud lod os den Naade 
vederfares, at vi uden Ulykker slap igennem. Paa 
den Sejlads passerede vi Linien mod Nord, saa 
at Syvstjernen, Vognen og Fiskene, som vi kalder 
dem og som længe har været ude afsyne, igen 

1) CalebaS'Træet, Crescentia cujete. 

>) I det 17. Aarh. lagde Skibene fra Europa altid Vejen op langs Afrikas 
Østkyst og kom derved til at passere samtlige Øgrupper, altsaa gik Sejladsen 
nu mellem Aldabra-Øerne, Amaranterne og Seychellerne. Der blev dog sjælden 
drevet Handel paa disse Kyster. Den sidste Station i Afrika var som oftest 
Øen Sokotora, derfra gik Overfarten i Reglen over den arabiske Havbugt. 

8) I ældre Tider var Sprydet paa større Skibe rigget som en Mast, førte 
Raasejl under Blindraaen og havde, særlig til Opholdssted for Udkigsmanden, 
en Mersekurv ligesom Masterne. 

kommer frem paa Himlen, men staar paa Hove- 
det allesammen, saa at hvad der her vender opad, 
vender dér nedad. 

I det røde Hav ligger der en 0, som kaldes 
Zokotora og hører med til Afrika. Men herom 
Ikke mere. Ud Fra det røde Hav kommer ofte 
smaa Skibe og Skuder, som kaldes Barker, paa 
Indiefarernes Vej, og som disse konfiskere med 
samt hele deres Ladning. Mandskabet er Ægyptere 
og Arabere, nogle af dem bliver løsladte med 
tomme Hænder, men andre, som er Sørøvere og 
Mordere, bliver aflivede. Dér faar Indiefarerne 
ofte stort Bytte. Dette indtraf dog ikke under vor 
Rejse, og vi kom ikke til Land, før vi kom til 
Ceylon. ^) 

Dér laa vi saa i to Nætter og gik saa i Land. 
Kort fra Stranden laa der en Fæstning, men uden 
Besætning, og der blev fortalt, at den havde været 
ubesat i 300 Aar, den var ogsaa mosgroet flere 
Steder. En Dør helt af Sten stod paa Klem, jeg 
antog, at 10 til 12 Mand vilde have nok at gøre 
med at bevæge den. Der var frygteligt og uhygge- 
ligt at kigge derind. Udenfor Fæstningsporten var 
der en stor, muret ottekantet Brønd. — Grunden 
til at denne Fæstning laa saaledes ubesat hen, 
kender jeg ikke med Sikkerhed, men jeg har hørt 
fortælle, at der forhen har boet slette Mennesker, 
som blev ramt af Herrens Haand med et Hævnens 



1) Det kan bemcrkes, at Ove Gedde 1621 for at skaffe Penge, tenkte paa 
at lade et Par af sine Skibe se}le fra Ceylon til Sokotora for d6r som Fribyt- 
tere vforvagte hvis Gud og Lykken dennem vilde tilføie*. Schlegel I. 3. Side 
106 og 141. 

Slag, og siden den Dag har det ikke været nogen 
tilladt at bo dér og heller Ingen har vovet det. 
Denne Fsesining kaldes Trlnchlumata, som de 
Lærde siger betyder „Ondskabens Bolig".*) 

Vi affyrede tre Skud for den Muligheds Skyld, 
at Erik Grubbe, om hvem jeg før har talt, endnu 




H. Malt« Kun o^ 



kunde være i Live. Han var med paa den Første 
Rejse til Indien og skulde være General, og blev 
sendt til Kejseren paa Ceylon for at bortjage Por- 
tugiserne, som havde tvunget Kejseren til at betale 
dem Skat i hans eget Land, men da dette^lkke 
lykkedes ham, vendte alt sig til Ulykke for ham^ 
saa at Kejseren ikke vovede at beholde ham ved 

sit Hof af Frygt for Portuglserae. Men han for- 
sømte desuden at vende tilbage til de danslee 
Skibe, som venlede paa ham i 12 Uger. Han 
havde saaledes brudt sin Troslcabsed, saa at han 
ikke vovede at komme til de Danske og helter 
ikke til Kejseren af Ceylon. Han maatte derfor 
skjule sig i Skovene og tillige med sin Ledsager, 
som ikke vilde forlade ham, ernære sig ved Jagt 
paa vilde Dyr. Denne Svend sendte han til os, 
Dg med ham sendte vi nogle Fødevarer og noget 
Linned tilbage. >) 

Efter to Dages Forløb sejlede vi fra Ceylon til 
Cost van Caramandel, hvor vor Fæstning, ved 
Navn Dansborg, laa. 



KAP. XIV 

Da vi kom ud for Dansborg, tog vi Sejlene ind, 
lod Ankeret folde næsten Vs Mil fra Land, 
hejste vort Flag paa Stortoppen, afgav tre Kanon- 
skud og lod Trompeterne blæse. 

Et Skib, som var bleven udsendt fra Danmark 
halvandet Aars Tid iforvejen, og som hed „Water- 
hunden" (»Vandhunden")*) eller „St. Laurentius", 

>) El bilTl Air efter .Chrlsdushivn*, 27. Miru 1623, (heilede Sklbei 
.Perlen* fn Kbbva, III OatlndieD. PnMten ombonl Hr. Midi eller Mitbiis 
RumuiieD farte en Rejieiouroil, d« er Irykc I [>M)lw M*gui> 1. R. [. B. 
Side 1(M. 1 dCDDe oioKiles a(iii iI Brik Grubbe oi bini Tiener, Svend Duc, 
vir pu Ceylon, di .Perlen' kom denll. 

>) D« Dillnillike Kompignls Skib .VindhuDdcn* Kjlede 21. April 1622, 
(IlBU et bilvt Air før .CbrlilluBbivn' In Kbhvn. dl Oitlndlen, koDvoyei-el 
rorbl SarevenHlene« firiige Firvindc til de kuarlckc Øer if Orlogsskibet 
.N«ldeblidef.SeCbr.lV.>egenbBndl(e Breve, red Brickiog Frlderida. I. Reg. 

laa i Nærheden af vor Ankerplads. Det besvarede 
vor Salut ved os til Ære at afgive to Kanonskud, 
hejse Flag og blæse i Trompeterne. Deres Kap- 
tajn ved Navn Ernst af hollandsk Slægt, kom 
strax ombord til os. ^) Vi var glade ved at mødes, 
spurgte hinanden om Nyt, og vi havde begge gode 
Nyheder at bringe hinanden. 

Da Fæstningens Besætning fik os i Sigte, kendte 
de os paa Flaget, og strax efter at vort Anker var 
faldet, hejste de Flag og affyrede de tre største 
Kanoner paa Murene under Trompeternes Klang. 

Fæstningens Befalingsmænd var dengang Rek- 
tor ved Navn Christopher Milner^) og Guber- 
nator Henrik HesSj^) den sidste var født i Hel- 
singør af en bekendt Familie, men den første i 
Holland, begge var de ansete og dygtige Mænd. 
Samme Dag holdt begge Skibenes Kaptajner et 



1) Kaptajn Ernst er uden Tvivl dep Kaptajn Ernst Gerritsen Pricker fra 
Embden, der nevnes som Skibskapta}n 1612, men først faar kongelig Udncv- 
nævnelse 1624. Han var paa mange Togter i og udenfor Marinens Tjeneste og 
faar Afsked 1651. Han døde 1656, 94 Aar gammel og blev begravet 1 Holmens 
Kirke. Han var blind I de sidste 6 Aar. Lind Chr. IV. og hans Mend, og Fre- 
derik II I. s Sømagt. Register. 

>) Overkøbmanden eller „Rector*, som Jon Olafsson kalder ham, var 
Christopher v. d. Møllen (Mohlen, Milner, Møller) født i Holland. Han var i 
en Aarrække i det hollandske Kompagnis Tjeneste paa Java, men blev 1621 
ansat i det dansk-ostindiske Kompagni, og afrejste 1622 med .Vandhunden* for 
under Roland Crappes Fraværelse at bestyre dennes Forretninger. Jon Olafsson 
kalder ham en brav og udmærket Mand. Om hans uhyggelige Død fortælles 
senere. 

8) Henrik Hess var en Søn af Raadmand Anders Hess i Helsingør og 
Dorthe Henriksdatter. Han deltog i Ove Gjeddes Togt som Lieutenant paa 
Kompagniets Skib .KJøbenhavn* under Erik Grubbe, og blev 31. Maj 1621 
Kommandant paa det nybyggede Fort ved Trankebar, Dansborg. Naar det siges 
(Lind s. 242), at han strax efter vendte tilbage til Danmark og atter rejste 
dertil med „Perlen* 1623, maa det være fejlt, ligesom at M. Rasmussen næv- 
ner ham som Chef paa dette Skib. Det maa betragtes som givet, at Henrik 
Hess var paa sin Post som Kommandant, da Jon Olafsson kom til Ostindien, 
og det er ham, som han benævner Gubemator. 

stort Drikkelag, men de var nær kommen i Klam- 
meri, thi Kaptajn Ernst drillede vor Kaptajn Chri- 
stopher Boye med hans Hustrus Utroskab, da han 
første Gang var paa Rejse til Osindien, som jeg 
før har omtalt;^) herover blev han hæftig opbragt 
og vilde jage den anden sit Sværd gennem Livet, 
men en af de Tilstedeværende kastede sig imellem 
dem, thi de var paa ingen Maade hinandens Lige- 
mænd i Tapperhed og Vaabenfærdighed. Da de 
alle efter bedste Evne søgte at forsone dem, lyk- 
kedes det endelig, og derefter sluttedes Drikke- 
laget inde i Kahytten. 

Vi, som havde staaet og affyret Kanonerne hele 
Dagen,^) gik da fra vort Arbejde for at vadske Tøj, 
før vi skulde spise, men da hændte det, at en Mand 
ombord ved Navn Ivar Jensen^) af jydsk Slægt, en 
stor og voldsom Mand, havde nogle Skjorter liggende 
til Vadsk i en Balle. Han var Baadsmand og i stor 
Yndest hos vor Kaptajn, da han havde været med 
ham paa hans første Rejse til Indien. Da jeg stod og 
tørrede mig, saa han, at en af Skjorterne var ble- 
ven lidt tilsmudset af Krudtslam, han beskyldte 
mig strax for at have tilsmudset Skjorten, hvilket 
jeg i en venlig Tone benægtede, men paa Grund 
af hans Hovmod og Hidsighed nyttede det intet, 
og han skreg, at han vilde have mit Liv og ud- 
fordrede mig til Tvekamp næste Morgen, hvis jeg 
vilde bevare mit ærlige Navn og Rygte. 

1) Se Side 14. Note. 

^ Ved store Drikkelag blev Kanonerne affyrede ved Skaalemes Udbrlnfelse. 
>) Maa vistnok vcre den Baadsmand, der paa Skibslisten kaldes Iffuer 
Hansen. 

Min Konstabel, Niels Dreyer j^) og mange af 
Folkene kom til og forsøgte at stille hans Hæftig- 
hed og det hele Klammeri, hvilket dog ikke lyk- 
kedes for nogen af dem. Kaptajnen var gaaet til- 
køjs. Vi gav da hinanden Haandslag paa, at det 
skulde ske, som han havde forlangt, og jeg bad 
til Gud, at han vilde lade den af os gaa af med 
Sejren, som talte Sandhed og havde den bedste 
Sag. Konstablen og de andre holdt paa min Uskyl- 
dighed. Konstablen havde et godt Sværd, han gik 
strax hen og hvæssede dets Æg, gav mig det i 
Haanden og bad mig føre det mandigt, men hvis 
jeg bukkede under, vilde han hævne mig, og der- 
paa gav han mig Haanden. At han lovede mig 
dette, havde sin Grund i, at han vidste, hvad der 
laa bag ved den andens Hæftighed, hvilket jeg 
ikke havde Anelse om. Ivar gik ind i Kahytten, 
vækkede Kaptajnen og bad om Landlov for os, 
hvilket blev tilstaaet. Ivar blev saa sat i Land af 
nogle Indere, som var kommen ud til Skibet med 
deres Baad (af den Slags som de kalder Zelin- 
ger)^); han sagde, at han vilde vente mig til Mid- 
dag, saa skulde Tvekampen finde Sted, og han 
truede mig med al Landsens Ulykker, hvis jeg 
ikke kom. Natten gik, og om Morgenen ved Sex- 
tiden blev der som sædvanlig blæst og ringet til 
Gudstjeneste, og da Morgensangen med Bøn og 
Velsignelse var forbi, gik alle hen for at spise 

1) $e Side 14. 

^ Den Indiske Robiad .Selllng* er spids til begge Ender. De ved Varme 
og Pres Icrttmmede Teak-Planker er snøret sammen med Kokusreb. Den roes 
af 8—12 Mand med korte Aarer med skovldannede Blade. 

Frokost; men under Maaltidet raabte Dagvagten 
med høj Røst, at en indisk Baad roede fra Land 
og ud mod Skibet, og at han kunde høre et Men- 
neske jamre sig i Baaden. Nogle mente, at der 
maaske var tilstødt Ivar en Ulykke, og da Baaden 
lagde bi ved Skibet, viste det sig, at han laa i den 
og var meget syg. Han havde saa frygtelige Smerter 
i Øjnene, at man næsten ikke kunde holde ud at 
høre paa hans Skrig og høje Veklager, og det blev 
strax sagt, at jeg nu ikke behøvede at frygte ham 
eller ulejlige mig til Tvekamp med ham. Han blev 
hejset ombord i et Tov og lagt i sin Køje, hvor- 
paa han strax lod gaa Bud til mig om hurtigst 
mulig at komme til ham. Nu havde hans hæftige 
Sind lagt sig, og han erkendte nu min Uskyl- 
dighed, bad mig grædende om Tilgivelse, og vi 
blev senere gode Venner. Men vor Konstabel 
indrømmede sit før omtalte Forsæt, som han 
havde omtalt for mig, og det hele blev saa klap- 
pet og klart. ^) Ivar blev rask igen af sin haarde 
Sygdom efter 6 Ugers Forløb. Og hermed nok 
om denne Hændelse. 



KAP. XV 

Samme Dag, altsaa Dagen efter vor Ankomst, 
gik vore Købmænd og vor Kaptajn i Land til 
Fæstningen, hvor de fik god Modtagelse hos Rek- 

1) Hele denne Beretning er noget uklar, det har vel været Konstablens 
ForsKt at tage Livet af Ivar, hvis denne dræbte Jon Olafsson. 

tor og Gubernator. >) Der blev afgivet 9 Kanon- 
skud fra Dansborg Fæstningsvold og ligeledes fra 
hvert Skib. Nogle Dage derefter blev Halvdelen 
aF Mandskabet paa vort Skib .Chrlstanshavn" be- 




'. Seplt-TegDing. (Fred. V'i 



ordret i Land af Rektor og Gubernator for at 
Ijene som Soldater paa Fæstningen, blandt hvilke 
ogsaa jeg var, og udføre Vagttjeneste ogsaa der. 
Men den anden Halvdel tilligemed vor Kaptajn 
Christopher Boye blev beordret ombord paa det 
andet Skib „Waterhunden" eller „St. Laurentius", 



Cnppn Fni 

Og som skulde gaa til Tenasserim,^) hvor der 
endnu laa 7 Mand fra den første Rejse for Han- 
delens Skyld. 

For at komme derhen skulde man sejle 600 
Mil, og dertil maatte man have sydlig Monsun og 
sejle, førend den var udblæst, og paa samme 
Maade maatte man dér afvente nordlig Monsun 
for at komme tilbage nordfra til vor Fæstning 
Dansborg. Skibet skulde ligge deroppe om Vinte- 
ren og komme tilbage til os henimod Paaske, hvis 
der intet kom i Vejen. Skibet maatte nemlig op- 
holde sig der, eftersom der ingen Vinterhavn var 
ved Dansborg. Sejladsen mellem disse to Steder 
plejer at vare 6 Uger. 

Kaptajn Emsty som var kommen med dette 
Skib [^»Waterhunden'] fra Danmark, skulde rejse 
hjem igen med ^»Christianshavn', thi det er Skik, 
at de, som har været der længst, faar Lov til — 
hvis de ønsker det — at sejle hjem med de Skibe, 
som først kommer dertil fra Danmark, Holland 
eller England. 

Fire Mand af vore Folk [o: „Christianshavners 
Besætning] tog hjem igen med deres Skib, blandt 
hvilke var min gode Ven Peter van BergeUy^) 
med hvem jeg fra Fæstningen Dansborg sendte 
Brev til Isl and til min Broder Haldor Olafsson^) 

1) Tenasserlm er et Distrikt og en By i Blrma 1 Baglndlen ved Martaban 
Bugten. 

Med Kongen af Tanjaur som Mellemmand blev der, maaske allerede Inden 
Ove Gjeddes Afrejse, sluttet en Traktat med Kongen af Siam, der gav de 
Danske Frihed tU at handle 1 hans Lande. Vicekongen af Tenasserlm, der paa 
den Tid hørte under Siam, bekræftede denne Frihed. Danmarks Forbindelse 
med Siam er altsaa af gammel Dato. 

S) SkibsbesKtningen afløste saa vidt muligt Besætningen paa Dansborg. 

>) Se Oplevelserne I. Register. 

Vor Præst, der hed Christian^) som saa mange 
andre, maatte sejle med vor Kaptajn Christopher 
Boye til Tenasserim, men døde paa denne Rejse, 
og det blev mig saaledes ikke forundt at se ham 
igen; han var en ung begavet og vellærd Mand 
og en god Prædikant. Jeg kendte ham godt, og 
han holdt af mig, ligesom jeg ogsaa stod mig sær- 
deles godt med vor Kaptajn Christopher Boye^ 
som holdt meget af mig, saa at jeg ofte var hos 
ham i hans Kvarter- Vagt *) for at underholde ham, 
og det hændte tidt, at han greb fat i mig og stop- 
pede mig, naar jeg vilde gaa tilvejrs og bjærge 
Merssejlene, med de Ord, at han ofte havde lagt 
Mærke til, at jeg fremfor andre gjorde dette Ar- 
bejde og meget andet uopfordret, medens der var 
andre, der vægrede sig derved. Alle andre var 
ogsaa særdeles gode mod mig, og dengang blev 
jeg ikke agtet ringe paa Grund af Uduelighed, 
Gud være lo ve ti') 

Men det vil jeg sige til hver og én, som vil 
høre det, at enhver som vil give sig ud paa slig 
en Rejse og ikke har Slægtninge, Penge eller for- 
maaende Velyndere ombord, han maa have tre 
gode Egenskaber: for det første Høflighed og Fore- 
kommenhed mod Overordnede og andre, som dette 
skyldes, for det andet Villighed, saa at ikke alting 
skal befales én, samt at kunne staa sig, naar det 
gælder; for det tredie, at kunne døje en Del uden 

1) Hr. Christen Jensen Sklelskør, se Klrkehist. Saml. III. 5. S. 349. 
^ Det lader altsaa til at Chefen selv tog sin Vagt. 
^ En Hentydning til hans senere Arbejdsudygtighed paa Grund af hans 
LemlKstelse. 

at kny, men dog ikke at taale, at andre er nær- 
gaaende, men kunne forsvare sig ærligt, mandigt 
og besindigt. Summa: at skikke sig vel og høvisk 
baade i Tale og Gerning, saa at man frejdigt kan 
svare for sig selv. Hermed nok derom for denne 
Gang. 

Vi var næsten halvanden Uge ombord paa 
Skibet, førend vi egenlig blev kaldt op til Fæst- 
ningen. 

Paa Rejsen blev der til hver to Mand givet 10 
Oste foruden anden Føde, som skulde spises, naar 
der ellers ikke var Lejlighed til at lave Mad, men 
det var mod Straf og Pengebøde forbudt at sælge 
dem til egen Fordel, naar vi kom til Indien. Nu 
havde jeg en brav Kammerat, nemlig Bengt An- 
derseUy ^) der med Hensyn til hans trofoste Omhu 
for mig var mig som en god Ægtehustru i alt, 
hvad mine daglige Nødvendigheder angik; han 
kunde gøre alt for at tjene mig og taalte ikke at 
se, at noget gik mig imod. Den almægtige Gud 
gav os begge et godt Helbred, saa at jeg aldrig 
følte mig utilpas, undtagen en Dag da jeg havde 
lidt Koldfeber^ og han var mig saa hengiven, at 
han den Dag ikke spiste en Bid Mad. Han var 
kun lidt over 30 Aar og havde i sin Ungdom lært 
Skrædderhaandværket. Vi spiste én af vore Oste 
undervejs, men 8 solgte vi i al Hemmelighed i 
Indien og fik en Sttick von Achten for hver, det 
vil sige en Rigsdaler, og hver Sttick von Achten 

1) Mellem Bøsseskytter nævnes Bennd Andersen fra Engelholm (9 Dir.) 
psa Skibslisten. 

gælder lige saa meget som to Daler hjemme. Nu 
hændte det sig, at nogle Indiere en Dag kom ud 
til Skibet, og til dem solgte vi hemmelig to Oste 
for 2 spanske Dalere. Da de kom i Land, mødte 
de vor Kaptajn, og strax da han kom ombord, 
blev alle kaldt op paa Dækket og meddelt, at han 
havde mødt de Folk, der gik med Ostene, og han 
truede dem, der havde solgt dem, med stræng 
Straf; men da det kom ham for Øre, at jeg havde 
en Finger med i Spillet, talte han ikke mere om 
Sagen. 

Da vi en Dag skulde i Land, saa vi en frygte- 
lig stor Søslange, der laa i Vandskorpen omtrent 
i 3 Timer lige paa den Vej, hvor vi skulde ro. 
Paa ni Steder gik Vandet over den, og den blev 
anslaaet til at være 900 Alen lang eller maaske 
mere. Paa Grund af vor Frygt for dette Uhyre og 
den Skræk, det fremkaldte, maatte vi blive 2 Dage 
ombord. Der blev kastet Bævergejl ^) i Søen, som 
Søfarende altid fører med sig for at bortjage Hval- 
IBske, Slanger og andre Søuhyrer, naar det behøves. 
Det er Bæverens Testikler, et Dyr, der baade 
opholder sig paa Jorden og i Vandet, af dets Haar 
laves ogsaa de kostbareste Hatte [Kastor]. Bæve- 
ren bygger sig Huse af Træstykker ved Bredderne 
af Søer og maa altid have Halen i Vandet, naar 
den sover. Af disse Dyr findes der mange i Norge, 
og de fanges dér lige saa ofte som Oddere og 
Maarer. 



1) Bævergejl er et Stof, der flades i Punge I Bæverens Indvolde og som 
anvendes i Medicinen. 

KAP. XVI 

TO Dage efter at vi havde set Søslangen, forlod 
vi Skibet „ Christianshavn'' og gik i Land 
med Halvdelen af vore Folk og overtog den Tje- 
neste i Fæstningen, som Befalingsmændene dér 
beordrede os til; vi aflagde Ed paany, og nogle af 
os, hvoriblandt jeg, fik forhøjet Maanedssold, dog 
kun en Gylden mere om Maaneden. Dette skete 
to Dage efter at vi kom i Land. Under Trommers, 
Pibers og Trompeters Lyd blev vi mønstrede og 
opraabte ved Navn, alt efter Ret og Orden og det 
strængeste Regimente. I den første Tid blev vi 
hver eneste Dag mønstrede, exercerede og ind- 
øvede i Vaabenbrug paa Krigsmanér samt tilsagte 
til Vagt hver tredie Nat, idet vi fik strænge For- 
skrifter om Lydighed, Agtpaagivenhed og Aarvaa- 
genhed i dette fremmede Land og om at vise 
Troskab og Ærlighed mod vor Konge og Kom- 
pagniet efter vor Ed. 

Hver Gang en Befalingsmand passerede Por- 
tene, hvor der var Vagt, skulde denne træde til 
Gevær i Orden og fuld Udrustning efter sæd- 
vanlig Krigsmanér til Honnør for vore Foresatte 
paa Kgl. Majestæt af Danmarks Vegne, saa at der 
vistes denne tilbørlig Respekt i fremmede Folks 
Nærværelse. 

Da vi gik hjem fra denne Mønstring, blev vi, 
efter at Artiklerne var oplæste, inddelte i Bakker, 
7 i hver. Hver Bakke fik tildelt sin Stue, og en 
Mand udtagen til Formand for at føre nøje Tilsyn 

med, at alt gik ordentligt og kristeligt til i hver 
Stue baade Dag og Nat. En saadan Mand havde 
af Fæstningskommandoen fuld Myndighed, hver 
over sin Bakke. Denne Bestilling blev jeg ogsaa 
beordret til, og jeg fik anvist min Stue og mine 
Folk, og det ikke af de daarligste. Hver Stue blev 
kaldt efter vedkommende Baksforstander og blev 
forsynet med tilstrækkeligt Bordstel, Krus, Kander, 
Skaale, Tallerkener, samt med de Vandkølere, 
hvori Vandet skulde opbevares, og som var ned- 
gravede i Jorden lige til Halsen for bedre at holde 
Køligheden. Der blev lejet gamle indfødte Kvinder 
til at hente Vand langt borte fra, og efter deres 
Skik bar de det i mindre Stenkrukker paa Ho- 
vedet. Enhver Kvinde fik sin særlige Stue at 
passe. 

Da alt dette var blevet indrettet, og enhver 
havde faaet tildelt, hvad han skulde have, gik de 
andre, som skulde rejse hjem, ombord, medens 
vi bosatte os paa Fæstningen i de nævnte Stuer 
som fast Ophold Dag og Nat. Der blev givet os 
en Indier, AtrumbuSy til at vadske vort Linned, og 
han blev paa Grund af denne Bestilling kaldt 
Maynath. Han afleverede vort Tøj hver Lørdag 
med stor Punktlighed, og jeg fandt ofte paa et 
eller andet for at more mig med denne Mand, 
hvilket han altid tog mig godt op. 

Tredie Dagen efter at vi var kommen i Land 
og var bleven underrettet om alt, hvad der ved- 
rørte Fæstningen, dens Regler og Orden, blev der 
efter endt Mønstring paa Fæstningens Allarmplads, 

s* 

ringet til Maaltid, og vi fik derefter vor sædvan- 
lige Ration, en knap Pægl fi*ansk Rødvin og en 
Kande 01 til hver Bakke. Derefter begyndte Vagt- 
tjenesten, og hver Rode skulde saa vedblivende 
hver tredie Nat paa Vagt. Der blev udstillet Po- 
ster paa hvert af Fæstningens fire Hjørner, som 
stod der 2 Timer ad Gangen, men den femte Post 
stod foran Fæstningens Port. Paa hvert Hjørne 
eller Runddel [Bastion] var der et Slags Skilder- 
hus af solidt Murværk, hvorinde Posten kunde 
staa, naar det var Lynild og Torden og Regnen 
strømmede ned om Natten i Bælgmørke, hvilket 
kunde være meget frygteligt og uhyggeligt at skue. 
Øverst oppe paa Skilderhuset var der en lille 
Kuppel af Sten med et lille Taarn og en forgyldt 
Fløj ovenpaa, saa at Regnen ikke kunde træflb 
den, som stod derinde under Kuplen. 

De, som havde det Hverv at rondere om Nat- 
ten og have Tilsyn med Posternes Aarvaagenhed, 
opholdt sig ikke paa Vagten. I Begyndelsen var 
det Gubernator selv og Vagtmesteren. Enhver, 
som af Ronden findes sovende eller bliver greben 
i en eller anden Forseelse, har efter Loven og 
Krigsartiklerne forbrudt Livet; saavidt mig bekendt 
gælder lignende strænge Bestemmelser overalt i 
alle Landsherrers og Kongers Fæstninger.^) 

Hvad vor daglige Tjeneste paa Fæstningen an- 
gik, var der intet andet end det jeg nu har fortalt, 
og hver Morgen før Frokost blev vi indøvede i 

1) Krigsartikler 1611. Pkt. 45: Dersom nogen bliver befunden sovende 
pis Sklldvsgten eller og gsnger derfrs, før hsn bliver fbrløsset (o: sfløst), hsa 
sksl strsffes psa Livet uden si Nssde. 

Nedenstaaende Tegning, der har følgende For- 
klaring, findes i Frederik Vs Atlas Nr. 48, i det 
Kongelige Bibllothek. 




Grundrids af Danisburg, et Kastel ved Trangenbar paa Co- 
rom andel-Kysten i Ostindien, saaledes som det var Anno 1669 
i Juni, og tilsendt Hans Kgl. Majesist til Danmark og Norge, 

>. Hnschua. 

■. Vmdporten. 

I. K.ati. 

'. Krudlkimmcr. 



i.KabmiuideiK Vcrel«. 

. Kar til Bidnloi. 

i. PmmI [BaailoiJm.rorhaletEtelvB 

Exercits og Vaabenbrug. Men naar der kom Peber 
fra Kongen af Tandjaur ^) til Fæstningen, maatte 
vi „sarpe"* den, det vil sige rense den for Straa 
og al Smuds ved at ryste den i et stort Sold; men 
de, som var paa Vagt, var fri for denne Bestilling; 
vor Buttelerer eller Hovmester plejede at give os 
en Møschen Vin for dette Arbejde. Ligeledes blev 
der hver Lørdag udbetalt os en Fano i Vadske- 
penge, en indisk Mønt, der gælder 11 danske 
Skilling, ') der dog senere skulde trækkes fra vor 
Løn. En Fano havde samme Værdi som en Rigs- 
daler hjemme, og naar man skulde veksle en spansk 
Daler, fik man 10 Fanoer [?] udbetalte hos de 
Handlende paa Torvet. 

Fæstningen var muret og herligt udrustet med 
Runddele [Bastioner] paa hvert Hjørne. Inden for 
Murene midt paa Mønstringspladsen stod Kirken, 
der var en gammel Bygning, der havde tilhørt en 
portugisisk Papist. I den blev der hver Morgen 
og Aften holdt Gudstjeneste med Sang, Bøn og 
Velsignelse, og hver Søndag og Onsdag Prædiken 
og Uddeling af Sakramentet. Fæstningens Præst 
hed Hr. Jens^ ^) da jeg kom derhen, en særdeles 
god Prædikant og en ypperlig Sanger, kraftig og 
djærv i sin Tale i alt hvad der angik Troen, baade 
hos Papister, Kalvinister og Lutheraner. Jeg blev 
ham anvist som Degn tillige med tre andre, me- 
dens jeg opholdt mig dér, og han var meget god 
og venlig imod mig. 

1) Ved Naiken af Tanjaurs Mellemkomst skaffede Overkøbmanden sig 
Ladninger til de tijemgaaende Skibe. 

S) En Fano er en mindre Sølvmønt, hvis Værdi varierede stærkt. 
*) Om Præsten Hr. Jens kan Ingen Oplysninger gives. 

Erik Smed hed den Mand, som stod for alt 
Murerarbejde; men selve Arbejdet blev udført af 
indiske Murere, som er langt hurtigere og mere 
kyndige i den Slags Arbejder end Folk her i Eu- 
ropa. Ved den søndre Mur stod paa Mønstrings- 
pladsen en høj Bygning, et Pallads, hvortil mange 
Trapper førte op. Der boede vore Befalingsmænd, 
der spiste de og havde deres Residens og Sove- 
værelser. Denne Bygning tjente ogsaa til Raad- 
stue,' Domhus og Skrivestue. Andre Smaabygnin- 
ger og vore Soveværelser var paa Syd- og Syd- 
vestsiden indenfor Voldene. Ved den østre Fæst- 
ningsvold var det store murede Køkken og en 
stensat Brønd. Men omkring paa Voldene laa Jærn- 
kanoner i Murskaarene, baade store og smaa, de 
største var 0-pundige, de mindre 4V2-pundige. 
Der var i alt mellem 80 og 90. Fæstningen var 
ogsaa rigelig forsynet med to Slags Skydevaaben: 
Musketter og Fyrværk. Desuden fandtes der 4 
Slags Kugler: Lænkelodder, Stanglodder, Kors- 
lodder (Saxlodder) og almindelige Kugler.^) Alle 
disse her opregnede Forsvarsmidler fondtes den- 
gang paa Fæstningen Dansborg og meget andet af 
den Slags. 

Hvad Kosten angik, saa var den omtrent som 
paa Rejsen, med Undtagelse af, at vi hver Mor- 
gen til Frokost fik Ris vel kogt i Mælk og ofte 
fersk Fisk, Flæsk, fersk Gedekød og forskellige 
Slags Fugle. Der blev til Brug for Besætningen, 
Vinteren efter at jeg var kommen, holdt hundrede 

1) Se Blom: Christian IV.s Artilleri. Side 2Q0 flg. 

Geder paa Fæstningen, men de blev saa magre 
om Vinteren, at mange af dem styrtede af lutter 
Sult og Elendighed, thi paa Grund af de mæg- 
tige Regnskyl og de kolde Nordenvinde, der hu- 
serer der, er Jorden lidet frodig ved Vintertide. 



KAR XVII 

Den indiske Konge [af Tanjaur], som fører Titel 
af Naike Ragnado, tilbeder en hornet Ko, der 
har sin Residens i et prægtig udstyret Gemak; 
den bliver ogsaa herligt opvartet, og pyntet og 
bedækket med Smykker af Guld og Ædelstene, 
Brokade og guldbroderede Tæpper. Hver Morgen 
og Aften gør Kongen Koen sin Opvartning og 
med Forlov at sige vadsker sit Ansigt og sine 
Hænder i dens Vand, og tilsidst overøser han sin 
Isse dermed. 

Kongen havde en Søn med sin Dronning; han 
var udvalgt Prins og vordende Konge efter Fa- 
derens Død, hvis det blev ham forundt at leve. 
Denne Søn var den Gang 17 eller 18 Aar gam- 
mel, hans Portræt hang i vor Kirke tillige med 
hans Faders, og de var ikke utiltalende. Prinsen 
ønskede oprigtig at blive Kristen og at antage vor 
Tro, hvis han paa nogen Maade havde turdet for 
sin Fader, men denne modsatte sig paa det hæf- 
tigste hans Ønske, saa at han ikke kunde sætte 
sin Villie igennem. Men Udfaldet var længe tvivl- 
somt, og imidlertid blev der bedt til Gud for ham 

i vor Kirke, om at han i sin Naade vilde oplyse 
hans Hjærte i den rette Tro. 

Om Kongens Palads fortalte man, at det var 
herligt udstafferet. Hans Trone eller Kongestol 
var af Marmor, glat som Æg, og af omtrent 12 
Alens Omfang. Der sad han daglig og lige over- 
for ham Præsten i sit Afgudstempel. De sad paa 
kostbare guldbroderede Hynder med korslagte 
Ben efter indisk Skik, hvilket man kun kan gøre, 
naar Lemmerne daglig salves og gnides med Olie 
og kostelig Balsam. Hos hver af dem staar tre 
Drenge, af hvilke den ene klipper Areca eller 
Paga [Pinang?], der i Størrelse, Farve og Haard- 
hed er som Muskatnød. Først tager de det i Mun- 
den^ tygger det og spytter Saften ud, dernæst tager 
de Bladene i Munden og tygger det sammen med 
det andet. Inde i Bladene er smurt noget Kalk, 
der brændes af Muslingeskaller, og af den hele 
Blanding fyldes deres Mund, ligesom af Blod« 
Naar det er tygget tilstrækkeligt, synker de det 
hele og bliver mere drukne deraf end af Tobak. 
Man kalder det Betelarek og det siges, at det er 
godt for Blodsot. 1) 

En anden af Kongens Tjenere har det Hverv 
at holde den Guldpotte, i hvilken Kongen spytter, 
thi naar man bruger Betelarek, trænger man jævn- 
lig dertil. Den tredie Tjener staar med en gylden 
Vifte, som han svinger frem og tilbage for at svale 
ved den fre mbragte Luftning. Dette er i almindelig 

1) Der er her Tale om Frøet og Bladene af Areca catechu, Betelaødpalmen, 
der aldeles som af Jon Olafsson beskrevet bruges nutildags i Asien og dér har 
endnu større Betydning end Tobakken i Europa og Amerisa som Nydelses- og 
Opllvelsesmiddel. 

Brug i ethvert Hus. Desuden gnider de hinandens 
Legemer for Sundhedens Skyld, før de lægger sig 
til at sove om Aftenen, hvilken Skik vi ogsaa brugte. 

Kongens Hofpræst bliver opvartet paa samme 
Maade som han selv og Kongen holder meget 
af ham. Naar Fremmede vil søge Kongen for at 
forhandle med ham, faar de ikke Foretræde, før 
Præsten har meldt, at Timen er heldig til For- 
handling, og selv om det er midt om Natten, maa 
de Fremmede da, naar der kommer Bud fra Kon- 
gen, være parate til Audiens. De maa medføre en 
Tolk, der med saa stor Ydmyghed er Mellemmand 
mellem dem og Kongen, at han skjuler sit Ansigt, 
hver Gang han henvender sig til en af Parterne. 
Og hermed nok herom. 

Men for at berette mere om Kongen, saa havde 
han, da vi først kom dertil, foruden sin Dronning, 
900 Friller, hvoraf han dog afgav de 300 til sin 
Søn, men ikke af dem han holdt selv, saa at han 
selv kun havde 600 paa sit Synderegister. Disse 
Kvinder opholdt sig i en herlig og pragtfuld Sal, 
der var omgivet af gyldent Gitterværk og havde 
Vinduer af Krystalglas. Kongen kom daglig i denne 
Sal for til kødelig Omgang at udvælge sig den, 
som hans Hjærte hver Gang begærede. De plej- 
ede at salve og balsamere sig og pynte sig med 
pragtfulde Smykker, om Midien havde de et guld- 
indvævet Stof udsyet med ædle Stene. Guldringe 
havde de om Fingre og Tæer, i Ører og Næser, 
Ankelbaand og Armbaand af Guld, og juvelbesatte 
Gulddiademer om deres Pander. 

Én Dag om Aaret, midt om Sommeren, naar 
Vejret er godt, faar de Lov til at forlade den om- 
talte Sal i selve Kongens Følge, men de er da 
omgivne af en tredobbelt Kres af Kongens ypper- 
ste Krigsfolk, medens der slaaes paa henved 60 
Trommer og blæses i Basunen Ellers kommer de 
sjældent ud, og hvis en af dem døer, optages en 
anden i Stedet, saa at de altid er fuldtallige. Men 
naar Kongen døer, brændes alle hans Kvinder med 
ham. Hermed nok om Kongen denne Gang.^) Men 
om deres Templer vil jeg fortælle lidt og om ad- 
skilligt angaaende deres Religion, Ofringer og Af- 
gudsdyrkelser og slige afskyværdige Narrestreger, 
hvorved jeg vil tilskynde enhver til altid at takke 
Gud, fordi han fra sligt Forvildelsens Mørke og 
Fordømmelse har ført os til Kristendommen. Vel- 
signet være vor milde Guds Navn i Evighed! 
Amen! 

KAR XVIII 

I alle de Stæder i Indien, som jeg har hørt om- 
tale eller læst om, er der et stort Hovedtempel. 
Disse Templer kalder de Synagoger eller Pagoder. 
Dette var ogsaa Tilfældet i den lille By, som laa 
ved vor Fæstning, som hed Tranquebar. Der var 
ogsaa et saadant opmuret Tempel med et højt fir- 
kantet Taarn og omgivet af en høj Mur. Inden for 
Templets Dør stod en høj og stor Vogn med alle 

1) Den her omtalte Fyrste, Naike Ragnato, døde 25. Nvbr. 1626, og samme 
Dags Eftermiddag blev 119 af hans Kvinder brændt. Hans Søn fulgte ham i 
Regeringen. Schl^el. I. 4. 162 f. 

Slags vederstyggelige og uhumske Billeder, der 
ikke er til at beskrive. Inde i Templet sad 6 Af- 
gudsbilleder paa hver Side i Skikkelser som Oxer, 
Svin, Geder og Bøfler, hvilke sidste Dyr er skabte 
som Oxer, men er dog ikke af samme Art, og 
deres Mælk smager som Gedemælk. Midt for Bag- 
væggen, er et stort, herligt smykket og guldprydet 
Alter, hvorover deres tre øverste Guder troner. 
— — Disse tre Afguder bæres én Gang om 
Aaret ud i Procession. Den Dag er deres største 
Fest, og da udsmykkes Gudernes før omtalte Vogn; 
i dens Midte sættes en høj Mast og til denne fast- 
gøres tre Mærskurve eller Sæder, i hvilke man 
sætter de næste tre Guder. — Alle Byens Borgere 
bliver mønstrede og opraabte ved Navn og maa 
hele den Dag trække denne Afgudsvogn Gade op 
og Gade ned indtil Aften, med 30 eller 40 Trom- 
mer og 3 Basunblæsere paa hver Side og omgivne 
af indfødte Soldater, som kaldes Talliarer. Men 
naar alle Borgerne gaar hjem til Maaltid, kommer 
alle de ugifte Mænd og trækker omkring med den 
store Vogn, indtil de andre vender tilbage og igen 
gaar i Gang med dette taabelige og unyttige Ar- 
bejde. Fra hvert Hus ofres der til disse Afguder, 
naar de trækkes forbi, eftersom enhver har Raad 
til. — Paa denne Dag bliver ogsaa de hellige Oxer 
slupne løs, efter at man først har foret dem saa 
godt, at de næsten er vilde af Overforing, saa man 
maa tage sig godt iagt for dem. Nogle af os gjorde 
ved Hjælp af vore Tjenere som Tolke de Ind- 
fødte mange Forestillinger, fordi de overførte Guds 



77 



Herlighed til disse umælende Bæster, men de 
svarede, at de ikke kunde se vor Gud. Henimod 
Aften blev Afgudsvognen trukken tilbage foran 
Tempeldøren, og saa kom alle Tempelskøgeme 
ud af Templet tillige med deres Mester, som kal- 
des Baldor,^) for at opføre Danse for Guderne. 
Han lejer daglig disse Kvinder ud for Penge, 
baade til Soldaterne og de ugifte Mænd i Byen, 
og disse Penge indgaar i Templets Rentekammer 
og bruges til dets Vedligeholdelse. Men Skøgerne 
faar deres faste Ophold af Templets Indtægter. 
Præsten, der som oftest sidder foran Tempeldøren, 
kaldes Bramin; han kom ogsaa ud for med dyb 
Reverens og stor Ydmyghed at tage mod Guderne. 

Dernæst blev Guderne baaret ind i Templet 
under mange Ceremonier, Trommeslag, Basuners 
og andre Instrumenters Klang og Skingren, under 
Tempelskøgernes larmende Dans. Deres pragtfulde 
Dragter^ som ellers, naar de ikke tjener Guderne, 
hænges op i Templet, ser saaledes ud: en Slags 
korte Benklæder af Guldbrokade, smykket med 
Perler og Juveler af en uhyre Værdi; en pragtfuld 
Brystdug; kostbare Ringe og Smykker pynter de 
ogsaa deres Legemer med ved slige Lejligheder 
og aflægger dem igen. 

Disse Tempelpiger danser hver Nat for Gu- 
derne ft*a Kl. 9 til Midnat, og Kl. 12 bliver en af 
de 12 Guder trukken op ad én Gade og ned ad 
en anden paa en Vogn ledsaget af Fakler, Fyr- 

1) Baldor, portugisisk Ballador af ballår, danse. Pigerne Ifaldtes paa por- 
tugisisic balladeiras, hvorfra den gcngse Bensvnelse Bajadere. 

værker! , Dans, Basunklang og Trommer og al 
den Slags Herlighed. Dette hørte vi hver Nat, naar 
vi stod paa Post oppe paa Fæstningsmuren. 

En Dag ved Middagstid blev jeg og en god 
Kammerat Peder Lollik *) af Vanvare tilbage uden- 
for Fæstningsporten, der altid blev lukket ved 
Middagstid, medens Maaltidet stod paa, og paa 
samme Tid spiste man sædvanlig ogsaa til Middag 
i Byen. Vi spadserede da omkring i Gader og 
paa Torve, og da vi kom til den store Pagode, 
sad Afgudspræsten udenfor Templets Dør og tyg- 
gede Betelarich [Betel]. Vi gik hen til ham og 
hilste venlig paa ham. Han modtog os med høf- 
lige Reverenser og Lader og indbød os til at sidde 
hos sig. Vi spurgte for Spøg, om han ikke, da 
der intet Menneske var i Nærheden, der kunde 
se os, vilde tillade os at se Templets Indre. Dette 
nægtede han, eftersom det kunde gælde hans Liv 
og Embede. Men som Følge af vore indstændige 
Bønner og Overtalelse fik vi, skøndt han var 
meget bange. Lov dertil, imod at give ham Beta- 
ling derfor. Han bød os at trække vore Sko af, 
ikke at røre ved noget eller beskadige noget, men 
kun at se os om, thi ellers galdt det vort og hans 
Liv. Vi vilde ikke aftage vore Sko, men gik for- 
sigtig om i Templet uden at gøre Drengestreger, 
hvilket han ogsaa roste os for, da vi tog Afsked 
med ham efter at have betalt ham. Der var intet 
at se derinde, uden de 6 Afgudsbilleder paa hver 

1) Skibslisten nævner en ^Peter Jørgensen LaalUce" men han er Jungmand 
ombord, maaske kan han have taget Tjeneste som Bøsseskytte. 

Side, de tre højeste Guder foran Gavlen, det 
herligt smykkede Alter og de nævnte Tempel- 
skøgers Dragter. 



KAP. XIX 

I selve Byen og udenfor denne findes ogsaa 
mange Smaatempler, hvor der Dag og Nat 
brænder Lamper. Vi gik ofte ind i dem, naar in- 
gen saa os, men jeg foretrak at holde Vagt uden- 
for og forbød mine Kammerater at gøre Fortræd 
derinde. Af og til slukkede de vel Lysene, men 
jeg truede dem alvorligt, hvis de slog Gudebille- 
derne itu eller paa anden Maade bespottede dem, 
hvilket jeg ofte havde meget vanskeligt ved at 
hindre. Saaledes behandlede en Hollænder engang 
den højeste Afgud, som stod ved Gavlen paa en 
vanærende Maade, og vi var nærved at komme i 
Ulykke af den Grund, men der var ingen, som 
kunde bevidne, hvem af os der var den skyl- 
dige. — 

Der er ogsaa Lunde, hvor der findes Afguds- 
billeder af forskellig Skikkelse, som Menigmand 
og de Fattige tilbeder saavel som fremmede Folk 
af Almuen, der kommer vandrende til Byen for 
at sælge et eller andet. De maa svare Told af alt, 
endog af Kogødning, der har høj Pris, og hvorved 
de brænder deres Lig. Men al den Told, der ind- 
kommer baade tilsøs og tillands, har den hedenske 
Konge [i Tanjaur] lagt ind under Fæstningen paa 



vor Konges Vegne, og alle de Skuder, de kalder 
Zlamponer [o: Sampaner], som sejler fbrbi, skal 
ligeledes betale Told til Fæsmiogen. Naar de pas- 
serede forbi og ikke vilde erlægge Told, maatte 
vi ro efter dem 1 en tolv Aarers Baad, det vil 
sige de Indfødte roede, vi andre sad med vore 
brændende Lunter og tvang dem saaledes til at 
betale Tolden. 

Da jeg nu har omtalt deres Templer og Af- 
gudsdyrkelse, hvis Galskaber mange flere Ting 
kunde fortælles om, hvis der var Tid dertil, saa 
vil jeg nu tale om deres Fester. 

Ikke ved lys Dag, men ved Nattetid fejrer de 
deres Fester med Dans og æventyrlige Lege og 
Skuespil, Idet de udklæder sig 1 forskellige Skik- 
kelser og med stor Kunst og mesterlig Snille op- 
fører og spiller A^udsskuespll belyst af store 
Baal og Fakler. Af disse Forestillinger iik vi en- 
gang ved Nattetid en at se fra vort Fort, skøndt 
ikke tydeligt. Den forekom os at ligne Profeten 
Jonæ Historie, da han blev slugt af Hvalfisken, 
da en af de Spillende var udstafferet som en 
Hvalfisk, der slugte en anden, som blev kastet 
ben for ham. Dragterne til disse Afgudslege hænges 
op I Templerne og opbevares dér. — — De 
kan mange andre morsomme og sjældne Kunster. 
En styg Leg øve de om Vinteren, og enhver Ind- 
født, som vil tjene Penge, kan deltage i den ved 
at lade Musklerne i sin Overarm bore Igennem 
og derigennem lade trække en Snor, der bliver 
gjort fast til Toppen af et Træ. Dér bliver han 

saa hejset op, og paa et givet Tegn slap man Li- 
nen, ved hvilken han hang og som laa ned paa 
Skraa mod Jorden, saa han faldt ned med Snoren 
gennem Saaret. Adskillige blev forstyrrede i Ho- 
vedet og faldt bevidstløse ned. 

AtrumbuSy ^) der passede vort Linned, var 
en af dem, der paalagde sig disse Pinsler for 
Pengenes Skyld, og vi bebrejdede ham det alvor- 
ligt, saa han lovede aldrig oftere at tage Del i 
denne Leg. 

Om Vinteren, hen imod Kyndelmesse, kom 
deres Ypperstepræst eller Biskop til Trankebar, 
som laa under vor Fæstning Dansborg. Da han 
kom til Floden Sydost for Fæstningen, i hvilken 
Flod der var mange Slags Fisk, store Slanger og 
Krokodiller, blev der sendt Bud, at han var under- 
vejs. I Byen blev der et stort Røre, alle Tempel- 
skøgerne iførte sig deres sædvanlige Pynt, og alle 
Soldaterne i Byen, Præster og Tempeltjenere fik 
travlt. Hele Skaren gik saa med Trommeslagere 
og Basunblæsere et kort Stykke Vej ud af Byen 
over en Sandstrækning, der er saa smuk, at naar 
man gaar mod Solen, synes hverandet Sandskorn 
som af det skønneste Guld, hverandet som af 
Sølv. Da denne Ypperstepræst var gaaet over Flo- 
den paa en Elefant med et stort Følge, blev han 
baaret i sin Palankin af Elfenben og Guld. Saa 
begyndte Trommehvirvler, Basunblæsen, Horernes 
Dans^ Krigsfolkets Vaabenlarm, og den Støj og 
Glæde varede hele Vejen hjem til Byen, til de 

1) Se Side 67. Navnet er antagelig malebarisic eller tamulisk. 

6 



82 



kom til Templet; da slog de løs paa Trommerne, 
blæste i Trompeterne, og Kvinderne tumlede sig 
i vild Dans efter Anvisning af deres Baldor, som 
havde en klingende Kobberplade i sin venstre 
Haand, paa hvilken han slog med en smuk Ham- 
mer af Staal [o: en Gongon], og hvert Slag var 
et Tegn for dem, hvilken Dansefigur de skulde 
fremstille. 

Præsten gik derpaa ind i Templet, hvor han 
opholdt sig længe i Bøn til Guderne. Imedens 
blev der rejst en høj Mast udenfor Tempelgaar- 
dens Port, og øverst oppe blev gjort et Sæde, i 
hvilket han steg op ved Nitiden samme Aften. 
Dér forblev han stille omtrent i 3 Timer til Mid- 
nat og havde mundtlige Forhandlinger med Satan. 

Thi med deres Tro er det saaledes fat, at de 
egenlig tilbeder Satan og dyrker ham, thi de siger, 
at selve den almægtige Gud, Fredens og Herlig- 
hedens sande Fyrste, behøver de ikke at tilbede, 
eftersom han er god og naadig, uden Ondskab og 
Vold, og saa blid og mild af Sind, at han ikke vil 
kives eller kæmpe med Satan eller have ham i 
sin Nærhed, men har givet ham et særligt Sted, 
hvor han kan opholde sig, og hvorover han kan 
herske, nemlig Luften, Jorden og Havet. Men da 
Satan er ond og tyrannisk, maa de tilbede ham, 
for at stille ham tilfreds med idelige Paakaldelser 
og Ofringer. Derfor skulde nu deres Ypperstepræst 
spørge Satan i al Venskabelighed, hvilken Naade 
de kunde vente sig af ham i det kommende Aar, 
og om hvad Aarstiderne vilde bringe tillands og 

tilvands; og hvornaar der kom Skib fra Danmark, 
om Krig) om Handelsforretninger og andet af den 
Art. Medens disse Forhandlinger stod paa mellem 
Præsten og Satan, tændte de et stort Baal omkring 
Masten, og da de tre Timer var forbi, maatte Præ- 
sten styrte sig ned i det flammende Baal fra Ma- 
stens Top, til Bevis for, at hvis Baalet ikke ska- 
dede ham, skulde hans Samtale med Satan gaa i 
Opfjrldelse. Da han uskadt steg ud af Baalet, blev 
der atter slaaet paa Trommer og blæst i Basuner 
og danset af Kvinderne, og med Soldaternes høje 
Sejersraab sluttede hele Forestillingen. 

Næste Morgen rejste Præsten bort til næste 
By, som kaldes Trichlagour. ^) 

Naar vi fik Tilladelse, tog vi ofte til denne 
By for at beundre det herlige Tempel og dets 
dejlige Mure. 



KAR XX— XXII 

Byen Trankebars Grænsesten saa jeg paa tre 
Steder. Paa hvert Sted fandtes der en fir- 
kantet tilhuggen Sten, glatsleben som et Æg, og 
i den var der udhugget et Bassin, hvori der 
for lang Tid siden var lagt Trækul. Omkring 
dette Bassin var der udhugget Bænke, i hvilke 
der var indsat en glat firkantet Sten med Rigets 
Mærke. Alle, der førte noget af Værdi paa sig 

1) Landsbyen Trickelor, en Mils Ve} N.V. for Trankebar, findes ikke paa 
nyere Kort. 

eller med sig paa Heste eller Stude ind over 
Byens Grænse, maatte her betale Told, selv om 
de ikke skulde ind til selve Byen, og selv om de 
kun førte et Læs tørret Kogødning med sig. Hele 
Tolden baade tillands og tilvands tilfaldt som sagt 
Fæstningen, blev modtagen af Byens Købmænd 
og indbetalt til Fæstningens Øvrighed efter den 
hedenske Konges før nævnte Befaling.^) 

Jeg har omtalt Fæstningens Indretning og det 
daglige Liv i den, men jeg har ikke berørt den 
nye Kirke, som blev opført i Fæstningen med en 
meget høj Hvælving og et smukt Taarn med en 
forgyldt Fløj. Den blev opført af indiske Murere 
efter vor Anvisning og paa dansk Maade. Den 
store Pagode i Byen skal kun have kostet en 25 
Daler at opføre, — saa billigt er alt Arbejde der 
tillands. Alle Landets Produkter faaes meget billigt, 
fersk Fisk, Høns, Geder, Faar, Svin, Mælk, Ris 
og alle Slags Æbler og Frugter blev daglig ført 
til Fæstning og solgt for smaa Priser. 

Nogen Tid efter at jeg var kommen til Fæst- 
ningen, gik jeg med to andre af Fæstningens Folk, 
(som var kommen fra Danmark med ,,Waterhun- 
den'^ et halvt Aar før jeg) ind til en Skrædder, 
en brav og kristelig Portugiser ved Navn AntoniuSj 
da vi vilde lade ham lave os alle tre en Dragt af 
Kattun, som man bruger dér. — Disse Portugisere 

1) Den danske Koloni omfattede ! den første Tid kun Fæstningen og den 
lille Flække Trankebar (paa Tamulsk: Tarangambadi d. e. Bølgestedet, da 
Brændingen især N. for Byen er meget voldsom). Da Trankebar var saa uan- 
selig og betydningsløs, blev Kolonien paa den Tid kaldt Dansborg efter Fæst- 
ningen. Aaret 1670 skete den første Udvidelse, da Kompagniet uden Forhøjelse 
af Afgifter fik overladt tre store Landsbyer. 

var for 300 Aar siden de første, som begyndte 
at sejle paa Indien, og ejer dér mange Fæstninger 
og Byer, som de har faaet overladt af de indiske 
Konger og Fyrster. — Netop som vi havde sat 
os ned i Skrædderens Hus, kom en Indier derind, 
en af de syv saakaldte Dyfelsjægere. ^) Han havde 
et Musikinstrument i Haanden, som de daglig 
spiller paa til Ære for de Afguder, som de tjener, 
og han tilbød at spille for os for Penge, men vi 
afislog det og vilde ikke have ham i vort Selskab, 
hvilket vi, med Portugiseren som Tolk og Mel- 
lemmand, tilkendegav ham. Men da han vedblev 
med endnu større Paatrængenhed at tilbyde sit 
Spil og at forlange Penge, blev jeg ærgerlig, og 
da jeg selv sad længst inde, bød jeg den ene af 
mine Ledsagere, Peter Årendaly^) at føre den ube- 
hagelige Mand ud af Døren, hvilket han ogsaa 
gjorde, men han vendte strax tilbage og vedblev 
haardnakket med sin Tryglen og Plagen. Da rejste 
min anden Ledsager sig, han hed Salomon^ skældte 
ham ud og førte ham atter ud af Huset. Men den 
nedrige Mand vendte for anden Gang tilbage og 
tiggede om Penge. Skrædderen befalede ham med 
haarde Ord at gaa, men da blev han uforskammet 
og raabte: „I lader Eder kalde Kristne og Sennores 
(Herrer), men er saa karrige, at I ej kan afse et 
Cash (det er en Kobbermønt, hvoraf der gaar 86 
paa en Fano, som er 11 Skilling dansk), men I 

1) Jon Olafsson fortæller et andet, her udeladt Sted om disse Tempel- 
tjenere, der foruden at være Musikere havde det mystiske Hverv at strø Asken 
af ea Urt, Dyfelsgræs, udover Byen som et Middel mod onde Aander. 

^ Skibslisten nævner en Baadsmand ved Navn Peter Arendal. 

burde kaldes Hunde og ikke Mennesker.^ Da for- 
bandede Skrædderen den Vantro, og spurgte mig, 
om jeg forstod, hvad det Afskum sagde. Jeg sva- 
rede nej. Da han derpaa fortahe mig, hvad han 
havde sagt, blev jeg saa opbragt, at jeg hurtig 
sprang op over Bordet, og de andre, som sad der- 
ved, greb ham og jog ham med Prygl ud af Hu^ 
set, men da han alligevel, mere og mere paatræn- 
gende, blev ved at tirre mig med Skældsord og 
Tiggeri, drog jeg tilsidst mit Værge og vilde hugge 
hans Instrument itu, men Huggene ramte ham selv, 
saa at han fik et Saar i Hovedet og et i hver Arm. 
Han faldt, og jeg troede, han var død. Men da 
Huset kun laa et Stenkast lige over for Fæstnings- 
porten og Vagtmesteren stod ved Portvagten og saa^ 
hvad der foregik, kom han til mig og begyndte 
opbragt at irettesætte mig og gav mig med sin 
Stok et Slag over Ryggen. Dette var imidlertid 
mere end jeg kunde taale, jeg rev Rottingen ud 
af hans Haand, slyngede den langt bort og sagde^ 
at jeg ikke taalte, han slog mig, eftersom jeg var 
et voxent Menneske og selv maatte indestaa for 
min Brøde. Men han var meget ophidset og truede 
mig med Kongens Jærn, hvilken Trusel han strax 
udførte, thi han lod mig følge med ind i Port- 
vagten, hvor han lod mig lægge i Lænker. Her- 
over blev mine Kammerater højlig bedrøvede, især 
en Mand, ved Navn Erik LangCy som dengang 
havde opholdt sig dér i 5 Aar, alt fra den første 
Rejse [o: Ove Gjedde's Togt] og indtil nu; thi 
ham var det engang hændt, at han i Ophidselse 

havde slaaet en Indfødt med den flade Klinge over 
Ryggen, og derfor skulde have mistet Livet, i 
Følge den strænge Traktat, der var sluttet mellem 
Kongerne; dog blev han benaadet. 

Da jeg nu sad lænket om den ene Fod, kom 
mine Kammerater og de indiske Købmænd, som 
kaldes Mercatores, ja de indfødte Soldater, Taliari, 
som tjente med os indenfor Porten, og som med 
Troskab og uden at give Grund til Klage gjorde 
Vagt i Fæstningens vestre Bastion, alle kom de 
for at vise mig deres Deltagelse. Min Tjener, en 
14aarig indisk Dreng ved Navn SivilCy^) som var 
blevet kristnet af Portugiserne, var hel utrøstelig. 

Klokken var omtrent tre om Eftermiddagen, 
da dette skete. Om Aftenen kom Vagtmesteren 
for som sædvanlig at lukke Porten, og da var 
hans Vrede næsten bortdunstet. Næste Dags Mor- 
gen kom vor Kaptajn Christopher Boye i Land, 
thi han var endnu ikke taget afsted paa sin Rejse 
til Tenasserim. Sammen med ham gik Kaptajn 
Ernsty Kaptajnen paa „Waterhunden", gennem 
Porten, fordybede i Samtale, saa at de ikke saa 
mig. Men da jeg mærkede det, bød jeg Kaptajn 
Christopher Boye Goddag; han vendte sig da om 
og blev højlig forundret, da han saa mig stillet i 
Jærn, og spurgte, hvad der var hændt mig. 

Da jeg fortalte ham Sandheden, blev han meget 
ilde tilmode paa mine Vegne, men sagde, at siden 
det var sket, maatte Sagen vel have sin Gang. Da 

1) Navnet staves meget forskelligt i Haandskrifterne : Siveli, Sivlle, Svelclii> 
Slvetl. 



sagde den anden Kaptajn: .Del er godt, at I en- 
gang imellem selv itOLt at mærke, hvorledes I er, 
I uregerlige Menneskerl' Men min Kaptajn, Chri' 
stopher Boye svarede: »Nej, Ernst, denne Mand 
er ikke, som I mener, men et bravt og skikkeligt 
Menneske.' Og lian undskyldte mig paa en fader- 
lig Maade saa godt han kunde, og lovede mig, at 
del med Guds Hjælp nok skulde blive godt igen, 
selv om det Ikke blev strax samme Dag; jeg skulde 
blot være uden Bekymringer, han vilde altid være 
rede til at gere mig en Tjeneste. 

Da Ernst hørte dette, blev han forbavset og 
vilde gerne have det sagte utalt, men jeg var ble- 
ven ærgerlig over hans uvenlige Ord og spurgte 
ham, hvorfor han var saa haard Imod mig, der var 
saa ulykkelig stillet, da han Ikke kendte mig. Men 
han bad mig undskylde ham og lovede, at han 
skulde indlægge mange gode Ord for mig hos 
Rektor og Gubemator. Det modtog jeg med Glæde 
og Tak. Kaptajn Christopher Boye sagde, ai han 
vilde komme Igen om Aftenen, naar han gik om- 
bord og bringe mig gode Efterretninger. Sent om 
Aftenen, da han gik fra Øvrighederne, kom han 
Ind i Vagten til mig og sendte sin Tjener efter en 
Pol Vin, som han drak sammen med mig. Saa 
gik han ombord efter at have velsignet mig og 
Fæstningen, samt lovet næste Morgen at ville 
komme I Land, og da skulde alt med Guds Hjælp 
og Bistand blive godt Igen. 

Næste Dag Kl. 3 om Eftermiddagen kom Vagt- 
mesteren ind i Porten og spurgte om min Tjener;, 

da denne var blevet kaldt ind, sagde Vagtmesteren 
til ham: „Gaa og kald paa den Vantro, som Din 
Herre har saaret, og sig, at han skal komme og 
forliges om Skaden.^ Nu var imidlertid den Van- 
tros Saar blevet helede, thi min gode Ven, Mester 
Henrikj vor Bartskærer^) havde af Venskab for 
mig forbundet hans Saar. Da han kom ind i Port- 
vagten, sagde min Dreng til ham: „Se her, og be- 
tænk, hvad min Herre maa lide for Din Skyld, 
Du elendige Træl af Satan I^ Han svarede; 
„Åbbal'' d. e. „O Fader I"^ og kastede sig fladt 
ned med sit Ansigt paa Jorden og krøb hen til 
mine Fødder for at kysse dem. Men jeg forbød 
ham det og befalede ham at rejse sig. Dernæst 
spurgte min Tjener ham paa Vagtmesterens Op- 
fordring, hvormeget han vilde have af mig som 
Erstatning for Saarene. Han svarede først, at det 
maatte være, som jeg selv vilde, men da min Tje- 
ner Sivile vedblev at spørge ham, nævnede han: 
2 Stiick von Åchten, d. e. 2 Rigsdaler. Tjeneren 
svarede, at da hans hele Liv ikke var saa mange 
Penge værd, kunde han ikke forlange saa meget, 
og han lod sig da nøje med 2 Fanoer, som jeg 
dog ikke selv fik Lov til at betale ham; thi den 
ene efter den anden af mine Kammerater vilde 
betale hver sin Fano eller hvor meget jeg end 
maatte behøve, hvorfor jeg hjærtelig takkede dem. 
Derpaa forbød Vagtmesteren — gennem Tje- 
neren — den Vantro nogensinde at møde mig paa 

1) Mester Henrik Bartholomæus — Se Side 14 — var altsaa ogsaa blevet 
tilbage i Festningen. 

Gaden eller sige eller gøre nogetsomhelst, der 
kunde vække mit Mishag, aldrig vise sig for mine 
Øjne og vige bort, naar han saa mig, thi ellers 
skulde han blive rettelig ihjelslaaet af min Haand. 
Mester Henrik lovede mig at faa hans Saar til 
fuldstændig at lukke sig, og tilføjede, at han hel- 
lere vilde læge hans Kød og 10 andres som hans 
end en af os andre. Men den Vantro var herefter 
saa bange for mig, at han, naar han blot fik Øje 
paa mig langt borte, tog Benene paa Nakken og 
fik sine Fæller til det samme,' idet han raabte: 
„Flyl fly! Der kommer han, som hugger os ihjel 
og dræber os I* — Dette fortalte vore indfødte 
Tjenere os. 

Da dette var bragt i Orden, gik jeg med Vagt- 
mesteren op til vor Øvrighed, som sad i det høje 
Slot, for skyldigst at takke dem for den mig be- 
viste Naade og milde Straf, uagtet jeg aabenbart 
havde forbrudt mig mod Kongens Traktat og For- 
bundets Vilkaar, om det end var sket i Hidsighed 
og Ubetænksomhed. Alle de fire Befalingsmænd, 
nemlig Rektor, Gubernator, Kapt. Christopher Boye 
og Kapt. Ernst drak mig til med venlige Ord og 
Tiltale, og paalagde mig for Følgernes Skyld at 
se mig godt for, at jeg ikke kom i Ulykke for de 
Indfødtes Skyld. 

Selv om min Kaptajn Christopher Boye ikke 
havde været tilstede for at gaa i Forbøn for mig, 
saa havde flere indiske Købmænd aftalt med hin- 
anden, at gaa i Forbøn for mig hos vor Øvrighed, 
hvilket de ofte gjorde, naar vore Folk forsaa sig 

i et eller andet, thi derved søgte de at gøre sig 
yndede og agtede af os. 



KAP. XXIII 

Skibet „Christianshavn^, med hvilket jeg var 
sejlet ud til Fæstningen Dansborg, fik fuld 
Fragt om Sommeren og blev gjort i Stand til 
Hjemrejse og afsejlede i Tillid til Guds Beskær- 
melse i Midten af September.^) Det fik en gunstig 
Bør, og der var godt Helbred ombord mellem 
Folkene. Med en af disse, Peter van BergeUy skrev 
jeg fra Dansborg Fæstning til min Broder Haldor 
Olafsson ^) paa Island i Sudavik ved Alftafjor- 
den, og man mente, at det vel aldrig forhen var 
sket, at et Brev blev sendt til Island fra Indien. 
Brevet blev givet til Hans Olufsson i Øresund, 
som var paa Hjemrejse med alle de andre Islands- 
farere, og denne Mand^ der var Købmand i Sku- 
tilsfjord, var en gammel Bekendt af mig. Det gode 
Skib »Christianshavn* var 10 Maaneder om Hjem- 
rejsen, og to Aar senere gik det igen tilbage og 
fik god Rejse.8) 

I November Maaned samme Aar, Anno 1623, 
afeejlede min Kaptajn Christopher Boye fra vor 

1) Christian IV Slcrivekalender 1624: ^. Maj kom det Skib Christianshavn 
vel beladet fra Ostindien*. D. Saml. II. 3. 373. 

^ Se Oplevelserne I. Register. 

8) Det ostindiske Kompagnis Skib „Christianshavn* omtales ofte i den 
indiske Skibsfart. Muligvis er det dette ^Christianshavn*, som gik under ved 
den bengalske Kyst 1683, men det er næppe rimeligt, at det kan være bleven 
saa gammelt 1 den opslidende indiske Langfart. 

Fæstning mod Nordvest til Teaasserim, som er 
600 Mil borte, og tiavde god Bør for sydlig 
Monsun. Han blev der hele Vinteren iadtil Pas- 
slonem. 

Nu skal kortelig fortælles om det vigtigste, der 
hændte os, som levede paa Fæstningen 1 denne 
Vinter, Anno 1624, 

Af vore egne Folk var der paa Fæstningen 1 
alt 80 Mennesker, Øvrigheden iberegnet, efter at 
Skibene var sejlede. Men samme Vinter døde om- 
trent de to Tredjedele aF Besæmingen af Blodgang, 
som er en almindelig Landfarsot derude, og som 
angriber baade Fremmede og Indfødte; Resten var 
endnu tilbage om Foraaret. Jeg var syg deraf i 1 1 
Uger og 5 Dage, men laa i hele den Tid kun to 
Dage i Sengen og forsømte aldrig min Vagttjeneste, 
thi paa Grund af at saa mange døde, maatte vi an- 
dre anstrænge os desto mere. De fleste af dem, 
der overstod Sygdommen, laa kun 2, højst 4, Dage 
i Sengen. 

Der var for de Døde et særligt Hvilested uden- 
for Fæstningen, omgivet af et højt Stakit med en 
Dør med stærk Laas, hvortil Nøglen blev afleveret 
til Præsten, naar en Død skulde bæres derud. De 
Døde blev hæderlig fulgt til Graven af Fæstnin- 
gens hele Besætning under Vaaben med en Æres- 
fane, Piber og Trommer. Efter Ligtalen blev der 
paa militær Vis skudt tre Gange, men vi havde 
ingen Kirkeklokke paa Fæstningen. De Indfødte 
stod altid der omkring i store Hobe og saa paa, 
hvad vi foretog os. 

Om Søndagen kom undertiden nogle af dem 
ind paa Fæstningen^ inden Porten blev lukket, og 
blev derinde, saa længe Gudstjenesten varede; de 
stod saa udenfor Kirkedøren og saa, hvorledes 
Alterets Sakramentum blev uddelt. De sagde, at 
de ikke lastede vor Lære, men at de ikke vilde 
opgive deres egen gamle Tro, saa længe deres 
Herrer og Øvrighed ikke paabød dem det. De er 
blinde — som jo ventes kan, thi deres Førere er 
blinde, men desto mere maa man undre sig over, 
at de, som selv er seende, i Ord og Gerninger, 
Optræden og Færd ikke kommer til at synes be- 
dre, men maaske værre end disse Hedninger, der 
vanker blinde om i evigt Mørke; thi paa deres 
Vis er der overalt Lov og Orden, rigtig Maal og 
Vægt, og ingen har Lov til at gøre en anden Uret, 
de dadler Laster og Fejl, saasom Fraadseri og 
Drukkenskab og al anden Umaadelighed, men de 
vil aldrig modtage Vin eller berusende Drikke, og 
naar de ser en drukken Mand, ryster de paa Ho- 
vedet, slaar sig for Brystet, spytter og siger, at 
han er »buratze*, det vil sige: ilde forvandlet. 

En af vore Folk ved Navn MorteUy en ung 
Mand, der skrev en ypperlig Haand, men v^r op- 
farende, hoven og spottesyg, kom en Dag ved 
St. Hans Tide beruset hjem til Fæstningen, me- 
dens Middagsmaaltidet stod paa, og fandt altsaa 
Porten lukket, saaledes som det var Skik. Han 
vilde da klatre op over Muren, men da han var 
fuldstændig fra sine Sanser, faldt han ned og 
brækkede Halsen. Han blev saa taget op og næste 

Morgen efter Øvrighedens Befaling skaaret op og 
undersøgt, og det viste sig da, at han havde be- 
ruset sig og paa den Maade var sin egen Bane- 
mand. Derefter blev han af lejede Indfødte ført 
en Fjerdingvej bort, og, for at han ikke skulde 
dele sit sidste Hvilested med vore hensovede 
Kammerater, begravet adskilt fra dem, til Advarsel 
for os Efterlevende. 

To af vore Folk, Stephen Andersen og Lars 
Simonsen drak sig engang om Vinteren meget 
fulde, og da de i den Tilstand satte sig op mod 
deres Befalingsmænd, blev de sluttet i Jærn og 
sat i Fængsel, hvor de forøgede deres Synder ved 
at udskælde Øvrigheden og bruge Trusler, samt 
tydeligt at udtale deres Hensigt, at løbe deres Vej 
og bryde deres Troskabsed, hvilket Befalings- 
mændene, der stod skjulte, hørte altsammen. De 
blev da dømte til at vippes og Lykken raade for, 
om de slap levende derfra eller ikke. Den Straf 
er saaledes beskaffen: der rejses en Stige op til 
Enden af en Tværbjælke, der rager ud fra en 
høj Husgavl. Forbryderen staar paa Stigen under 
Bjælken, hvorpaa der er en Tridseblok med et 
Reb igennem. Rebet bliver fastgjort om Forbryde- 
rens Arme, som er fast sammenbundne paa Ryg- 
gen. Paa et givet Fløjtesignal tager Profossen Sti- 
gen bort, og Forbryderen fires næsten helt ned 
til Jorden, og i et Nu trækkes hans Arme op over 
hans Hoved, og enten rives de da af eller gaar af 
Led. Præsten og Bartskæreren er ved Haanden, 
hvis der er Liv i dem, naar de fires ned. 

Da de to nævnte Mænd var kommen til Straf- 
fens sidste Øjeblik, gjorde Fæstningens Soldater, 
som stod i fuld Udrustning i befalet Parade, Alarm, 
og raabte til Befalingsmændene om Naade for dem. 
Da de ikke gav Svar strax^ men vi maatte vente 
paa dette, vendte vi vore Bøsser med brændende 
Lunter imod dem, hvorved de blev meget ydmy- 
gere. I samme Øjeblik kom alle Byens Købmænd 
gaaende med de tre Tolke, der var Brødre fødte 
i Morland, og som kom ind paa Fæstningen, naar 
der var Brug for dem. De gik hen til Befalings- 
mændene og bad med stor Underdanighed om 
Forbrydernes Benaadning, ligesom vi. Dette skete 
da ogsaa, og de blev givet fri paa Stedet. Solda- 
terne affyrede strax deres Bøsser, hvilket de ind- 
fødte Købmænd ansaa for en stor Æresbevisning, 
hvorfor de bragte Øvrigheden deres Tak, 

En af vore Folk hed ComeliuSy han var Tøm- 
rermand, meget begavet, og Gud havde udstyret 
ham med mange Talenter og Færdigheder. Han 
var en af de smukkeste Mænd, man kunde se, be- 
leven i daglig Omgang, havde et roligt Væsen og 
en meget køn Sangstemme. En hollandsk Hex 
havde bragt ham i Ulykke ved onde og giftige 
Ting, fordi han, lige før han rejste fra Holland, 
ikke vilde gifte sig med hendes Datterdatter. Ved 
Hexens Kunster var han geraadet i en unaturlig 
Tilstand og begik nogle frygtelige Misgerninger. 
Det skete saaledes en Dag, at da han med sex 
af sine Bakskammerater gik for at bade, — hvil- 

ket Fæstningens Besætning gjorde hver Dag, — 
mistede én af dem, Claus Tømmermand, en spansk 
Daler af sin Pung nede ved Floden; og det blev 
paavist af en gammel Troldmand, at Cornelius var 
den skyldige, hvilket alle blev højlig forbavsede 
over. En anden frygtelig og i højeste Grad veder- 
styggelig Forbrydelse, som han begik, var at han, 
med Forlov at sige, havde kønslig Omgang med 
en Ged, i hvilken Misgerning og Synd han en 
sildig Aften i Bælgmørke blev greben i Smedien 
af den engelske Kvinde Temperancey som var gift 
med Bogholderen Jeronymus.^) Han var en af 
mine Bakskammerater og var næsten bleven Lu- 
theraner og var meget ivrig efter at læse i luther- 
ske Bøger. Jeg havde lært ham hele Psalmebogen 
paa Dansk. Han var bleven min særdeles gode 
Ven, og jeg var derfor højlig bedrøvet over den 
sørgelige Ulykke, han var kommen i ved sine 
Misgærninger. Fristelsen greb ham i Søvne, saa 
at han pludselig vaagnede og sprang ud paa Gul- 
vet. Da jeg saa vaagnede og spurgte, hvad der gik 
af ham, svarede han, at han maatte et Ærinde ud. 
Han var længe ude, og da han igen kom ind og 
lagde sig i Sengen, sukkede han dybt. Da jeg 
spurgte ham, hvad han havde bestilt saa længe 
derude, svarede han ikke, men laa længe og græd. 
Allerede Morgenen efter begyndte det slemme 
Rygte at brede sig, og jeg raadede ham til kraftig 

1) Jon Olafsson fortæller et Sted, at paa Ove G}eddes Togt 1618 tog de i 
England ved Øen Wight en smuk Pige ombord, der hed Temperance og som 
strax blev gift med Flaadens Overskriver eller Bogholder, der hed Jeronymus, 
en brav og flink Mand. Dette Ægtepar er altsaa blevet tilbage i Fæstningen. 

at gendrive det. Det lovede han mig, men da 
Rygtet kom vor Øvrighed før Øre, blev den meget 
bedrøvet, Især Rektor, thi de var Ungdomsvenner 
og Skolekammerater. ') Næste Morgen gik han 
[Cornelius] syngende ud af Porten 1 sia bedste 
Dragt og med sin Tommestok 1 Haanden. Skild- 
vagten spurgte ham, hvor han skulde hen, og han 
svarede, at han skulde et Ærinde til Antonias 
Skrædder. Men vi saa ham aldrig mere, og Øv- 
righeden var 1 sil stille Sind glad over at han var 
løben bort, men irettesatte dog Vagten, fordi den 
Ikke havde hindret ham 1 at gaa. Rektor lod Stik- 
breve udgaa efter ham overalt, men det sidste vi 
hørte tr& ham var, at han var kommen tit Pulicat,') 
hvor Hollænderne havde en Handelsplads, som 
laa 60 Mil fra vor Fæstning Dansborg. Kort før 
havde han gjort en Tegning af denne, der senere 
blev sendt hjem til Kongen og Kompagniet med 
„Perlen", og som blev meget rost og beundret. 
Han var en stor Kunstner ved alt Snedkerarbejde 
paa Huse, Taarne og deslige, men især en ud- 
mærket Skibsbygger. 

<} Coraellus og Cbriitopber t. d. Mstlea var vel b^te iF botludtk 
HerkoDUi. 

*) PuKcat, CD tllle Kftlby S. t. Bugten «c Øen «r umme Nivn, c. S Mil 

KAP. XXIV 

Den omtalte Dreng Sivile tjente mig i godt og 
vel 12 Uger, og før han tog sin Afeked, 
skaffede han mig en anden indisk Dreng, 11 Åar 
gammel, en udmærket flink Fyr, hvis Moder var 
Enke. Jeg saa hende kun to Gange, og hun bad 
mig inderlig om at jeg vilde ave og tugte ham, 
som jeg fandt for godt, lære ham de Kristnes 
Levemaade og tage ham med mig til Danmark, 
hvilket jeg lovede hende, hvis Generalen^) vilde 
tillade det, naar han kom fra Danmark. En anden 
af hendes Sønner var taget til Danmark med de 
første Skibe og hed Catthayy senere Christian; 
men den yngste tjente mig saa godt og trofast, at 
mange misundte mig ham; han hed Agamemnon. 
Gud havde givet ham en smuk Skabning og en 
lys Hud. Han bad mig undertiden om at maatte 
gaa udenfor Porten om Natten for at se paa Åf- 
gudsfesterne og de Skuespil og Lege, som derved 
opføres. Han faldt altid paa Knæ, naar han bad 
mig derom, og hver Aften gik han hen til mig, 
knælede for mig og lagde min højre Haand paa 
sit Hoved og bad mig velsigne sig; i mange Ting 
viste han mig sin Hengivenhed, og hans Moder 
sendte mig hver Lørdag i hele Aaret en Messing- 
æske med Sukkerbagværk. 

En Dag sent paa Sommeren fik vi syv Baks- 
kammerater Lov til at gøre en Tur op i Landet 

^) Ved Genenlen menes naturligvis Roland Crappe, der senere, da han 
1635 blev adlet, kaldte sig Crappé. 

et Par Mils Vej for at strække Benene lidt. Da 
vi var kommen noget uden for Byen, saa vi en 
Mængde Folk fra Landet, der bar al Slags Frugt 
og andre Varer i Kurve paa Hovedet, som Skik 
og Brug er. Disse Folk raabte til os »pampel*, 
hvilket betyder Slange, men vi mente, de sagde 
Bambus, de Rør af hvilke de røger Tobak. Vi 
sendte da vore Tjenere til dem for at købe nogle 
Bambusrør, men da de kom til Vejen, vendte de 
forskrækkede tilbage til os og fortalte, hvad det 
var. Vi løb strax derhen, og da de saa det, blev 
de bange paa vore Vegne, thi vi saa en Slange, 
der forfærdede os ved sin Størrelse og sit gru- 
somme Blik. Saasnart den mærkede, at vi for- 
fulgte den, rejste den sig imod os i Raseri, saa vi 
sprang tilside og trak vore Sværd for at være pa- 
rate til Hug. Slangen forsvarede sig længe, men 
da den saa, at vi blev ved at angribe den, tog den 
Flugten gennem Buskene, men vi forfulgte den af 
alle Kræfter. Peter Årendal fik givet den et kraf- 
tigt Hug ved Halen, men da Huden vanskelig kan 
gennemskæres, var Saaret kun ringe. Omtrent IV2 
Time forfulgte vi den uafbrudt, da begyndte mine 
Kammerater at blive trætte, og fire af dem opgav 
det hele og sagde, at de ikke længere vilde vove 
deres Liv. Dens Bevægelser var baade hurtige og 
vel rettede, og hvis den ramte os, var vi sikre 
paa det værste, enten ved dens giftige Åande eller 
ved dens Brod, som sidder paa dens Tungespids. 
Den var trefarvet, sort, graa og hvid, og dens Bid 
er saa farligt, at faa slipper fra det med Livet; 

nogle lever kun 12 Timer, efter at de er bidte. 
Da de 4 af mine Kammerater rømmede Valplad- 
sen, bad de os andre 3 om at holde op, medens 
Legen var god, men jeg syntes, det var en Skam 
for os, og bad derfor Peter Arendal og Salomon 
at blive tilbage hos mig, hvilket de ogsaa gjorde 
for min Skyld, da de saa, hvor ivrig jeg var, og 
hvor stor Umage jeg gjorde mig for at overvinde 
Slangen. Vi forfulgte den da videre af alle Kræf- 
ter, til den slap ind i en Busk, som den brød 
igennem med en saadan Kraft, at hele Busken og 
Jorden under vore Fødder rystede og bævede. 
Jeg løb da dumdristigt omkring Busken, og i 
samme Øjeblik kom Slangen i fuld Fart ud af den. 
Den var frygtelig at se, den rejste Forkroppen 
næsten to Ålen i Vejret og foer rasende, hvæsende 
og blæsende ind paa mig, og det syntes mig, som 
en blaalig Røg gik ud fra den. Men Gud styrkede 
mig, saa at jeg ikke lod mig skræmme af den og 
dens frygtelige Blik. Mine Kammerater skreg af 
Rædsel og bad mig i Guds Navn vare mig, men 
jeg svang mit brede Sværd med begge Hænder^ 
og i samme Øjeblik den vilde bide, gav jeg den 
et Hug med alle de Kræfter, som Gud havde for- 
lenet mig med. Jeg stod omtrent i en Ålens Af- 
stand ft'a dens Hoved, og det gik af i ét Hug. 
Sværdet foer ned i Jorden helt op til Fæstet, og 
vi maatte grave Klingen op. Jeg sprang strax ind 
mellem de to Dele af Kroppen, for at de ikke 
skulde krybe sammen igen, thi saadan plejer det 
at ske, hvilket de Indfødte kort i forvejen havde 

fortalt mig. Men da jeg med velberaad Hu vilde 
skære Tungen ud af Slangens Hoved, forhindrede 
mine Kammerater mig deri, hvilket jeg ærgrede 
mig over, thi jeg havde hørt en Del om dens 
Egenskaber, og en Bartskærer i Kjøbenhavn fortalte 
mig, at jeg kunde have faaet 60 Daler for den; 
men en klog Mand i Irland sagde, at jeg dér i 
Landet havde faaet 100 Daler for den, paa Grund 
af den Lægedom, der var ved den for mange Syg- 
domme og Smærter. 

Derefter fortsatte vi vor Vej op i Landet og 
købte Mælk og hvad der ellers var at faa. Da 
Fæstningens Befalingsmænd erfarede, hvad der var 
sket, gik de hen for at se Slangen. De blev i høj 
Grad forbavsede over dens Størrelse, den var 
mere end 2 Alen i Omkres, men dens Længde 
var 8 — 9 Alen. Det blev optegnet i vor Rejse- 
journal og anset for en berømmelig Gærning, 
baade blandt os og blandt Indierne, hvorved jeg 
steg meget i alles Agtelse og Yndest, især i den 
nærmest paafølgende Tid, da det endnu var i frisk 
Erindring. Strax samme Aften blev jeg hentet op 
til det høje Slot til Rektor og Gubernator, og 
Rektor tiltalte mig særdeles venligt og sagde, at 
han i syv Aar havde opholdt sig paa et Sted, som 
hed Jakatra paa Java^) og senere i Palicat, men 
aldrig før havde han set saa stor en Slange. De 
drak mig alle til og skænkede mig et 4 Potters 



1) Hollænderne havde 1610 sluttet et Forbund med Sultanen af Jakatra 
paa Java, hvor de anlagde et Fort, og her havde Christopher v. d. Møllen væ- 
ret ansat, før han kom I dansk T}eneste. 

Stob fuldt af Vin; derefter gik jeg bort i deres 
Gunst og Naade. 

Hver Gang jeg kom ned paa Byens Torv, gik 
Købmændene mig i Møde fra deres Kramboder, 
især var der en ung Købmand, som altid omfav- 
nede mig og kaldte mig Sennor Joam. 

En Aften sent kom jeg i Kiv paa Vagten med 
en, som hed Peter JohanseUy der havde været 
med et Skib, som i Åaret 1620 blev sendt fra 
Danmark, saa vidt jeg husker til Spitzbergen eller 
Grønland paa Hvalfangst; men Besætningen kom 
i stor Livsfare og maatte døje store Lidelser paa 
Grund af den mægtige Drivis; tilsidst blev de, 80 
Mil Nordost for Island, saa betrængte og inde- 
klemte af Isen, at de maatte forlade Skibet i deres 
Baad og roede i stor Livsfare paa Grund af det 
truende Hav, Kulden, Sulten og Udmattelsen, ind- 
til de kom i Land paa Island i Nærheden af 
Husavik, saa vidt jeg husker, mange af dem helt 
forkomne af deres store Lidelser. Om Vinteren 
var de saa hos gode Mennesker der paa Egnen. 
Denne Peter Johansen var en af de Skibbrudne, 
og sammen med deres Bartskærer havde han været 
paa Modruvellir hos salig Lagmand Haldor [Olafs- 
son] ^) indtil Sommeren efter, da der kom Skibe 
fra Udlandet. Anledningen til vor Uenighed var 
kun den, at den utaknemlige og uopdragne Slyngel 
omtalte Island paa en uforskammet Maade, hvilket 
var hans Tak og Gengæld for modtagne Velgær- 
ninger, hans Genkaldelse til Livet og hans Ophold i 

1) Haldor Olafsson var Lagmand i Nord- og Vest-Uland 1619—38. 

Landet. Jeg blev derfor vred og harmfuld og gav 
ham en Lussing, med hvilken han løb til vor Øv- 
righed og anklagede mig, saa at vi begge blev sat 
op paa Træhesten. Men det blev ham strængt for- 
budt at fornærme mig eller ægge mig til Vrede, 
hvilket han ogsaa holdt sig efterrettelig. 



KAP. XXV— XXVI 

I Oktober Maaned sendte Kongen af Tanjaur en 
af sine Herremænd, en meget fornem Mand til 
vor Øvrighed. Han havde 7 Svende i sit Følge, der 
gik bag efter ham med dragne Sværd i Hænderne, 
benne Naike^) og Herre fik en god Modtagelse af 
Fæstningens Besætning. Foran ham gik 12 Taliarer 
eller indfødte Krigere med høje Krigsraab, som 
de plejer der tillands. Alle Fæstningens Soldater 
stod i fuld Udrustning paa begge Sider af Porten 
og affyrede Geværsalver, ligeledes blev der af- 
givet tre Salutskud fra Fæstningens store Kanoner. 
Denne Fyrste overbragte et Brev fra Kongen, 
der forlangte, at Rektor og Gubernator skulde 
overlade ham saa meget Bly, som kunde fylde tre 
Vogne. Rektor, der havde Ansvaret for alt Fæst- 
ningens Gods, svarede, at han vilde afgive saa 
meget Bly, Kongen ønskede, naar han fra Kongen 
fik en skriftlig Meddelelse om, hvor meget han 
vilde give for hvert Skippund; tilsidst bad han 

1) Titelen NIco eller Naike bæres ikke alene af de regerende Fyrster, men 
ogsaa af Høvdinger og Mænd af gammel Fyrsteslægt. 

Kongen ikke at tage ham dette hans Svar ilde op. 
Men Kongens Sendemand blev meget vred og 
tog højlig fornærmet strax aisted med alle sine 
Svende, de steg ind i deres Palankiner uden at sige 
Farvel, og uden at give Honnør for vor Fæstning 
rejste de tilbage til Tanjaur til Nico de Ragnato. 
Da denne hørte Rektors Svar, blev han saare vred 
og sendte strax næste Morgen Brev og Bud om, 
at hvis der ikke blev udleveret saa meget Bly, 
som han forlangte, uden at der blev ham afkrævet 
Regnskab derfor, vilde han erklære den Traktat 
for brudt, der var oprettet mellem ham og Dan- 
mark. Han truede ikke alene med at lade Blyet 
hente med Magt i Kraft af sin kongelige Myndig- 
hed, men ogsaa med at tage hele Fæstningen med 
alt, hvad der fandtes i den og vie den til Under- 
gang; thi Grunden, den stod paa, var hjemfolden 
som hans, eftersom vi havde brudt Traktaten. Selv 
da Rektor skriftlig undskyldte sig og henviste til 
sin vanskelige Stilling og Umuligheden af at gøre 
noget uden Ordre og imod sin Instrux, formaaede 
det ikke at formilde Kongens Vrede. Da skrev 
Rektor og Gubernator alvorlig til Kongen, at han 
kunde gøre, hvad han vilde, vi vilde vente og 
tage, hvad der fulgte efter. 

Kongen sendte da strax Bud efter sin Felt- 
herre, der hed CaUcuty at han skulde ruste til 
Kamp imod os og derefter indtage Fæstningen og 
nedlægge Besætningen. Denne Kongens Feltherre, 
CaUcuty laa altid i en Teltlejr med sin store Hær 
paa 40000 Mand, og hans Folk kom aldrig under 
Tag. 

Kongens Budskab indtraf hos ham om Aftenen, 
og næste Morgen skulde de være marschfærdige. 
De tænkte at hente sig en fed Steg hos os, men 
samtidig rustede vi os ogsaa i største Hast og traf 
alle Forberedelser til Kamp. Alle Kanonerne paa 
Fæstningsvoldene blev ladte, først med Krudt og 
Hamp, derefter ladede vi nogle med Knipper af 
9 Tommers Jærn-Spiger, fast sammenbundne med 
stærkt Hampegarn og med Spidserne fremefter, 
andre Kanoner ladede vi med Stangkugler, Saxe- 
kugler og Lænkelodder. ^) Da vi var færdige med 
dette og vi havde sat Skraasække i nogle Kanoner 
for derved at ødelægge Folk, Elefonter, Kameler og 
Heste med al Slags Skyts og Ammunition, lavede 
vi os til at rykke ud med dem, der skulde hente 
Vand, og det lykkedes os at forsyne os med 80 
Fade Vand, det vil sige 800 Tønder, inden vi blev 
indesluttede. Calicut havde i sin Hær: 1000 Ele- 
fanter, 1000 Heste og 1000 Kameler. 2) 

Vore Befalingsmænd lod alle Byens Købmænd 
kalde op paa Fæstningen og gav dem Valget mel- 
lem enten at begive sig til deres Landsmænd og 
følge dem eller at døje godt og ondt med os, hvad 
der saa end hændte. De sluttede sig da alle til os, 
og til synligt Tegn derpaa lod de alt deres Gods 
bringe op paa Fæstningen, men om Natten sov 
dog de fleste i Byen. De indiske Soldater eller 
Taliarer, der hver Dag gjorde Vagttjeneste paa 

1) Med Hensyn til de nævnte Projektiler osv. se Blom. Chr. IV's Artilleri. 
5.260. 

S) Mon ikke Jon Olafssons Talangivelser med Hensyn til den nævnte Hær 
er temmelig overdrevne? 

Fæstningen sammen med os, blev ogsaa givet frit 
Valg, men de faldt alle paa Knæ og sagde, at de 
var vore med Liv og Sjæl, og gav med livlige 
Lader og Miner tilkende, at de før vilde lade sig 
levende partere end forlade os og bryde deres 
Troskabsløfte. 

Nu hændte det sig, at Folk daglig blev syge i 
Fæstningen, og at mange døde, og det ikke de 
daarligste af vore Folk. Dette kunde ikke skjules, 
og det kunde ikke forhindres, at det rygtedes til 
Calicuts Lejr, hvilket bestyrkede ham i hans onde 
Hensigter imod os. Vi havde ogsaa vore Spejdere 
ude, der daglig bragte os hemmelige Efterretninger 
om, hvorledes hans Hær rykkede os nærmere og 
nærmere Dag for Dag. Spredte Blænkere fra Hæ- 
ren saa vi flere Gange, naar vi var ude med dem, 
der hentede Vand, omtrent en halv Mils Vej fra 
Fæstningen. Vi vogtede os gensidig for hinanden, 
men efterhaanden som deres Antal forøgedes Dag 
for Dag, syntes vi, det var bedst at ophøre med 
Vandforsyningerne og rolig vente i Fæstningen paa 
hvad der vilde komme og hvad Gud vilde til- 
skikke os. Vi fik Efterretninger om deres forskel- 
lige Planer og deres mange frygtelige Trusler, men 
Gud havde slaaet deres Hær med Frygt, trods 
deres Pralerier, og trak deres Angreb i Langdrag. 
Deres Patrouiller i Fæstningens Nærhed blev og- 
saa sjældnere. Endelig naaede Calicut med sin 
Hær til Trichlagore, ^) hvor han laa i 14 Dage 
uden at foretage sig noget. Dette skete midt i Fa- 
sten og den nærmeste Tid derefter. 

1) Se Side 83. 

Den forrige Vinter, to Nætter før Juleaften, var 
et stort Stykke af Fæstningsmuren styrtet ned af 
sig selv, og vore Folk mente, at denne Hændelse 
betød alt andet end godt. Medens der før havde 
været udsat Poster paa fem Steder, blev der nu 
sat en Post paa dette Sted baade Dag og Nat; men 
ved Breschen blev de Soldater anvendt til Vagt- 
tjeneste, som Befolingsmændene havde størst Tillid 
til, og paa hvis Aarvaagenhed, Troskab, Mande- 
mod, Dygtighed og Kræfter de stolede mest. Jeg 
uværdige og 3 andre af mit Kvarter blev denne 
Post tildelt, 4 Timeglas ad Gangen til hver, idet 
vi afløste hinanden. Det var meget vanskeligt at 
have Post ved denne Bresche især om Natten, thi 
det var, som om man hørte og saa mange Ting. 
Men man vovede ikke at udbedre Muren under 
de for Haanden værende Omstændigheder. 

I denne Frygt og Spænding levede vi hele 
Vinteren og tilbragte saaledes Jul og Nytaar og 
Tiden lige til Passions Søndag; da saa vi vort 
Skib „St. Laurentius" ^) komme sejlende fra Te- 
nasserim. Med Skibet kom vor Kaptajn Christo- 
pher Boye og Arkelimesterens Mat Herman [Syd- 
ward]2), min besynderlig gode Ven, der havde levet 
i Island i 3 Aar som Købmand i de danske Rhe- 
deres Tjeneste. Men vor Præst fra Udrejsen Hr. 
Christian [Jensen] havde de mistet, sammen med 
otte andre, der ogsaa var afgaaet ved Døden, be- 
falet til Herrens Naade. 



1) Det er ^Vandhunden* der menes. 

*) Herman Sydwart rejste hjem med ,,Chrlstianshavn* og sejlede atter 
1624 med samme Skib til Indien, men denne Gang som Arkelimester. 

Men den af os, som først fik Skibet isigte, var 
Jens Andersen^ han fik en Silkeklædning og et 
stort Stob Vin for den glædelige Efterretning, og 
som man kan tænke blev vi overordenlig glade, 
da vi, efter den stærke Blodgang, var temmelig 
faatallige, hvortil kom Fjendens tiltagende Magt, 
onde Hensigter og truende Belejring. Vi maatte 
Nat og Dag frygte de onde og grusomme Hed- 
ninger udenfor Murene, og indenfor disse vore 
Overordnedes strænge og ubøjelige Tilsyn og 
stadige Irettesættelser, hvor om der turde være 
talt nok. 

Da Skibet kom ud for Fæstningen, hejste vi 
Plflgy og der blev saluteret baade fra Skibet og fra 
Land. Da Calicut hørte Drønet af disse Skud i 
sin Lejr, der laa omtrent en Mils Vej fra Havet, 
sendte han strax Bud til Stranden for at faa at 
vide, hvad der gik for sig. Da han hørte, at vort 
Skib var kommet, tav han en Tid lang stille, men 
fottede atter Mod og besluttede ikke at skaane os. 
Han gav Ordre til at bryde op, rykke hurtig frem 
med hele Hæren og først at gøre Holdt V2 Mils 
Vej Vest for Fæstningen. Dér blev han liggende 
hele Ugen til Palmesøndag uden at foretage sig 
noget, men Gud selv formildede og blødgjorde 
hans haarde Sind, saa at han ikke ret fik begyndt 
eller iværksat noget Ondt imod os, andet end sket 
var. Herrens Navn være evig lovet! 

Tidlig om Morgenen Palmesøndag gik jeg til 
Gubernator, som var i Færd med at klæde sig 
paa, da han var indbudt til et Gæstebud om- 

bord hos min Kaptajn Christopher Boye, Jeg bad 
om Orlov for at gaa ombord og besøge to af mine 
Venner Herman og Bengt Andersen. Han mente 
ikke at turde give mig Lov dertil, paa Grund af 
den overhængende Fare ved Fjendens Nærhed, 
thi hvis jeg fik Lov, vilde flere forlange det sam- 
me. Min Bakskammerat Henrik [Andersen] ^) stod 
bag ved mig og bad om Lov til det samme, hvor- 
ved Gubernator blev ærgerlig, men endelig gav 
han os Lov med strængt Paalæg om, at vi om 
Aftenen skulde komme i Land og passe vor Tje- 
neste. 

Da vi fra Fæstningen gik ned til Stranden, 
hvor fire Indiere ventede os med en Baad, saa vi 
et nyt Syn, der opfyldte os med stor Glæde: to 
Skibe med snehvide Sejl og vajende Vimpler paa 
Mastetoppen kom sejlende fra Syd! Vi kendte 
strax „Perlen*, det store Skib paa 700 Læster, og 
Jupiter**, det lille Orlogsskib. *) Der blev strax 
hejst Flag paa Fæstningen og afgivet lige saa mange 
Skud, som Skibene aflyrede. Alt dette forhindrede 
os ikke i at gaa ombord [i Vaterhunden], hvor vi 
blev modtagne med fuld Honnør og fik Forærin- 
ger, som de havde bragt med sig fra de Egne, 
de kom fra. Alle Befalingsmændene paa Fæst- 

1) Bøsseskytten Henrik Andersen fra Lund nævnes I Skibslisten. 

^ I Følge Præsten Mads Rasmussens Rejsejottmal var Ankomstdagen 
14. Marts 1624. 

En tysk Fyrste, der opholder sig i Kbhvn., er ombord i .Perlen* kort før 
dette Skibs Afrejse. Han fortæller, at .Perlen* saavelsom Orlogsskibene «Pa- 
tientia* og ,3 Kroner* .alle drey sind inwendig mit gebiihrenden losement gar 
fein accomodiert*, , Perlen* er paa 500 Læster, har én Række Kanoner paa 32 
Stykker, og dets fuldstændige Udrustning vil koste tre Tønder Guld. Se Tage- 
buch Christian des Jfingeren, Fiirst zu Anhalt. Leipzig 1858. 

ningen roede ud til Skibene efter endt Prædiken 
for at besøge General Roland CrappCy som var 
kommen med „Perlen*. 

Han havde gjort syv Rejser til Indien som 
Købmand og var nu naaet til denne Værdighed. 
Han var ugift, af fattig hollandsk Slægt og var som 
ganske ungt Menneske gaaet tilsøs. Han havde 
først tjent som Kahytsdreng og fejet Gulv og Dæk, 
blandt Søfolkene fik han sin første boglige Lær- 
dom, efterhaanden gjorde han Fremskridt, for- 
øgede sine Kundskaber og naaede tilsidst sin 
Lykkes Tinde. Det fortalte han mig engang paa en 
kort Spadseretur, tilligemed meget andet, om sin 
Ungdom og sin forladte Stilling.^) 

Næste Dag tog alle de indiske Købmænd ud 
til Skibet [Perlen] for at hilse paa Roland CrappCy 
og da han kom i Land lod de alle Tempelpigerne 
med deres Baldor og alle Byen Trankebars Sol- 
dater møde ham ved Landgangen, og alt dette 
Pak fulgte ham dansende til Fæstningsporten. Der 
blev affyret 9 Stykker til Ære for ham fra Muren, 
hele Besætningen paraderede i fuld Udrustning 
indenfor Porten og afiyrede deres Bøsser. 

Da Feltherren CaUcut fik at vide, hvad der 
var sket, indfandt han sig midt i Ugen før Paaske. 
Han selv, hans syvaarige Søn og hans fornemste 
Ledsagere blev efter Skik og Brug baaret i 9 



1) Om General Roland Crappe se Side 8. Han var med .Perlen* og 
Jupiter* afsejlet fra Kbhvn. 27. Marts 1623 og kom til Dansborg 14. Marts 
1624. Om hans Rejse kan læses i Presten Mads Rasmussens Relsejoumal, 
idet det dog atter skal bemærkes, at det her fejlagtigt fortælles, at det var Hen- 
rik Hess og ikke Roland Crappe, som var dér ombord. 

Palankiner, og hans Følge af 500 Krigere stillede 
sig i Geledder ved Fæstningsporten. Da han selv 
passerede denne, blev der afiyret O Stykker, Be- 
sætningens Soldater aFgav 3 Salver, Fæstningens 
store Flag blev hejst, og der blev blæst i Trompeter. 
Da han var kommen ind, gik jeg og en Kammerat 
ud for at se paa deres Palankiner og andre af 
deres Ting. Men da jeg lukkede den Palankin op, 
hvor Feltherrens Søn laa, blev han meget over- 
rasket, og jeg ikke mindre. Han laa paa Silke- 
hynder og Puder overalt broderet med Perler, 
Guld og Juveler, et stærkt Sengebaand, som var 
fæstet over Sengen, var besat med Perler og Kry- 
staller og andre ædle Stene. Palankinerne var la- 
vede af udmærket forarbejdet Elfenben, der saa 
ud som poleret hvidt Glas. Da en af Tjenerne 
saa, hvad jeg gjorde, kom han strax løbende til 
os, slog ud med Armene og raabte: Ille, ille, illel 
d. e. Nej, nej, det er ikke tilladt. Det var en smuk 
ung Mand af en herlig Skabning og med en bleg 
Hud, tatoveret over det hele med forskellige Far- 
ver, tilmed bar han efter deres Vis mange Guld- 
prydelser, ogsaa i Ørene. 

Under Forhandlingerne med vore Befalings- 
mænd fremførte Calicut hæftige Anklager mod 
vor Rektor og sagde, at han var Skyld i al den 
Splid og alle de Stridigheder mellem os og dem. 
Han havde 9 Elefanter og 500 Heste i sit Følge; 
de fleste af Følget bar tyrkisk Dragt og havde 
Lov til at nyde, hvad de vilde, ogsaa til at be- 
ruse sig. 

Generalen viste Calicut alle vore krigeriske 
Herligheder, gjorde ham opmærksom paa vor Ud- 
rustning og alle de Kanoner, der, glatte som Æg, 
laa paa Fæstningens Mure paa deres Underlag. 
Til hans Ære blev hver Kanon affyret, som han 
standsede ved, og disse Skud blev strax besvaret 
fra Skibene. Ombord paa „Perlen" var der 2 store 
Kanoner af Kobber, af den Slags man kalder Halv- 
kartover, hvis Kugler vejer 24 ^. De stod foran 
Rorpligten ved Kahytsdøren og blev ogsaa affyrede 
tilligemed de andre store Kanoner fra „Perlen"^ 
til Svar paa de tre Kanoner, jeg havde saluteret 
med og havde Kommandoen over paa Skansen. 
Calicut spurgte paa Portugisisk vor General, om 
Skibets Kanoner var større end disse. Han sva- 
rede ja. Det gjorde et stærkt Indtryk paa ham, og 
da han hørte de to nævnte Kanoner blive affyrede, 
slog han sig for Brystet med begge Hænder og 
sagde: „Abbai, O, Fader I" 

Det var en Onsdag, en overordenlig varm Dag, 
saa at vi, i hvis Lod det var faldet at have Post 
paa Fæstningsmuren ved Totiden, stadig maatte 
vende og dreje os lige som en Steg, der ikke maa 
brændes. En af de Elefiinter, som ved det ene 
Bagben stod bunden til Træerne udenfor Porten, 
rev sig løs og rykkede Træet op med Rode, me- 
dens dens Vogter sad i et Hus der i Nærheden 
og røg Tobak med sine Kammerater. Han gik hen 
til Elefanten med en Høvisk dyppet i Olie og fik 
den endelig beroliget. Disse Elefanter forstaar 
menneskelig Tale og er saa forstandige, at de i 

Grunden kun mangler Mæle. Peter LolUk og jeg 
red engang for Betaling et kort Stykke paa en af 
dem, og vi syntes, at dens Gang var alt andet end 
behagelig for Rytteren. 

Calicut var en smuk Mand med lys Hud og 
en overordenlig tyk Mave. Han bar en Mængde 
Smykker af Guld og Juveler, et guldindvirket 
Skærf om Livet og et andet besat med Juveler 
om Hovedet. En Page bar en forgyldt Elfenbens 
Kommandostav af herligt Arbejde efter ham. Da 
Admiral [skal være General] Roland Crappe og 
han havde forhandlet og der var sluttet Fred, af- 
rejste han og hans Følge, efter at de havde for- 
rettet deres Andagt i Templet. Han drog strax til 
sin Konge og snart efter tog ogsaa vor General 
derhen med Breve og Gaver fra Kongen af Dan- 
mark; de bestod af 2 nye Kobberkanoner, prydede 
med syv støbte Billeder af menneskelige Figurer. 
Kongen lod dem opstille i sit Sovekabinet og be- 
tragtede dem som en ganske særlig hædrende 
Gave, ikke mindst formedelst Billederne paa dem. 
Endvidere sendte vor Konge ham en opredt Seng 
af Cyprestræ og hans eget Contrefej, udmærket 
malet. Den hedenske Konge sendte sit eget Por- 
træt tilbage, smukt malet, samt en Elfenbens Seng, 
vel opredt med kostbare vævede Tæpper, der blev 
taxeret til 100,000 Daler eller en Tønde Guld. 

Før vor General rejste derhen, kom der Brev 
og stræng Befaling fra Kongen af Tanjaur, at vor 
Rektor skulde følge med til ham, hvilket ogsaa 
skete, og han havde nær mistet baade Livet og 

8 

vor Generals Naade, da han ved sin Handlemaade 
havde sat saa mange Menneskers Liv og saa me- 
get af Kongens og Kompagniets Gods paa Spil. 
En saadan Uretfærdighed maatte han lide paa 
Grund af sin Troskab og Pligtfølelse. Han blev 
dog taget til Naade igen, men maatte foretage en 
lang og farlig Rejse til de molukkiske Øer, hvortil 
der blev sendt Folk fra vor Fæstning for at hente 
Kryderier og andre Varer. 

Den samme haarde Skæbne ramte ogsaa vor 
Præst, Hr. JenSy paa Grund af Generalens Haard- 
hed, thi jeg mener, at han var uskyldig i det, som 
man havde fortalt Generalen om ham. Sagen var 
den, at han i al Hemmelighed bad Mester WiU 
Uaniy den Bartskærer, der kom med »Perlen^, om 
at stikke Hul paa en Byld, som han havde paa et 
hemmeligt Sted. Men samme engelske Bartskærer 
var saa ondskabsfuld, at han meldte Generalen, at 
Præsten havde faaet den ved Samleje med en ind- 
født Kvinde. Efter som Generalen havde et gam- 
melt Nag til Hr. Jens paa Grund af hans dristige 
Tiltale paa Prædikestolen angaaende Kætteri og Van- 
tro, blev han veltilfreds ved denne Efterretning og 
vilde nu hævne sig paa ham. Han befalede, at han 
med Magt og Vold skulde indlægges i en afsides 
Bygning og der prøves af Bartskæreren med de stær- 
keste Drikke, der driver alle den Slags Sygdomme 
frem, saa at alt deres Haar og Skæg falder af, 
hvis de er smittede. Paa den Maade søgte Ge- 
neralen at ødelægge ham, men Gud sørgede for, 
at det ikke gik, som hans Fjender vilde. Det blev 

alle forbudt at komme ind til ham, pleje ham eller 
forsyne ham med nogetsomhelst, og ingen vovede 
derfor at gaa derhen. Men da jeg var ham kær, 
besøgte jeg ham af og til i al Hemmelighed, hvor 
over han blev hjærtelig glad, men meget bange 
for min Skyld. Da han havde ligget i O Nætter 
med Graad og Klage, Sukke og Bønner til Gud, 
rejste han sig fra sin Sotteseng uden de Tegn paa 
Sygdom, som de havde ventet sig. Da fandt Ge- 
neralen paa, at han skulde sværge paa at være 
ubesmittet af nogen Kvinde i Indien. Men der var 
en Enke, en portugisisk Kvinde, som hed MariUy 
hos hvem han lod sit Tøj vadske, og derfor vilde 
han ikke aflægge den Ed. Gud véd bedst, hvor- 
ledes det hele hang sammen. Men Generalen for- 
bød ham da at udføre sin Præstegærning og for- 
valte Kirkens Tjeneste. Præsten erklærede, at han 
ikke agtede hans Forbud, eftersom han ikke er- 
kendte sig skyldig i nogen Misgærning, og at Ge- 
neralen ikke havde det i sin Magt at fratage ham 
hans Embede, og han appellerede fra hans og al 
anden verdslig Dom til Biskoppen og Gejstlighe- 
den i Kjøbenhavn. Da nu Generalen saa, at han 
intet kunde udrette, befalede han ham (som en 
Art Straf) at følge Rektor paa den farlige Rejse 
til Molukkerne med Skibet ^upiter'^ og dermed 
afeone sin Skyld. Den præstelige Klædning, han 
tidligere havde skænket ham og atter havde fra- 
taget ham, gav han ham nu tilbage. 

Den Præst, som kom med „Perlen", var me- 
dens Striden stod paa. Præst paa Fæstningen. Han 

8» 

hed Matthias ^)y og han var tillige Præst paa „Per- 
len^y saa at jeg bl. a. fulgtes hjem med ham. 

Med Generalen var der fra Danmark kommen 
en Mand ved Navn Olaf Wismar. *) Han boede i 
Skaane Øst for Øresund. Han var overordenlig 
høj af Væxt og gik smukt klædt i røde Klæder, 
besat med Sølvsnore, men der var ikke noget hov- 
modigt i hans Væsen. Han havde længe tjent 
Kong Christian IV som Kaptajn, og samme Em- 
bede overtog han i Indien, da han strax, da han 
kom i Land, fik Kommandoen over mig og mine 
Kammerater. Med ham fulgte en anden Mand, ved 
Navn Poul AmeseUy hans særlige gode Ven. De 
havde fiilgt hinanden i lang Tid baade hjemme og 
i fremmed Land, og deres Venskab havde aldrig 
været afbrudt. Poul Åmeseriy som i mange Aar 
havde været Foged eller Sysselmand i Skaane, var 
meget god imod mig. 

Der fandtes paa Fæstningen en ung Hjort, som 
tilhørte vor Gubernator, ^) og som skulde sendes 
til Danmark, men den var ofte saa ondskabsfuld, 
at den listede sig hen til Folk, stangede dem slemt 
og mishandlede dem undertiden meget alvorligt; 
men af Frygt for Gubernator vovede ingen at 
tage sig tilrette imod den. Da hændte det sig en 
Aften, at jeg gik fra Portvagten for at skynde mig 

1) Hr. Mathias er den omtalte Præst Mads Rasmussen, Reisejoumalens 
Forfatter. Han gik hjem med , Perlen* samme Aar og blev senere Sognepræst 
i Vallensbæk i Kbhvn.s Amt. Han var Fader til Præsten Henrik Madsen Wal- 
lensbeck. Forfatteren til det bekendte Dlarium om Kbhvn.s Belejring 1658—60. 

^ Kaldes i Reisejournalen Kaptajn Ole Viseer. Han døde 1634. Kbhvn.s 
Dipl. Register. 

8) Ved Gubernator forstaaes stadig Henrik Hess, ved Rektor: Christopher 
v. d. Møllen, ved Generalen: Roland Crappe. 

hjem til mit Kammer, at Hjorten stod skjult et 
Sted og pludselig foer løs paa mig, kastede mig 
omkuld og stangede mig, saa at jeg ikke kunde 
rejse mig. Dette saa Poul Ameserij løb til fra Por- 
ten og gav Hjorten flere Slag over Ryggen med 
sin Forkædestok [?]. I det samme kom Guber- 
nator løbende, drog sit Sværd og vilde hugge efter 
Pouly men da jeg var kommen paa Benene og saa, 
at Poul ogsaa havde trukken blank, trak jeg hur- 
tig mit Sværd og gik imellem dem, saa skiltes de, 
men meget vrede. Vagtmandskabet, der stod ved 
Porten, kom alle løbende, da de saa, hvad der 
gik for sig, og var alle beredte til at tage Parti 
for Pouly hvis det var nødigt. Vi indgav alle Klage 
over Hjortens Ondskab, men Gubernator sagde, 
at han nu saa meget mindre vilde skille sig af 
med den, hvortil Poul svarede, at hans Uretfær- 
dighed da var saa meget større. Da Generalen 
hørte dette, fik han dem strax forligt. 

Da Gubernator, Rektor og Generalen med de- 
res Tolke, de tre morlandske Brødre, og Tjener- 
skab kom tilbage fra Tanjaur, efter at have sluttet 
Fred og Forlig og trufifet Aftaler om flere Sager, 
saasom om Skibenes Befragtning med alle Slags 
Varer, der i Følge den afsluttede Kontrakt maatte 
købes og bringes til vor Fæstning af Landets Folk 
efter den hedenske Konges Befaling, herskede der 
atter Fred og Ro os imellem. Og fra den Tid, 
indtil vi sejlede hjem med „Perlen*, sendte Kon- 
gens Feltherre Calicut hver Lørdag 3 Vildsvin, 
som han havde fældet paa Jagten, til Fæstningen 

for at vise os sin Agtelse og sit venskabelige 
Sindelag. 

Alt det Peber, som den hedenske Konge over«- 
lod os til en fastsat Pris, købte han selv af Kon-- 
gen i Cotzina, der lod det bringe til Peita, en By^ 
der ligger 8 Mil fra os.^) Derfra blev det saa bragt 
til Fæstningen paa Kongens Elefanter, Kameler,^ 
Heste og Oxer, alle disse Dyr havde Klokker 
om Halsen, saa at man kan høre dem længe, før 
man ser dem. 



KAP. XXVII 

I Juni Maaned^) kom et engelsk Skib til Byea 
Carical, en Mils Vej Syd for vor Fæstning. 
Skibets Officerer rejste strax op til den hedenske 
Konge [Naike Ragnato i Tanjaur] og bad om 
Tilladelse til at drive Handel dér i Landet. Da de 
havde meddelt Kongen deres Begæring, sendte 
denne strax Brev og Bud til vor General om at 
han hurtigst mulig skulde komme til Tanjaur 
med 12 af sine bedste Soldater og marchere baade 
Dag og Nat. Jeg var blandt andre udset til denne 
Tur og glædede mig meget til den, men paa Grund 
af Blodgang blev jeg og fire andre forhindrede fra 
at tage med. Da Generalen afrejste, blev alle trak* 
terede med Vin, men om Natten blev tre Skildr 
vagter fundet sovende hver paa sin Post af Vagt- 

^) Sikkert nok Cocbia pa« Malabarkysten, en af de bedste Pladser fof> 
Peber. De Danske fik snart efter direkte Handelsforbindelse med Gochln. 
>) Rejsejoumalen siger 11. Juni 1624. 

mesteren, som plejede at patrouillere og rondere 
sammen med Gubernator og Lieutenanten. Men 
paa den fjerde Runddel holdt de indiske Soldater 
god og trofost Vagt den Nat som sædvanlig. De 
tre Mand, som forbrød sig, Peter Arendaly Salo- 
mon og Lennarty en skikkelig Hollænder, blev sat 
i Fængsel, indtil Generalen kom tilbage fra Tan- 
jaur. 

Nu er at berette, at da Generalen kom op til 
Kongen, adspurgte denne ham, hvilket Svar han 
skulde give Englænderne, og om han paa sin 
Herres og Konges Vegne samtykkede i at de fik 
Tilladelse til Ophold dér i Landet og til at drive 
Handel dér. Men Generalen bad med stor Ærbø- 
dighed om, at det maatte blive dem nægtet. Kon- 
gen tog hans Svar naadigt an og roste ham for 
hans Troskab. Da de havde forhandlet om Sagen, 
lod Kongen Englænderne kalde, og da disse havde 
nedlagt deres Gaver for Kongen og gentaget deres 
Begæring, svarede han dem, at det var dristigt af 
dem at begære Ophold i hans Land, thi de var 
berygtede i alle Lande for deres Troløshed, selv 
mod deres egen Konge og Herre, og saa meget 
mere var der Grund til at antage, at de ogsaa 
vilde være utro mod ham. Da han havde sagt 
dette, befalede han dem hurtig at forføje sig bort, 
idet han raabte: »Pao! pao!^ d. e. Bort! bortl, og 
med Skam forlod de saaledes hans Gemakker. 
Generalen overværede Audiensen, og efter at være 
bleven trakteret paa det bedste ved Kongens Bord 
fik han Lov til at rejse hjem igen, og Kongen 

skænkede ham to Desmerkatte, men af forskellig 
Art: en hvis Testikler var vellugtende, naar den 
var død, og en hvis Excrementer var vellugtende, 
saa længe den levede; og den sidste var 60 Gange 
mere værd end den anden. 

Da Generalen og hans Følge lykkelig var kom- 
men tilbage igen, blev de Mænd, som havde sovet 
paa deres Post, kaldt for Retten, men da vort Tal 
paa Grund af Sygdommen var svundet meget ind, 
blev det bestemt, at der skulde lægges tre Sedler 
i en Hat, to blanke og én, hvorpaa der stod skre- 
vet 9 Døden', og den af de tre, som trak Dødens 
Seddel, skulde miste Livet. Det faldt i den skikke- 
lige Lennarts Lod at dø, og Præsten meddelte 
ham strax Alterens Sakramente. Derefter blev han 
ført ud til en Pæl, som stod udenfor Fæstnings- 
porten, hvortil han blev bundet, og der blev bun- 
det ham et Tørklæde for Øjnene. Men først havde 
han selv udvalgt sine fem bedste Venner mellem 
alle Soldaterne til at skyde sig. De skulde alle 
skyde paa én Gang, to skulde sigte paa Hjærtet 
og tre paa Hovedet. Men da han blev ført ud, 
havde jeg Dagvagt i Porten, og da han saa mig 
dér, sagde han, at han nu var gaaet glip af min 
Bistand til at dø. Men en svag Anelse sagde mig, 
at han ikke vilde blive henrettet den Dag, og 
skøndt han sagde, at det var umuligt andet, da 
han havde gjort en halsløs Gærning, bad jeg ham 
stole paa Guds Naade og Barmhjærtighed. Han 
tog kærlig Afsked med mig, kyssede mig græ- 
dende, og bad mig og de andre at bede for ham 

til Gud i Jesu Navn. Da han saa stod bunden til 
Pælen, og de fem Mand var parate til at skyde 
ham, blev der raabt og vinket fra Volden til Tegn 
paa, at han var benaadet. Det var Generalens Tje- 
ner, der paa sin Herres Ordre raabte og viftede 
med et hvidt Tørklæde. Alle priste Gud, Solda- 
terne affyrede strax deres Geværer, og Lennart 
blev med Trommer og Piber fulgt ind i Fæstnin- 
gen, hvor han bragte Øvrigheden en ydmyg og 
inderlig Tak. 

Dagen efter fik Fæstningen Besøg af Officererne 
paa det engelske Skib. De fik en festlig Mod- 
tagelse, og der blev affyret mange Kanoner. Vi 
skiltes i al Venskab, og de opsøgte sig et andet 
Sted til at drive deres Handel. 

Den Poul Andersen, som jeg før har omtalt, 
blev meget syg, og hans gode Ven, Kaptajn Olaf 
Wismar spurgte Jeronymi Bogholders Hustru Tern- 
perancej der var engelsk, om hun kendte én iblandt 
os, som man kunde betro at pleje ham. Men da 
jeg havde plejet et Par Kammerater en Smule, 
indtil de døde, sagde hun, at hun ikke vidste 
nogen bedre end mig, og han traf saa Aftale med 
mig om Betalingen derfor; men da der ikke maa 
bortloves eller gives noget af de Folks Løn, som 
har Hustru, Børn eller Søskende undtagen deres 
Sengklæder og Vaaben, lovede han mig i Gene- 
ralens, Rektors, Gubernators og Præstens Paahør 
disse som Betaling, hvis han skulde dø; herpaa 
blev der givet Haandslag; men hvis han kom sig, 
skulde han selv erstatte mig disse Genstande med 
deres fulde Værdi. 

Den brave Mand laa syg i otte Dage, hvorpaa 
han døde. Der var en Kvinde, som rejste om til 
Byer, hvor der var syge, og naar hun blev hentet 
til dem for at helbrede dem, traadte hun dem un- 
der Fødder^ Lem for Lem. Alle, der ikke var 
Dødsens, kom sig hurtigt under hendes Behand- 
ling. Denne Kvinde lod Olaf Wismar hente til sin 
kære Ven, hvilket dog hverken denne selv eller 
jeg syntes om, men Kaptajn Olaf vilde raade, da 
han længtes haardt efter, at Poul skulde blive rask 
og leve. Strax da hun saa ham, sagde hun, at her 
kunde hun intet udrette, hvilket ogsaa viste sig at 
være sandt, men hun vilde dog have sin betingede 
Løn, thi derved ernærede hun sig rundeligt hele 
sit Liv. Da han var død, fik jeg hans Sengklæder 
efter hans eget Ønske og Øvrighedens Bestem- 
melse, og dermed fulgte to smukke Hatte, nogle 
Huer, Skjorter og Linned, samt en 5 Dalers Kaarde 
med smukt Gehæng. Olaf Wismar bad mig paa 
den Afdødes Hustrus Vegne om at sælge sig disse 
Ting og lovede mig om 8 Dage at give mig to 
Silkeklædninger derfor og 2 Skjorter i Tilgift. 

Nu skulde alle vi> som vilde hjem, snart sige 
Farvel til Fæstningen. Hele Fragten var indladet 
og blev vurderet til 10 Tønder Guld. 

Den bestod af dVs Læst Peber, simple og fine 
Kattuns Tøjer til en Tønde Guld, Silke og guld- 
indvævede Stoffer og andet mere af den Slags til 
en Tønde Guld, Juveler til 60000 Daler i 5 smaa 
Poser, en enkelt Juvel blev vurderet til 500 Daler. 

Endvidere en Farve, kaldet Indigo, til en Tønde 
Guld; den brændes af en særdeles smuk Urt. End- 
videre Tøjer, halvt vævede af Silke, halvt af Kattun, 
som kaldes Salvecat og Bengalli, som kommer fra 
Bengalen og er at føle paa som Skind; af disse 
Tøjer var der til en Tønde Guld, samt mange 
andre Ting, som sjældent ses hos os. 

Vore Folk fik Lov til at forlade Fæstningen og 
rejse hjem med Skibet. Men da Kanonerne paa 
»Perlen* havde vist sig at være vanskelige og far- 
lige at haandtere, saa at endog tre af de bedste af 
den forrige Besætning var omkomne derved, og da 
Generalen desuden tilbød mig og en anden Mand 
ved Navn Anders Olufsen at blive tilbage hos ham 
sammen med min Konstabel Niels Dreyer — hvem 
han, tilligemed 2 andre Mænd samt 4 Kanoner, 
laante til Kongen af Tanjaur i Krigen mod Kon- 
gen af Bengalen, efter at vi var bortsejlede, — blev 
jeg svært fristet til at modtage hans Tilbud. Men 
uagtet min store Ulyst til at sejle hjem med »Per- 
len* paa Grund af dens gamle Kanoner, blev jeg 
dog ikke tilbage, da mine Kammerater raadede 
mig stærkt derfra, og Generalen heller ikke bød 
mig mere end en Gylden om Maaneden i Tillæg 
til vor Sold, hvilket jeg syntes var for lidt. Saa- 
længe disse Underhandlinger stod paa, trak det 
ud med vor Afgang fra Fæstningen, saa at vi blev 
de sidste, der var færdige til at tage hjem. 

Paa Grund af de strænge Forbud, som Gene- 
ralen havde ført med sig fra Danmark, at ingen 

Indiere maatte bringes med hjem, thi man mente 
det kunde være til Skade for vor Handel i Indien, 
hvis en af dem senere løb sin Vej og kom tilbage 
til sit Fædreland, fik jeg ikke Lov at medtage min 
Tjener, hvorover han og jeg blev meget bedrøvede. 
Han fulgte mig da ned til Stranden under megen 
Graad, og da vi skiltes, greb han min Haand, 
lagde den paa sin Isse og bad mig velsigne sig og 
hilse sin Broder. Saa gravede han sig ned i San- 
det under Kølen paa en Baad, som laa paa Stran- 
den, hvilket var saare sørgeligt at se, og senere 
at tænke paa; mange foruden mig følte Medliden- 
hed med ham. Jeg har ofte savnet ham. 

Den 28. August tog alle de Folk i Land fra 
xrPerlen"^, der skulde blive tilbage i Indien, men 
vi som skulde hjem, gik alle ombord i Jesu Navn. 
Tre Herremænd fra Negapatnam, 4 Mil Syd for 
Fæstningen, kom Dagen efter for at besøge vor 
General og blev modtagne med de største Æres- 
bevisninger. Næste Morgen sejlede »Perlen* fire 
Mil vestpaa for at hente Vand ved et Sted, der 
kaldes Pularom. Der laa et Slot eller Fæstning, 
som havde ligget øde i 40 Aar, omgivet af en 
ottekantet Mur. Kongen vilde ikke tillade nogen 
at bo der, fordi en Feltherre engang tidligere havde 
gjort Oprør mod Kongen og forsvaret sig der i 
15 Aar. Der løb en Flod langs med Fæstnings- 
volden, af hvilken vi øste Vand i vore Fade. 

Den 7. September, som var den 10de Dag, jeg 
tog bort fra Fæstningen og fra Land, henimod 
Klokken to, hændte det sig, som saa ofte, at der 

blev skudt fra Fæstningen, og Generalen havde 
befalet, at hver Gang, der blev skudt fra Fæst- 
ningens Volde, skulde der svares fra Skibene med 
lige saa mange Skud. Nu traf det sig denne Gang, 
at vor Baad lige var taget i Land, og jeg sad med 
2 Assistenter forude i Skibets Gallion i ligegyldig 
Samtale om, hvis Forældre jeg skulde besøge 
næste Vinter, naar jeg kom hjem, og derom kive- 
des de i stort Daarskab, men jeg sagde dem^ at 
ingen af os kunde vide, hvorledes det stod til med 
os til den Tid, eller om vi kom levende og raske 
hjem. I det samme var det, at der blev skudt fra 
Fæstningen. 

Konstablen raabte strax paa Bøsseskytterne for 
at svare paa Skydningen. Anders Olufsen var util- 
pas og kunde ikke deltage i Arbejdet. Jeg havde 
denne Gang saa stor Ulyst til at gaa til Kano- 
nerne, at man gentagne Gange maatte kalde paa 
mig, hvilket man maatte sige sjældent var sket 
før; thi en Udlænding og Fremmed vil snart er- 
fare, at i et saa blandet og ukendt Selskab er det 
nødvendigt at tage fat, hvis man vil faa Øjnene 
op og ikke gøre sit Fædreland Skam. Nogle indi- 
ske Skuder, som de kalder Sampaner,^) vilde liste 
sig fra at betale Told og lagde ikke Mærke til, at 
vor Baad roede efter dem, og da vi ikke havde 
noget bedre Maal at sigte efter, fik vi Ordre til 
at skyde efter dem, dog uden at gøre dem Skade. 

Da jeg havde affyret 18 Skud, lige saa mange 

1) Zampaner, [Slampaner, Champagner], store Indiske Fartøjer, der er 
l>ygsct uden Anvendelse af Jærn, men sammentømrede med Nagler af Træ. 
Schlegel I. 2. 171. 

som der var afgivet fra Fæstningen, var der en 
Kanon, som jeg lige havde afskudt, og som jeg 
skulde lade igjen, men jeg lagde ikke Mærke til, 
at der skjulte sig Ild i Kanonens Huller fra sidste 
Skydning. Der var nemlig bleven skudt med Kar- 
duser, det vil sige Lærredsposer, der indeholder 
en bestemt Ladning til hvert Skud og indpakkede 
paa den Maade, for at Kanonen kan lades hur- 
tigere; men naar den aftyres, bliver der let Ild- 
gnister fra Lærredet tilbage i de bedrageriske 
Huller, som findes inde i Kanonen, og som op- 
staar ved Fejl i Støbningen fra først af. Disse Ka- 
noner var 300 Aar [II] og blev kaldt Surlands- 
kanoner. ^) Da jeg paa vanlig Vis havde visket 
Kanonen tre Gange og igen havde ladet med 
Krudt og skulde til at lukke, mærkede jeg, at 
Krudtet var i Færd med at antændes inde i Ka- 
nonen og da det skete, søgte jeg med alle mine 
Kræfter at hindre Krudtet [i at sprænge Kanonen] 
ved Hjælp af Forsætteren og Stemplet, som dertil 
plejes at benyttes. Da sprudlede en vældig Flamme 
op af Fænghullet, men da dette var for snævert, 
søgte Ilden sig andre Veje. Men endskøndt Krud- 
tet [Ilden] søgte at bane sig Vej ud af Kanonens 
Munding, lykkedes det mig dog at holde saa fast, at 
det ikke kunde brænde [o: explodere] saa hastigt 
som dets Art er, indtil Stemplet tilsidst blev knust 
i smaa Stykker. Tre af mine Fingre paa min højre 
Haand blev brækkede, og tre paa min venstre 

^) Om surlandske Jærnkanoner fra Landskabet Sauerland 0. for D&ssel- 
doTtty ae Blom. Chr. IVs Artilleri. S. 237. 

kvæstedes, medens Udstrømmen brændte begge 
mine Arme helt op til Skuldrene, og samtidig med 
dette blev jeg slynget 60 Favne bort fra Skibet 

Dér hvor jeg faldt i Søen, sank jeg næsten til- 
bunds, der var næsten 100 Favne dybt, og alt som 
jeg s^nk dybere og dybere, befalede jeg min Sjæl 
i den almægtige Guds Haand uden Haab om at 
komme igen til denne Verden. Men da jeg dog 
forsøgte at komme op igen og at redde mig ved 
Svømning, mærkede jeg, at jeg ikke kunde føre 
mine Hænder i Svømmetag paa Grund af de bræk- 
kede Fingre. Men ved Guds naadige Bistand kom 
jeg ved Hjælp af mine Ben endelig op til Over- 
fladen igen. Ære og Pris og Tak være og vorde, 
synges og jubles i vor Guds hellige og velsignede 
Navn, thi han lod sin Naade, Miskundhed og 
Barmhjærtighed blive aabenbar ved mig arme o^ 
uværdige Menneske, alene for dermed at bevise 
sin Naade, alle troende Sjæle til Husvalelse, Trøst 
og Opmuntring, og for at hans hellige Navn endnu 
mere kan lovprises, og hans vidunderlige Gernin- 
ger ihukommes af mig og hans Børn og mindes 
med Tak og Ydmyghed i al Evighed. 

I samme Øjeblik dette skete kom vor Baad fra 
Land, og da de saa mig, vendte de for at tage 
mig op, som jeg flød der paa Ansigtet, blodig over 
mit hele Legeme. Jeg kunde tale lidt, men intet 
høre, da Blod og Hjærne flød ud af mine Ører. 
Mit Hoved var forstyrret og fortumlet af Kanonens 
frygtelige Knald, og ved at jeg var slynget bort; 
mit Bryst og min Bug var forrevet og frygteligt 
kvæstet. 

Den Mand, som først fik fat i mig, var vor 
Understyrmand Marcus^ en klog og kyndig, brav 
Mand; jeg var barbenet og havde ikke andre Klæ- 
der paa end Skjorte, Lærredsbenklæder og en 
Silkehue. Da jeg kom til Skibet, stod Folkene saa 
tæt de kunde paa begge Sider af Trappen og 
støttede mig, da jeg gik op. Men begge Kaptaj- 
nerne, Sixt Jakobserij^) Skibets Chef, og Chri- 
stopher BoyCj (der var Passager paa Hjemrejsen 
tilligemed mig og mine Kammerater, men jævn- 
stillet i Kommando med Chefen) stod ved Ræ- 
lingen og modtog mig i deres Arme. Jeg vover 
knapt at nedskrive min Kaptajns rosende Ord, 
som han udtalte, da han grædende kyssede mig 
og tog mig i sin Favn. Dog vil jeg med Forlov 
meddele, at han sagde, at han hellere vilde have 
mistet 2 eller 3 Mand end mig, hvilket nu kan 
synes underligt, men det er dog visselig sandt. 

De førte mig begge agter ud midt hen paa Ski- 
bet til Spillet, men da besvimede jeg. Kaptajn 
Christopher Boye løftede mig op og bar mig ned 
og lagde mig paa Bartskærerens, Mester Arend 
Kiste. Mester William var i Land (han var 
en Englænder og var over de andre Bartskæ- 
rere), og man ventede ham først ombord næste 
Morgen. Christopher Boye befalede strax Mester 

1) Sixt Jacobsen skal have veret engelsk af Fødsel, han var Skipper paa 
»Kiøbenhavn" paa Ove G}edde8 Togt til Ostindien, som saadan blev han Jan. 
1619 idømt en svær Pengebøde for nogle Udtalelser han lod falde ombord, der 
nær havde foraarsaget Mytteri blandt Folkene. 1622 var han, som man ser, 
Kaptain paa Kompagniets Skib .Perlen", men fik Bestalling som Kaptajn i den 
kgl. Flaade 1628. Han var derefter paa forskellige Togter, indtil han 1629 blev 
Chef paa »Flensborg* til Ostindien, men dette Skib blev taget af Franskmæn- 
dene 1632. 

Arend at stille Blodet og, saa hurtigt det kunde 
lade sig gøre, at aabne en frisk Aare, hvilket 
Bartskæreren erklærede for umuligt, eftersom Blo- 
det piblede ft*em ft*a mere end hundrede Steder, 
og han sagde, at han var nødt til at sætte den 
venstre Haand af ved Haandleddet. Herover blev 
Kaptajnen saa opbragt, at han gav ham et Par 
Lussinger og forbød ham at foretage sig noget- 
somhelst andet end at stille Blodet. Da Bartskæ- 
reren forlangte Bandager og andet, hvad der be- 
høvedes, greb Kaptajnen en rigt broderet Skjorte, 
som i Kjøbenhavn vilde have kostet en Rosen- 
obel, rev den itu og gav den til ham og befalede 
at hente, hvad andet der var Brug for. Der blev 
saa bragt en stor Skaal med lunken Vin, hvori 
begge mine Hænder blev lagt, og han søgte^og- 
saa paa andre Maader at stille Blodet, hvilket dog 
ikke helt lykkedes før henimod Midnat. 

Derpaa tog jeg Sakramentet, og man mente nu 
jeg vilde sove hen med det samme og indgaa til 
Herren. Men efter Midnat begyndte mit Aandedræt 
at blive livligere, saa at man efterhaanden kunde 
mærke, at jeg var ilive og kunde røre mig. Tøm- 
mermændene fik Befaling til at tømre mig en bred 
Træseng med fire smaa Stolper, hvori jeg kunde 
føres om paa Skibet. 

Strax samme Aften sendte Kaptajnerne en Skri- 
velse i Land til Generalen for at meddele ham 
dette Ulykkestilfælde, hvorover han tillige med 
alle paa Fæstningen, ja ogsaa de Indfødte (som 
vare blevne mine gode Bekendte) blev meget be- 

9 

drøvede, og næste Morgen kom han i egen Person 
ud til mig i en indisk Baad tillige med Gubema- 
tor, Præsten og flere indiske Købmænd. Alle lod 
de sig ro ud til Skibet og aflagde mig et ærefuldt 
Besøg. 

Da de alle var samlede, maatte Mester William 
og Mester Arend med den største Omhu og Næn- 
somhed undersøge mine forbrændte og brækkede 
Fingre og overskaarne Sener og anvende hele de- 
res Kunst og Kløgt. Mine Besøgende lovede dem 
gode Drikkepenge, hvis det med Guds Hjælp 
lykkedes dem at helbrede mig. Bartskærerne un- 
drede sig mest over at mine Ben var hvide, som 
om de havde ligget i Ild. 

Alle Befalingsmændene beklagede mig, mange 
med Taarer i Øjnene, mén mest af alle min Kap- 
tajn Christopher BoyCy som befalede 6 Mand at 
holde sig rede til at lægge sig over mig og holde 
mig fast, medens Bartskæreren William behand- 
lede mig paa sædvanlig Maade. Men jeg bad om, 
at ingen maatte røre mig uden i yderste Nødstil- 
fælde, thi det var mig nok, at Præsten og de an- 
dre var tilstede. Bartskæreren sagde, at han aldrig 
havde truffet et taalmodigere Menneske, men dette 
skyldtes kun Vorherres Naade. Bartskæreren maatte 
med sin Tang brække Fingrene der, hvor det be- 
høvedes, og med sine sløve Instrumenter pille 
Bensplinterne ud, afklippe de forbrændte Hud- 
tjavser, save de knuste Fingre over, og søge i selve 
Haanden mellem hver Finger og hvert Led med 
forskellige Instrumenter efter Træsplinter og plukke 

dem ud. Han sagde, der var over 300. Kaptajnen 
bad ham ikke pine mig paa den Maade for hans 
Øjne, men han svarede, at det var nødvendigt at 
gøre det, han gjorde. Alle disse Pinsler og meget 
mere maatte jeg lide og udstaa. Og eftersom jeg 
øjensynlig ikke blev reddet fra denne Dødsfare 
ved Menneskekløgt, men alene ved en Guds Un- 
dergærning og i hans hellige Navn, det være lovet 
og priset, gav man ogsaa Gud alene Æren, som 
skyldigt og tilbørligt var, lige som det og blev op- 
tegnet i vor Skibsjournal som et Herrens Under- 
værk, at Gud havde lægt mig mere end Menne- 
skene. 

Generalen bød mig ofte at komme i Land til 
Fæstningen, og sagde, at dér skulde jeg have det 
saa godt som han selv, men jeg afslog stadig hans 
Tilbud, da jeg altid længtes hjem til Island. To af 
Skibets Folk blev sat til at vaage over mig Nat 
og Dag og desuden to af Vagtmandskabet. Jeg laa 
i alt i 14 Uger, hvoraf de 8 paa Ryggen med ud- 
strakte Arme paa 30 Puder. Alle udviste stor Elsk- 
værdighed og Velvillie imod mig, og jeg haaber 
Herren i sin Naade har erindret deres Velgærnin- 
^er imod mig. Der blev mig tildelt 7 Motschen 
eller Pæle Vin hver 24 Timer, lige som jeg og fik 
den bedst tilberedte Mad, og jeg kan ikke opregne 
alle de Vidnesbyrd paa kærlig Omhu af Høje og . 
Lave, som vederfores mig. 

Men uagtet den største Omhu og Venlighed 
kunde jeg ikke i Førstningen tage nogen Næring 
til mig. Vor Kok Hans Petersen beklagede sig 

9» 

ofte over. at jeg intet vilde nyde, men jeg kunde 
hverken taale at se Mad eller at smage Vin paa 
Grund af de Kvaler og Piner, jeg følte indvortes 
1 mig, og som langt overgik alle mine Legems- 
smerter; thi Kanonen havde fuldstændig ødelagt 
mig indvendig, skamferet mit Hoved, forvrænget 
og forandret min Skikkelse ft*a Top til Taa, saa 
at jeg var ukendelig for mine Venner. 

Min forhenværende Tjener kom to Gange ud 
til mig og deltog i min Lidelse og Sorg, den gode 
Temperance sendte mig Mælk og Frugter, som 
hun mente vilde smage mig. Generalen var tre 
Gange hos mig og indbød mig atter til at tage i 
Land, men jeg havde ej heller Tillid til de Bart- 
skærere, som var paa Fæstningen formedelst deres 
Ungdom; dog troede Generalen, at jeg nærede 
Mistillid til ham, hvilket langt fra var Tilteldet. 



KAP. XXVIII 

Sytten Dage efter at jeg var bleven ramt af denne 
Ulykke, den 24. Septbr., sejlede vi bort i Jesu 
Navn med „Perlen* efter at have taget venlig Afsked 
med dem, der blev tilbage og efter at der var holdt 
Bøn og Velsignelse ombord.^) 

1) Suvel Embedsmend som Mftndskab blev Idelig tfløst i deres Stillinger 
sf de sidst ankomne Mend, rimeligvis af Sandheds Hensyn. At Præsten Mads 
Rasmussen atter gik hjem med .Perlen*, kom af, at den Prsst, han skulde af- 
løse i Embedet var syg og .trøstede sig ikke til Hjemrejsen". 

Henrik Hess blev vistnok afløst af Kapu)n Oluf Wismar, da han tog hjem 
til Danmark. Her ankom han i Efteraaret 1625 efter den besværlige Rejse, og 
der var god Brug for ham i Krigens Tid. Han var 1625—27 Kompagnichef i 
Enevold Kruses Regiment (Pers. Tidsskr. V. I. 140) og fik ogsaa mange Hverv 

Skibets Befalingsmænd var egenlig: Sixt Ja- 
cobsen og tvende Skippere; men Christopher 
Boyej to Adelsmænd: Arent von Coten og Sø- 
ren HarrebOj ^) samt Gubernator [Henrik Hess] 
var Passagerer hjem med Skibet tilligemed de 
fleste Skibsfolk ombord; thi Skibets gamle Mand- 
skab var for Størstedelen blevet sat i Land paa 
Dansborg Fæstning, og vi var i deres Sted gaaet 
ombord i »Perlen*. 

Vi fik efter Åarstiden god Bør derfra. 

En Papegøje havde vi taget med paa Hjem- 
rejsen, den kunde tale som et Menneske baade 
paa Indisk, Portugisisk og Tysk. Da vi havde væ- 
ret 11 Uger paa Søen, blev den syg og bebrejdede 
Generalen stærkt, at han havde sendt den påa saa 
farlig en Rejse; den sagde, at hvis den døde, var 
han Skyld deri, men hvis Gud vilde dens Død, 
skulde den dog være tilfreds. Inden tre Dage døde 
den og blev kastet overbord. 

Jeg levede efterhaanden op alt som Tiden gik, 
om jeg end havde store, ja rent ud ubeskrivelige 

Smerter, baade indvendig og udvendig. Der 

brændte altid en Lampe hos mig fra Mørkets 
Frembrud, men naar ingen Skærm eller Skygge 

1 den kgl. Flaades Tjeneste. 1630 blev han Major og Kommandant paa Aggers- 
hus og 1636 fik han for »hans lange og tro Tjeneste** sin Løn forhøjet. 1649 
blev ban Oberstlieutenant. Han var gift med Dorthe Lucht, Datter af Tolderen 
David Lucht i Helsingør. Det er dog næppe ham, der blev begravet I St. Petri 
Kirke i Kbhvn. 20. November 1672 som «Generalavditør Heinrich Hesse In 
Norwegen*. Se Lind, Christian IV og hans Mænd, S. 244. 

1) Søren Harboe, Søn af Christen Harboe og Birgitte Mund, havde del- 
taget I Ove Gjeddes Togt og er rimeligvis blevet i Indien til han nu tog hjem 
med »Perlen*. 1629 blev han udnævnt til Kaptajn tillands og tilvands og skal 
være død 1629—30. Pers. Tidsskr. II 2 S. 227. 

En Arent von Kalden eller Kolden nævnes 1626 som Skibschef. Han var 
Søn af Erik von Kalden eller Kollen til Pederstrup i Halland. (Meddelt af 
Arkivar A. Thiset). 

dæmpede dens Lys, var det som om mit Øje blev 
gennemboret med et Sværd. De, som passede mig, 
paastod, at saavidt de kunde skønne, havde jeg 
ikke sovet i 11 Uger. 

Da der var gaaet 14 Uger fra den Dag jeg kom 
til Skade, blev jeg rejst op i Sengen og sat paa 
en Bænk ved Butleriet med Puder om mig og 
med 2 Mand til Pasning. Derefter blev jeg paa 
Kaptajnens Befaling baaret op paa Dækket i Sen- 
gen, hvor han og de andre daglig førte venlige 
Samtaler med mig, især talte jeg med vor Præst 
Hr. MatthiaSy indtil jeg ved Guds Bistand og 
Naade endelig kom paa Benene igen. Jeg blev ikke 
anvendt til noget Arbejde, og alle fik Tilhold om 
at være mig til Trøst og Glæde. 

Der skete i Begyndelsen intet mærkeligt paa 
vor Hjemrejse, naar undtages at vor Kok, Hans 
PeterseUy som de mente havde sluttet en Kontrakt 
med Satan, engang yppede et vældigt Klammeri, 
saa at alle var imod ham. Dette brød han sig ikke 
om, thi paa Udrejsen havde han alene udfordret 
180 Mand og var da blevet lænket til stærke Jærn- 
ringe under Dækket paa Hoved, Hænder og Fød- 
der, saa at han stod med Benene i Vejret. Jeg 
var alene nede under Dækket, da han nu igen 
paa Hjemrejsen slap fra alle Folkene og sprang 
ned ad Lugen ved Stormasten og hen til sin Køje. 
Jeg spurgte, hvad der var paafærde. Han svarede, 
at han vilde slaa Kaptajnen ihjel, og greb to store 
Køkkenknive, men før han fik vendt sig om, var 
Kaptajn Christopher Boye bag paa ham og greb 

om begge hans Haandled. Da begyndte Kokken 
at bede om Naade, thi der kom mange Mennesker 
til, og de bandt ham, uden at han gjorde nogen 
Modstand, og satte ham i Bolten. Han bad selv 
om at tre Mand maatte holde Vagt over ham med 
Bøsser og brændende Lunter, For at han ikke 
skulde afstedkomme større Ulykker. Næste Mor- 
gen blev han løsladt, thi han brød sig dog ikke 
om nogen Straf, og det nyttede derfor ikke at an- 
vende anden Straf paa ham end den største af 
alle: den eneste Straf, som kan tæmme den Slags 
Mennesker, thi de spotter ad alle andre. En anden 
Gang vilde han jage Kaptain Christopher Boye en 
gloende Ildrager gennem Livet, hvis jeg ikke havde 
set det og grebet fat i Kaptajnen. Hermed foreløbig 
nok om Kokken, men vi er ikke færdige med ham 
endnu. 

Da vi afsejlede fra Indien, var der 140 Mand 
ombord — jeg mener et stort Hundrede ^) — , men 
efterhaanden som vi naaede længere frem paa 
Hjemvejen, begyndte vore Folk at blive syge af 
den almindelige Vattersot, som angriber de fleste 
paa denne lange og farlige Rejse, og før vi kom 
til Afrika, var 5 Mand døde og kastet overbord. 
Da vi kom paa Højden af Caput de Bona Spe- 
rantia,2) fik vi en saa stærk Storm af N. V., at kun 

1) Meningen er uklar, et »stort Hundrede' betegner paa Islandsk ellers 
altid 120, men i Haandskrlftet staar tydeligt 140. 

>) Da Jon Olafsson endnu paa den Tid laa syg, har han Ikke mærket sig, 
at »Perlen« den 6. November kastede Anker ved Kap det gode Haab og blev 
liggende i 7 Uger til 2. Juledag, da der sejledes til Saldanha Bugten. Her blev 
»Perlen* liggende fra 2. Jan. til 13. Jan. Stormende Veir og Sygdom blandt 
Mandskabet har rimeligvis været Grunden til disse Ophold. Se Mads Rasmus- 
sens Rejseioumal. D. Mag. I. 110. 

foa kunde mindes en lignende. Søerne var meget 
store, men naar man er kommen saa langt, er 
Luften meget køligere og Varmen til at udholde. 

Vi landede ikke dér, men sejlede meget langt 
ft-a Land. Derimod besøgte vi Øen St. Helena, 
som ligger næsten under Linien Æqvinoctialis, 
hvilket de Søfarende ofte gøre, naar de kan finde 
den. Det er en lille 0, omtrent en Sømil i Om- 
kres, der rager op af Søen som en stejl Klippe, 
og Opgangen er ret vanskelig. 

Man kan kun lande ét Sted, som kaldes Kirke- 
havn, thi der havde Portugiserne i sin Tid deres 
Kirke, som endnu var i ret god Stand, da vi kom 
der 1625. Efter at Spanierne og Hollænderne var 
blevne Fjender, bekrigede de hinanden, hvor de 
traf sammen over hele Jorden; paa Grund af Hol- 
lændernes Angreb og Forfølgelser vovede Portu- 
giserne ikke at blive længere paa Øen, men forlod 
den tilsidst helt og opgav deres Ejendomme dér. 
Der findes derfor i Bjærgene og Dalene en stor 
Mængde Svin, som de har efterladt, og som nu 
er blevne saa vilde, at de kun fanges, naar de 
med stor Udholdenhed jages. Vore Folk fangede 
med stort Besvær O Svin. Jeg slæbte mig op paa 
den høje Klippetop og laa dér om Natten i et 
stort Telt med mine Kammerater. Vi tændte et 
Baal og sad omkring det og havde baade Vin og 
Mad, da vi stegte en Ged, som de lige havde 
dræbt, og holdt Maaltid paa den. Medens vi sad 
og spiste, kom en stor Orne rolig spankende hen 
til vort Baal, strax kastede de allesammen deres 

Knive og deres Mad og løb efter den og fik den 
tilsidst dræbt. Vi fik i alt 4 paa den Tur. 

Ved Middagstid tog vi atter ud til vort Skib. 
Henimod Aften fik vi fra Toppen [o: Mastetoppen] 
et stort Skib i Sigte, der sejlede ind mod Øen. 
Vi frygtede ikke Spanierne, thi Kongerne var paa 
den Tid gode Venner, men der blev strax hentet 
en Kikkert for at se hvilket Flag de førte, og vi 
saa, at det var en hollandsk Ostindiefarer [for 
Hjemgaaende], og at Skibet tilhørte Kompagniet i 
Amsterdam. Det hed „Den smukke Falk^, Kaptajn 
Johan Cather. De manglede Proviant. De tilbød 
os Følgeskab, saa længe vi ikke blev skilte ved 
Storm eller Ulykker, hertil var vi villige og For- 
nøjelsen ved Mødet var saaledes gensidig. Vor 
Hovmester Peter Frandsen blev kaldt ned i Ka- 
hytten og adspurgt, om vi kunde afse noget Brød 
til dem. Han mente, at det kunde vi nok, thi han 
troede, vi var godt forsynede med al Slags Pro- 
viant. Han gjorde dette for sine Landsmænds Skyld, 
men betænkte ikke de Muligheder, som kunde 
indtræffe, da alting dengang stod saa godt til, og 
vi havde Bør i begge Skøder, i) Den Fejl blev 
dengang bégaaet, og dem begaar man ofte, ikke 
mindst, naar det gælder endnu mere. Han lod dem 
altsaa faa mange Sække udmærket Brød, da vore 
Officerer fuldstændig stolede paa ham. Ogsaa en 
hel Del anden Proviant og Vin overlod han dem 



1) »Bør i begge Skøder* er et gammelt nordisk Udtryk for at sejle med 
Vinden, at „have Vinden agten for tvers«, der er blevet fortrængt af det hol- 
landske vPum*, »rumskøds**. 

Og var alt andet end karrig overfor disse Flam- 
lændere. Vi gav dem ogsaa Halvdelen af det Vildt, 
vi havde fanget paa St. Helena. 

Da vi havde ligget dér i 5 Dage, afeejlede 
begge Skibene og fik udmærket Bør. En Hollæn- 
der Peter Alkmaar blev, medens han sad i Ski- 
bets Gallion,^) brændt paa sin Bagdel af et Skud, 
som blev affyret i Forstavnen. Han laa længe un- 
der Bartskærerens Behandling, og denne fandt 
ham vanskelig at have at gøre med, formedelst 
hans Utaalmodighed, og omtalte ofte den herlige 
Guds Gave, der havde været en Trøst for mig i 
mine Ulykker. 

Mester Arend og jeg var en Tidlang ikke rig- 
tig fine Venner paa Grund af, at han havde be- 
holdt mine to aftagne Fingre, idet han paastod, at 
de tilhørte ham, hvilket jeg aldeles ikke syntes 
om. Han lod i Smug gøre et Hylster til dem, 
hvori han nedlagde dem i en herlig Salve, men 
dette vilde han dog ikke vedgaa, men han havde, 
engang da han var fuld, sagt, at han ikke vilde 
miste dem for 100 Daler, naar han skulde rejse 
paa fremmede Steder. 

En skøn Dag da vi havde Bør i begge Skøder 
og alting efter menneskeligt Skøn saa meget lo- 
vende ud, laa nogle af os forude paa Dækket i 
ligegyldig Samtale. En af mine gode Venner og 
Kammerater i Leg og Idræt, især Fægtning, ved 
Navn Bartel førte Ordet og snakkede temmelig 
enfoldigt om mange Ting, og sagde, at Gud maatte 

1) Folkene forrettede deres Nødtørft 1 Gallionen. 

vide, hvordan det kunde være, at vi alle kom 
hjem sunde og raske paa Liv og Lemmer med 
Undtagelse af mig! Før nogen af os anede det, 
stod Kaptajn Christopher Boye imellem os, gik 
hen til Bartely^) gav ham et Par Lussinger, og 
sagde, at det vilde være ham tjenligere hellere at 
sige mig noget til Trøst end til Ærgrelse, og at 
han selv jo ikke var kommen hjem endnu. Han 
formanede os dernæst ikke at stole for blindt paa 
paa Lykken og forbød dem alle at sige eller gøre 
noget, som kunde volde mig Sorg. Denne Ordre 
blev ogsaa efterkommen. 

Det lakkede nu mod Slutningen af vor Rejse, 
og vi befandt os allerede 10 Mil paa denne Side 
Berberiet. Vi havde hele Tiden havt god Vind og 
Tilstanden ombord var god, vi havde kun mistet 
Jacob vor Styrmand,^) en Bøsseskytte og tre Ma- 
troser. Da hændte det, at nogle af Folkene selve 
Palmesøndag efter Prædiken og Maaltid nede un- 
der Dækket begyndte en styg Leg med Danse paa 
indisk og hedensk Maner^ ligesom naar de indiske 
Tempelpiger danser for deres forbandede Afguder, 
og blandt Deltagerne var vor Bartskærer Arendy 
thi han var et ungt Menneske. Da jeg saa, hvad 
der gik for sig, blev jeg meget vred og forbød 
med strænge Ord Bartskæreren og Peter Lollik 
at deltage i denne Djævelens Leg, thi jeg holdt 
meget af dem, og jeg skændte i saa stærke Udtryk, 
at det kom Kahytten [Officererne] for Øre. Mester 

1) Rimeligvis Baadsmanden Bartel Gundersen fra Tønsberg, der i Følge 
Skibslisten var med paa Udrelsen. 

S) Jakob Adriansen, 1. Styrmand paa Udrejsen i Følge Skibslisten. 

Arend og Peter Lollik hørte strax op, og den 
stygge Leg døde hen, og adskillige af Deltagerne 
indsaa, at de var gaaet for vidt. Vor Præst Hr. 
Mathias takkede mig og bad mig ogsaa for Frem- 
tiden alvorligt at irettesætte dem, der forsaa sig 
mod den rette Tro. Han var nemlig selv begyndt 
at skrante lidt. Ogsaa begge Kaptajnerne billigede, 
hvad jeg havde gjort. Saa gik den Dag tilende, og 
om Aftenen efter Maaltid, da Vagten var afløst, 
gik alle til Hvile. Henimod Midnat drømte jeg en 

frygtelig Drøm.i) £)a xmn Kaptajn flk den 

at vide, sagde han, at han syntes denne Drøm 
bebudede alvorlige Ting, og at han havde mørke 
Anelser om, hvad Fremtiden vilde bringe. Man 
bad ham om ikke at bryde sig derom eller tage 
sig det nær, thi Drømme var ikke fuldt at stole 
paa. Denne Dag kunde jeg ingen Mad nyde, thi 
jeg var meget beklemt om Hjærtet. 

Ved Midnat kom Peter Alkmaar ned efter sin 
Vagt. Han sagde, at vor sædvanlige Bør var holdt 
op, og senere kom han atter ned til mig og bad 
Gud naade os, thi nu havde vi faaet Modvind') 
fra N. O. 

Ved Solopgang kom der en saa stærk Storm 
paa, at Skibet næsten ikke kunde holde sig. Mærs- 
sejlet blev taget ind, og lidt efter tog Stormen 
endnu mere til, saa at Storsejlet og Fokken fløj 



1) Den meget vidtløftig fortalte Drøm indeholder kun, at den omtalte 
Bartel kommer til ham med en stor Kniv og erklærer, at han har faaet gud- 
dommelig Befaling til at dræbe alle paa Skibet undtagen Jon Olafsson. Denne 
tager naturligvis Drømmen som et Varsel om kommende Ulykker. 

8) Mads Rasmussen fortæller, at Linien passeredes 4. Marts. 

bort, som om det havde været Papirsstumper, 
Storsejlet var af fire Lag, Fokken af tre. Der var 
en svær Bølgegang fra Vest og Drivsøerne fra 
Nordost voxede stadig, og langt ud over alt, hvad 
vi havde kunnet tænke os, blev det store Skib, 
efter at Sejlene var bortblæste, kastet fra den ene 
Bølge til den anden, ligesom en Kiste. Endskøndt 
der var 7 Favne fra Skansen til Havfladen, kunde 
man med Haanden øse Søen udenbords fra ind 
paa Læbord, naar Skibet krængede. 

1. Den første Ulykke skete om Morgenen, da 
Mærssejlene skulde tages ind, og Peter Alkmaar 
af en vældig Bølge blev slaaet ned fra Raamulen, 
men han fik fat i Brasen og holdt sig fast, til der 
kom Hjælp. 

2. Den anden Ulykke ramte os, da Sejlene fløj 
bort som Tang. 

3. Den tredie Ulykke var, at vor lille Baad 
blev slynget overbord over Hovedet paa en Mand, 
som stod ved Rælingen paa Styrbordssiden i Læ, 
dog uden at skade ham, hvilket var en af Guds 
Undergærninger. Denne Baad plejede at staa løs 
i den store Baad. 

4. Den Qerde Ulykke var den, at da de vilde 
stryge vor Storstang med Bramstang og Flagstang, 
saa de, at der var et Knæk paa Stormasten. Begge 
Tømmermændene var oppe for at forsøge at kappe 
Storstangen, hvilket ikke lod sig gjøre, da Skibet 
stadig laa paa Styrbordssiden, og skøndt der stod 
Mand ved Mand op ad Vanterne og raabte til dem, 
at de skulde komme ned, før Stormasten knækkede 

over, naaede vore Raab ikke deres Øren, og til- 
sidst gik den overbord og Tømmermændene med 
den. Den ene ved Navn Anders Johnsen^ en Nord- 
mand, blev ramt af dens hele Tyngde, da han stod 
i Læ og blev fuldstændig knust, men den anden 
Claus From^) var paa Vindsiden og blev reddet 
ved et Tov, som blev kastet til ham. Derefter blev 
hele Takkelagen kappet fra, for at alt skulde være 
frit og Skibet ikke tage Skade af det. 

5. Den femte ulykkelige Hændelse skete lidt 
efter, da Skibet blev ramt i Stævnen af en vældig 
Sø, som knækkede Bovsprydet og slog Fokstagen 
itu, som ogsaa blev kappet løs fra Skibet. 

6. Lidt efter igen knækkede vor Fokkemast, 
der ligeledes i en Fart blev kappet og hugget løs. 
Alt dette tilsammen kostede en stor Sum Penge. 
Nu stod kun Mesanmasten tilbage af hele Skibets 
Rigning, og selve Skibet var et sørgeligt Syn at 
skue. Alt dette, skete Tirsdagen før Paaske. [12. 
April]. 

Søerne stod i vældige Masser ind over Skibet. 
Folkene gik til Pumperne, men kunde ikke pumpe 
Skibet læns, skøndt der var 13 Pumper i alt med 
Slagpumperne. Det stod da klart for alle, at efter 
al menneskelig Beregning og paa Grund af Mangel 
paa Hjælpemidler var der ikke andet at vente end 
Døden og en hurtig Bortgang fra denne usle Ver- 
den, og alle befalede vi os i Guds Vold og Villie, 
og overgav ganske vor Sjæl til hans Varetægt i 
Tid og Evighed. Der blev da blæst til Bøn og 

1) Se side 27. 

ringet med Klokken, og da vi alle var forsamlede, 
blev vi af Præsten Hr. Matthias faderligt og kærligt 
formanede til Anger og Bod for vore Synder, og 
at sætte al vor Lid til Forjættelsen om Guds 
Naade i Troen paa vor Frelser Jesus Christus. 
Overalt var der Suk og Graåd at høre. Heraf 
lærer alle og enhver at være betænksom i Gam- 
men og Alvor, at undgaa ubesindigt Levned og 
Færd, at betænke at Lykken er ubestandig og frem 
for alt erindre, at vel er Døden sikker, men Dø- 
dens Stund, den kender man ikke. Før den Ser- 
mon, som Præsten holdt, blev sunget den Psalme: 
»Med Glæde og Fred fa'r jeg nu hen', og bag 
efter: „Naar i største Nød vi staa''. En Mand ved 
Navn Adriariy en Hollænder, spurgte mig midt 
under Bønnen, om jeg mente, det var en smerte- 
fuld Maade at dø paa, den at drukne i Søen. Jeg 
bad ham tie med den taabelige Tale og tænke paa 
det evige heller end paa det timelige og kun at 
befale sig i Herrens Varetægt i Jesu Navn. En 
Mand ved Navn Johan ChristianseUy som paa den 
første Rejse var bleven tagen af Portugiserne og 
holdt i Fangenskab i 4 Aar, søgte senere at faa 
at vide, hvad vi da havde talt om, men jeg vilde 
ikke aabenbare ham eller andre Adrians kødelige 
Skrøbelighed, for at han ikke skulde haanes der- 
for af sine Kammerater. 

Efter Bønnen bad min Kaptajn Christopher 
Boye Folkene om at gaa til Pumperne igen, saa 
at vi ikke selv blev skyldige i vor Død, hvis vi 
forsømte det. Vi indsaa, at det, som Herren vilde 

lade os vederfares, var det bedste For os, og lige 
som Jesus Christus i Gethsemane Have bad vi, 
at hans naadige Villie maatte ske og aabenbares 
ved os, og anbefalede vor Legeme og Sjæl i hans 
Haand. 

7. Da Klokken var lidt over to, rev Kættingen 
til „Perlen's Livanker sig løs. ^) Den laa paa ne- 
derste Dæk forude i Stævnen og var endnu ikke 
bleven brugt paa denne Rejse, den var 300 Favne 
lang og saa svær, at hver Favn vejede 80 Pund 
og kostede 5 Daler. Hver Gang Skibet rejste For- 
stavnen mod de mægtige Søer, blev den svære 
Kætting kastet længere agter ud i Skibet, og slog 
mod begge Sider, saa hele Skibet rystede, og vi 
vidste ikke, hvilket Øjeblik den vilde knuse Si- 
derne. Uden at kunne udrette noget, maatte vi 
længe se, at den blev tumlet omkring paa den mest 
faretruende Maade, og den Ødelæggelse og For- 
dærvelse, som den anrettede paa al vor Proviant, 
med Undtagelse af den Smule Brød, som var til- 
bage paa Grund af Hovmesterens ødsle og uover- 
lagte Gaver til hans hollandske Landsmænd ved 
St. Helena. Ånkerkættingen knuste Fade, Tønder 
og Kar, al vor Vin gik tilspilde, den gode spanske 
Rødvin, næsten 10 fulde Piber, hver paa 10 Tøn- 
der, to Fade Smør, paa 2 Tønder hvert, og 8 Fade 
Kød, som blev ødelagt ved at blandes med Tjære 
og Tran, saa at det blev uspiseligt. Al vor Proviant 
af Ris, Ærter og Bønner blev fordærvet. Fuldstæn- 

1) Udtrykket »Livanker* maa vere forældet. Her maa vere Tale om et af 
Bovankerne. 

dig uskadt blev kun vore Vandtønder, der laa 
længst nede i Skibets Fragtrum, sammen med hele 
Fragten, der bestod af Peber i blikbeklædte Rum, 
der ofte maatte kastes med Spader og Skovle paa 
Grund af den Varme, der kan opstaa i Peber 
lige som i tørret Hø her tillands [paa Island], men 
hele vor indiske Varebeholdning blev fuldstændig 
uberørt. 

Skibets egenlige Kaptajn Sixt Jacobsen var al- 
deles raadvild i al denne Nød og Fare og laa 
grædende paa sit Leje, men min Kaptajn Chri- 
stopher Boye tog Kommandoen og søgte at gøre, 
hvad der gøres kunde. Der var ingen ombord, 
som havde Evner eller Kræfter til at hjælpe os 
eller redde vort Liv uden han og vor Styrmand 
Mester Mutterty^) der var en erfaren Mand og en 
gammel Sø-Ulk, der i mange Åar havde faret som 
Fribytter med 5 Skibe, men som paa Grund af 
en eller anden berømmelig Gærning var bleven 
benaadet af Kongen af England. 

Kaptajn Christopher Boye forsøgte nu at standse 
Ånkerkættingens Omtumlen og lod 5 Mand sætte 
Stolper for den, medens den laa nogenlunde stille, 
samtidig med at disse Stolper blev fastgjorte til 
Loftsbjælkerne, saaledes at den ikke mere kunde 
vælte om eller slynges rundt. 

8. Samme Dag henimod Aften kom tre frygte- 
lige Bølger, der rev Roret fra Skibet, og disse 
Søer syntes ligesom at komme ned fra Luften. 
Det var umuligt for nogen at være paa Dækket; 

1) Mads Rasmussen nevner i sin Rejsejournal »Mester Mattes Skib* S. IIOL 

10 

de, der forsøgte derpaa, blev slaaet ned af Bølger- 
nes uhyre Kraft. Nu var vor Undergang næppe 
tvivlsom. Men min Kaptajn Christopher Boye fik 
ligesom ved guddommelig Indskydelse mere Styrke. 
Han opmuntrede sig selv og os andre og sagde, 
at nu var hans egne og alle vore Kræfter næsten 
udtømte, og vi maatte derfor bede Gud om Kraft, 
og selv om vi nu led et legemligt Skibbrud, maatte 
vi bede om, at vor Sjæl maatte bevares for et 
Skibbrud paa vor Tro. Derefter satte han Mand- 
skab til Afløsning ved Pumperne og befalede os 
andre at lægge os til Hvile. Mig bød han at følge 
sig op paa Dækket, hvor han førte mig hen til 
Spilstolpen [Spilstammen], og bad mig bønfalde 
Gud saa inderlig jeg kunde om Lindring i vore 
Lidelser, og om at Gud i Naade vilde se til os i 
vor store Nød og Ulykke. Han gik saa lidt bort 
fra mig, men kom saa igen og førte mig atter ned 
til min Køje. 

0. Stormen stillede af om Aftenen. Om Natten 
brækkede Johan Falky en smuk ung Mand, sit 
Ben og var i 12 Uger under Bartskærerens Be- 
handling. 

10. Det viste sig næste Morgen, da Faren var 
fuldstændig forbi, at Bøjlen paa vort største Anker 
var forsvunden. 

Samme Morgen krøb Folkene op paa Dækket 
med sørgmodige Miner, stirrende i alle Retninger 
og spejdende efter vort Følgeskib, men det var 
ude af Sigte, og vi traf dem ikke senere. I den 
store Storm forliste ved Afrika et hollandsk Skib 

paa 500 Læster, hvis Fragt blev taxeret til 13 Tøn- 
der Guld, og et andet hollandsk Skib, som fulgte 
det, maatte kaste 100 Tdr. Peber overbord, og var 
nær gaaet tilgrunde. 



KAP. XXIX 

Henimod Middag saa vi et lille Skib nærme sig 
fra Ø.S.Ø. og vi troede først, at det var 
vore Kammerater, men det var Buscaviere, ^) som 
farer paa Hval- og Fiskefangst. De sejlede tre 
Gange omkring vort Skib i den Tro, at vi havde 
været i Søslag, og vovede ikke at komme os nær 
trods vore indstændige Anmodninger om at hjælpe 
os i vor Nød og bringe os i Land for tredobbelt 
Løn. Vi var nu kommen 90 Mil paa denne Side 
Berberiet og var langt ude i det vestlige Hav; 150 
Mil S. O. for os laa Spanien, og England var 500 
Mil borte fra os. Skibet var uden Sejl og uden 
Ror og var helt blottet for Proviant. 

Vore Folk var modløse og fortvivlede og mente, 
at vi maatte gaa tilgrunde, hvis vi ikke mødte et 
Skib paa Vejen, som kunde hjælpe os i Land. Jeg 
ærgrede mig meget over den Slags Mennesker, 
eftersom de baade i Medgang og Modgang viste, 
at det var, som om de ingen Anelse havde om at 
frygte eller elske Gud og derfor intet at vente af 
ham. De hørte taalmodig paa mig, skøndt de syn- 
tes, at mine Ord var for haarde. Jeg hævdede, at 

1) Se Oplevelserne I. S. 151. Noten. 

10* 

den Gud, som hidtil saa faderlig havde beskyttet 
os og frelst os fra Døden, ogsaa vilde føre os i 
Land, naar han fandt det for godt. Præsten bad 
mig ikke at blive træt af at formane Folkene i hans 
Sted, thi nu blev han stadig mere og mere syg af 
Vattersot ligesom daglig flere og flere af Folkene. 

Vi havde havt det Held, at vore Ræer var ble- 
ven liggende paa Rælingen, da Sejlene blæste bort, 
og Kaptajn Christopher Boye lod nu hugge en Fokke- 
mast og en Sejlraa til. Vi havde ogsaa to nye Sejl 
ombord. Han lod derefter tømre et Ror af en 7 
Alen lang Bjælke, som de kalder Pentelbjælke, og 
slog Bolte ud af Skibet til Kroge til Roret og lagde 
Jernlænger derom; det blev alt boret koldt. Men 
Sejlene kunde vi ikke tage ind igen, thi hele Takke- 
lagen med dens Træer ^) var borte. 

Da vort lille Ror med store Anstrængelser var 
blevet anbragt og vort Sejl var hejst og rettet efter 
Vinden, fik vi Nordvest -Vind i en fjorten Dages 
Tid, hvilket bragte os lykkelig og vel fremad. 

En Dag kort efter vor store Ulykke saa vi et 
stort tyrkisk Skib S.V. for os. Nogle af Folkene 
vilde hellere, at Tyrken tog os end at vi skulde 
dø af Sult, thi vi havde jo Kongens skriftlige Ord 
for, at vi skulde blive løskøbte af deres Magt, hvis 
den Ulykke skulde ramme os. Derimod bad jeg 
og mange andre denne Nat til Gud om at lade os 
slippe og komme dem af Sigte, hvilket ogsaa blev 
os forundt. 



1) aTneer* er det gamle dtnske Ord for Stmger, Ræer osv., som senere 
blev fortnengt af ^Holt*. 

Dagen efter Ulykken blev der sendt Folk ned 
i Brødrummet for at undersøge, hvad der fore- 
fandtes af Levnedsmidlen De fandt kun nogle faa 
Smuler, og selv disse var fordærvede af Kakerlaker, 
som der vrimler af ombord og som i Indien flyver 
ud paa Skibene om Natten. Da dette blev meldt 
til Skibets Raad, vilde min Kaptajn Christopher 
Boye og flere andre, at vor Hovmester Peter 
Frandsen skulde hænges, men da Købmændene 
var hollandske ligesom Peter, var de af anden 
Mening, og de blev enige om, at han skulde 
straffes senere, hvis vi slap derfra med Livet. 

I Kahytten led de samme Kvaler som vi andre 
paa Grund af Mangel paa Føde, thi alting var ble- 
vet ødelagt, og vi havde kun denne Smule for- 
dærvet Brød. Gubernator [Henrik Hess] havde to 
Dyr, en Hjort og et stort indisk Svin hjem med 
sig, men vilde paa ingen Maade lade dem dræbe, 
selv om han havde sin egen Død for Øje. Fol- 
kene aftalte da en Aften, at de vilde dræbe disse 
Dyr, og man mente, at de høje Herrer i Kahytten 
ikke vilde spise selvdøde Dyr. Om Morgenen blev 
det saa foregivet, at Dyrene var omkomne i Mør- 
ket om Natten ved egen Skyld. Men glade blev 
de høje Herrer alligevel ved at spise de „selv- 
døde^ Dyr, thi der var nu Nødstilstand ombord, 
og de delte Kødet med os. Sent en Aften tilbød 
en Hollænder ved Navn Jon at dræbe Katten, for 
at vi kunde spise den. Men jeg sagde, at jeg vilde 
vente noget, før vi greb til den Udvej. Vi havde 
tilstrækkeligt Drikkevand og et Fad med Fedt, 

som Kokken havde tænkt at sælge til Skomagere, 
men som han overlod til os alle. Sammen med 
Brødkrummerne slog det lidt til baade i og uden- 
for Kahytten. 

Da vi havde havt Nordvestvind i 14 Dage og 
var kommen saa langt paa Hjemvejen, at vi kun 
havde 100 Mil tilbage til England, fik vi stærk 
Modvind fra S.O. og 0., der slog os ud af Kurs 
og drev os N.V. langt bort fra Land, saa at vi 
tilsidst kun var 150 Mil her fra Island. Den 4. 
Søndag efter Paaske [15. Maj] blev jeg kaldt ind 
i Kahytten og spurgt tilraads, om vi skulde sejle 
til Island, hvis Vinden holdt sig. Men jeg sagde, 
at det langtfra var raadeligt, eftersom vi næsten 
var uden Ror og Sejl, thi hvis det Ror vi benyt- 
tede blev ubrugeligt, vilde vi komme i den største 
Livsfare, og da jeg havde paavist dette og anført 
mange andre Grunde, opgav de Tanken om at 
sejle til Island. 

Da der var taget Beslutning om denne Sag, gik 
jeg bort og sagde, at vi med Guds Naade snart 
vilde faa Hjælp. Lidt efter fik vi atter N.V. Vind 
med Taage og Slud. 

Men der var en stadig voxende Jammer og 
Elendighed ombord paa Grund af den Vattersot, 
som angreb Mandskabet, og af hvilken man blev 
oppustet som en Blære; medens vi drev omkring 
der i 8 Uger, mistede vi 15 af vore bedste Folk, 
før vi fik Land isigte; de blev indsvøbte og ka- 
stede i Søen, og en Psalme sunget over dem paa 
kristelig Vis. 

Næste Søndag før Christi Himmelfartsdag [22. 
Maj] omtrent ved Sextiden om Eftermiddagen saa 
vi Land. Det var en 0, V. for England, som kal- 
des Scilly.^) Der blev stor Glæde ombord, alle 
takkede Gud og mange af dem, der laa syge, 
slæbte sig op paa Dækket. Men da Natten var for 
Haanden, syntes Styrmændene og Skibets øverste 
Befalingsmænd, at det var bedst at søge tilsøs for 
Natten og styre fra Land, eftersom man kunde 
vente at støde paa Grunde tæt inde ved Land. 

Næste Morgen var alt Land forsvundet. Vi fik 
stærk Storm fra N.V., der varede i otte Dage, og 
og i dette Uvejr mistede vi vort lille, skrøbelige 
Ror, som havde været os til stor Nytte i Modvind, 
men ikke i Medbør, og vi var da atter igen i den 
største Fare. Vi vidste ikke om vi var ved Frankrig, 
England eller Irland, thi disse Lande ligger tæt 
ved hinanden og har rød Ler paa Havbunden ved 
Kysterne. 

Da Stormen fra N. V. endelig lagde sig, gik 
Vinden til S. O., og da Styrmændene loddede ved 
Midnatstid, fandt de 28 Favnes Dybde. De lod da 
Ankeret falde og Ræerne fire ned til Rælingen, 
men paa Grund af Udmattelse hos Mandskabet 
maatte de lade Sejlskøderne hænge i Søen, thi der 
var kun tre Mand paa Benene. Selv min Kaptajn 
Christopher Boye var nu ogsaa i Køjen, men mindst 
de 8 sidste Dage, før han lagde sig, havde han 
krøbet om paa sine Knæ. 

Tidlig næste Morgen hørte jeg Kahytsdøren 

1) Scilly-Øerne, 50 Kilometre ud for Englands syd vestligste Spids. 

paa øverste Dæk blive lukket op, saa hørte jeg 
intet mere, før en kom hen til mig, — jeg havde 
laant min Seng til min gode Ven Anders Olufsen.^) 
Det var Gubernator [Henrik Hessjy som stod der- 
ude og spurgte, om jeg kunde komme ud til ham. 
Jeg svarede, at det kunde jeg vel, hvis han vilde 
hjælpe mig. Da jeg kom ud, sagde han, at vi var 
i stor Fare, thi vi vidste ikke, hvor vi var. Jeg 
sagde, at vi maatte vel snart se Land. Han førte 
mig tværs over Skibet til Styrbordssiden. Det var 
Bygevejr med Solskin imellem. Jeg sagde, at det 
forekom mig, at jeg saa Land dér, hvor jeg pegede 
med Haanden. Han svarede Nej og sagde, at han 
vilde holde en Rosenobel mod en Daler. Dette 
stadfæstede vi med Haandslag. Kort efter drev 
Bygen over og Solen skinnede frem paa en dejlig 
hvid Mur i Land. Han gik da bort fra mig og 
raabte ^^Land! Land!^ og klappede i Hænderne. 
Da lovpriste alle Gud med stor Glæde. Jeg blev 
ledet hen til Kanonerne og affyrede 15 Skud, thi 
Kanonerne var ladte. Mester JoriSy yor første Styr- 
mand, sagde at det var Irland, som ligger 29 Mil 
V. for England, omflydt af Havet.^) 



1) Den Seng, som var blevet lavet til ham i Ostindien. Anders Olufssen 
havde ogsaa været ombord paa aChristianshavn* paa Udrejsen, se S. 13. 

>) I Mads Rasmussens Rejse journal omtales den hele Rejse kun med 
følgende Linier. ^D. 4. Martli passerede vi Linien paa Hjemrejsen i Norden« 
og leed vi megen Nød og Angest i Skibet fra d. 4. Martli til d. 1. Junii, som 
varede 1 tolf samfelde Uger og 4 Dage, at vi ikke saae andet end Himmel og 
Vand, Himmelen som et Dekke, og Vandet, som da var bleven mange vores 
Grav. Vi leed Sygdom, vi havde stor Storm, og med vore Hænder selv ud- 
kaste endeel af Skibets Redskab og Stor-Masten, vi leed stor Tørst, vi forsøgte 
stor Sult, at mange deraf døde, og var dog intet videre kommen, end vi da om- 
sider kunde see Irland. D. 1. Junll Onsdag for Pindsedag ankom vi til Caput 
Irland, og var I Skibet intet mere end en Sek med Risengryn.* <D. Mag. I. S. 111). 

En Mand fra Byen YoughaP) var gaaet ud at 
spadsere paa et Næs, der strakte sig østpaa, da 
han hørte Skuddene og saa vort Skib, skøndt vi 
var omtrent to Mil fra Land. Han skyndte sig ind 
til Byens Øvrighed og fortalte, at han havde set 
et stort Skib, som stadig affyrede Kanonskud, og 
at det forekom ham, at dets Takkelage var saare 
lille. Havne-Lodserne fik Befaling til at skaffe 
Oplysning om Skibet. De to Lodser, William og 
Robert sejlede, hver paa sin Sildeskude, omkap 
ud til vort Skib, thi de ventede, at den, der kom 
først, vilde erholde en stor Pengebelønning. Men 
Vejret var uroligt med Byger og Vindstød, og vi 
kunde ikke tro andet end at de maatte kuldsejle, 
indtil den ene opgav Sejladsen og Fortlenesten. 
Han, som kom ud til os, raabte højt, hvorledes 
det stod til hos os, og hvorfra Skibet var? Vi sva- 
rede ham i al Korthed, og at vi blot ønskede at 
faa Skibet bragt i Havn. Han tilbød sin Hjælp og 
forlangte et Tegn og et Pant af Skibets Chef paa, 
at vi ikke vilde benytte os af andre end ham, og 
Kaptajn Sixt Jacobsen^ „Perlens* egenlige Kaptajn, 
gav ham som Pant sin røde Fløjls Pung med et 
vedhængende forgyldt Signet, som, naar al Aftale 
var opfyldt paa begge Sider igen skulde være frit 
og indløses af Kaptajnen. 

Som jeg tidligere har omtalt, var der hver Dag 
død nogle af Besætningen ombord, de allerfleste 
var dødssyge^ den ene kunde ikke bringe den 
anden Hjælp, end ikke hente dem noget at drikke, 

1) Youghal er en lille By omtrent midt paa Irlands Sydkyst. 



154 



saa at man kun hørte afmægtige Jammerklager 
overalt baade af Sult og af Sygdom. Ingen af Lod- 
serne havde Fødemidler med sig, med Undtagelse 
af en uopskaaren Torsk, som strax blev kogt og 
uddelt til 117 Mand; mig tilfaldt det forreste Fin- 
neben og en Smule Kød hængende derved, hvilket 
jeg tyggede op altsammen. 

Folkene i Lodsbaaden fik vor Baad bragt i 
Vandet ved Hjælp af nogle af vore Folk, som 
knap havde Kræfter nok til det Arbejde. De hejste 
saa min Kaptajn Christopher Boye ned i den, sid- 
dende i en Stol, samt Præsten og nogle andre, 
som ikke paa nogen Maade kunde hjælpe sig selv. 
Da min Kaptajn var kommen i Baaden, stirrede 
jeg ned paa ham, raabte til ham og bad ham hu- 
ske paa mig, hvis han og jeg levede, saa at jeg 
kunde komme i Land hurtigst mulig. Men han 
vinkede til mig med et Tørklæde og lovede, at 
hvis han levede, skulde det ske, saa hurtigt det 
kunde lade sig gøre. Før vi skiltes fra dem, tog 
vi en hjærtelig Afsked med dem, idet vi overgav 
det i Guds Haand og Villie, om vi nogensinde 
skulde mødes igen.^) 

To af vore Folk døde, inden de naaede ind til 
Land og to andre strax efter ved deres første 
Maaltid, da de fik fersk Føde at smage i Land. 
Vore Folk fik en kærlig Modtagelse i Byen Youg- 
hal og blev beværtede med al Slags Mad og her- 
lige Drikke. Min Kaptajn Christopher Boye levede 
2 Nætter og døde saa. Han fik en hæderlig Bi- 

1) Præsten og Kaptajn Boye blev ført i Land d. 3. Juni. 

sættelse, der kostede 300 Daler. Den store Jærn- 
klokke, hvor med der ikke var ringet i 13 Aar, 
blev brugt paa hans Begravelsesdag med andre 
passende Ceremonier, ham til den sidste Ære og 
Honnør. 

Da dette skete, var jeg endnu ikke kommen i 
Land. Natten efter at vor Baad var roet ind, blev 
den sendt tilbage af Byen Youghals Øvrighed med 
al Slags Mad og Drikke, nemlig: 2 hele Oxer, 12 
slagtede Faar, 12 Tønder Strong Beer, 2 Tønder 
Tvebakker, 2 Tønder Skonroggen,^) 1 Tønde Smør, 
3 Tønder Vin, hvoraf 1 med fransk Brændevin, 
2 med spansk Vin og den tredie med fransk Kir- 
kevin. Dermed fulgte nye Tallerkener, Hvede, Salt, 
Eddike, Kar og Kander. Endvidere Urter og Læge- 
planter, mange Slags destillerede Vine og Tobak. 

Med samme Baad kom nogle faa af vore Folk 
tilbage sammen med de Irlændere, som skulde ro 
os ind. Desuden blev der paa Stadens Raadhus 
udtaget 100 Mand, som skulde danne en Beskyt- 
telsesvagt for vort Skib, medens Sundheden om- 
bord var saa daarlig, og Skibet ikke var bragt i 
Havn. Disse 100 Mand aflagde Ed paa at holde 
ærlig og retskaffen Vagt uden al Svig. De skulde 
ogsaa, naar de var i Land og hørte Skud fra Ski- 
bet, i største Hast tage derud; thi det traf sig 
netop paa den Tid, at en berygtet Sørøver og Fri- 
bytter krydsede i Farvandene og øvede Vold mod 
Handelsskibe og fredelige Søfarende og var ved 
Ran og Manddrab en Skræk for dem. Han blev al- 

1) Skonroggen (plattysk) er haardt Skibsbrød, Tvebakker, af sigtet Rugmel. 

mindelig kaldet Kaptajn Compariy var af flamsk 
Herkomst og havde en Flaade paa 7 Skibe. Han 
var en erfaren Mand, udmærket Sømand og en 
vældig Sviregast. Generalstaterne i Holland, hvor 
han havde Kone og Børn, havde skrevet ham til, 
om at afholde sig fra sine onde Gerninger og 
havde tilbudt ham en Stilling som Admiral samt 
Adelsrettigheder i Holland; dermed fulgte ogsaa 
en kærlig Skrivelse fra hans Ægtehustru. Men han 
vidste godt, hvor meget deres Tilbud og Raad var 
værd og vovede derfor ikke at modtage det. Hans 
Trommeslager Comelis blev, syg af Skørbug i 
Hovedet, bragt i Land i Youghal, hvor han fik 
Kost og Tæring hos os og rejste siden til Dan- 
mark med 9 Perlen^. Han fortalte os udførlig om 
hele hans [o: Compans] Færd ombord og i Land, 
hvorledes han lod holde Gudstjeneste ombord 
Morgen og Aften og paa mange Maader overholdt 
kristelig Skik, men alligevel vedblev med sine 
umenneskelige Røverier og Overfald. 



KAR XXX 

Nu vender jeg tilbage til, da de omtalte Føde- 
midler blev bragt ombord og vi skulde nyde 
fersk Føde. Inden der kunde blive tillavet et egen- 
ligt Maaltid, gav vor Hovmester alle Lov at vælge, 
hvad de ønskede at faa først af Mad eller Drikke. 
Nogle bad om Brød, andre om Ost, andre om 

Æg- J^S b^d 0^ ^^ ^^'^^ 0^ ^% ^^ J^S havde 

drukket omtrent en Pægl, rakte jeg Halvpotkanden 
med Resten til Hovmesteren, og blev derpaa hjul- 
pet op paa Dækket og frem i Gallionen, hvor jeg 
viklede et Reb om begge Arme og satte mig paa 
en Stol. Jeg var da omtrent en Times Tid fuld- 
stændig bevidstløs og anede intet som helst om, 
hvad der gik for sig omkring mig. Da jeg endelig 
kom til Sands og Samling igen, forekom det mig, 
som om jeg var befriet for et helt Bjærg, og som 
om Gud havde givet mig nyt Liv. Da jeg igen 
kom ned under Dækket, blev de andre forbavsede 
ved at se mig ilive, thi de troede at jeg laa død et- 
steds, thi 2 Mand var døde i den kbrte Tid jeg 
var borte. Kort efter døde min gode Ven Erik 
Lange ^) og den brave gamle Mand Niels Geert- 
sen;^) saaledes mistede vi den ene efter den anden. 
Fra den Tid vi sejlede fra Indien og til vi kom i 
Havn, døde i alt 35 af vore bedste Folk, hvor- 
iblandt JTocoZ' Styrmand, Niels GeertseUy den første 
af Assistenterne; hans Stedsøn Anders^ Mester 
William Bartskærer, den ene Sejlmager og vor 
Konstabel Søren Kndbstmpy en meget voldsom 
Mand. ^) 

Det varede næsten 8 Dage, inden der blev 
lavet et Nød-Ror af Fyrretræ for at bringe Skibet 
i Havn, naar der kom Springflod, thi derpaa maatte 
vi vente, da der var tre Rev tværs for Havne- 

1) Niels Lange var vistnok Bøsseskytte og havde været i Indien Uge 
siden 1618. 

S) Underkøbmanden Niels Geertsen, se Side 15. 

^ Mads Rasmussen fortæller: »af 143 Matroser og Under-Officerer vare 
Ikkun overblefne 75 Slæle, som dog en Part boede 1 en legemlig slug Bolig*. 
(D. Mag. I. s. 112). 

mundingen, hvor man skulde løbe ind, og som 
var betegnede med forankrede Tønder som Sø- 
mærker. 

Dagen før vi flk vort store Skib i Havn — det 
stak 22 Favne ^) med Fragten, var 7 Favne bredt mel- 
lem Rælingerne paa øverste Dæk, 7 Favne fra 
Skansen til Havfladen, 40 Favne langt og havde 
samme Højde til Mastetoppen — saa vi to store 
Skibe omtrent en Sømil tilhavs, men set fra dem 
syntes vi at ligge under Land. Der blev strax 
skudt, og de 100 Edsvorne kom strax ud til vort 
Skib for at forsvare det, men Gud lod i sin Naade 
Skibene sejle bort. Det var Kaptajn Company der 
senere, da han erfarede, hvorledes vi var stillede, 
skal have været meget ærgerlig over at have ladet 
os slippe sig af Hænderne. 

Lørdag efter Pinse [11. Juni], Kl. 9 om For- 
middagen blev vort Skib af den Havnelods, som 
først var kommen til os, og under hans Kom- 
mando uden Skade paa Skib og Gods for den 
fastsatte Betaling bragt over de nævnte Rev og 
lagt for Anker, hvor der var den bedste Anker- 
plads nogen kunde ønske sig. Medens denne Ind- 
sejling stod paa, var saa at sige alle Byens Ind- 
t>ySg^^^ ude paa Stranden, baade dem paa By- 
siden, saa vel som alle Folk fra Landsbyerne paa 
den anden Side af Floden lige over for Byen. 
Det var en yndig og herlig Egn, hvor man saa 
hen. — 

Da Indsejlingen begyndte, bad vor Lods først 

1) Her maa vel heist menes Alen? 



/ 

alle om at knæle til Bøn og bede Gud om Lykke 
til et heldigt Udfald. Da der var holdt Bøn, be- 
falede han alle at tie, og at ingen maatte sige et 
Ord, før Skibet var over Revlerne, men staa stille 
langs Rælingen paa begge Sider, saa at Rorgæn- 
geren ikke hørte nogen anden Stemme end Lod- 
sens. Da vi slap over det inderste Rev, udbrød 
Lodsen og alle ombord i et mægtigt Jubelraab, 
som enstemmigt og med blottede Hoveder blev 
besvaret fra Land af den store Menneskemængde. 
Tilsidst takkede alle ombord Gud i al Ydmyghed, 
for at vi lykkelig var kommen i Land. Saa blev 
der skudt med Kanoner, blæst og trommet, og vi 
blev ført i Land paa den smukke sandede Strand- 
bred, hvor der var samlet en stor Mængde Men- 
nesker. 

En brav Kvinde ved Navn Elisabeth^ der var 
gift med en Skibskaptajn ved Navn William Grayer^ 
gik hen til mig, efter at hun havde set sig om i 
vor hele Skare, tog mig i Haanden, saa lidt paa 
^^%9 og spurgte mig hvad jeg hed og hvad Lands- 
mand jeg var. Da jeg havde fortalt hende det, 
spurgte hun mig, om jeg vilde følges med hende 
og betro mig til hendes Pleje og Omsorg. Jeg 
modtog hendes Tilbud med Tak. Hun ledede mig 
saa ved Haanden som en Moder sit lille Barn, og 
mine syge Kammerater stirrede efter os. Da jeg 
kom i hendes Hus, bød hun mig velkommen til 
alt hvad hun kunde gøre for mig, og satte fersk 
Mad for mig og godt 01, skar selv Maden for mig 
og sagde, at hendes salige Fader havde havt den 



160 



samme Skade paa sin højre Haand som jeg, og 
ved Mindet om hans Lemlæstelse var hun, da hun 
saa mig, bleven tilskyndet at gøre godt imod mig. 
Hun bad mig om at tillade hende at opsøge endnu 
en Mand, for at vi kunde være to i samme Pleje. 
Hun gik da ud og kom igen med vor Hovmester, 
Peter Frandsen. Hun beholdt os under sin moder- 
lige Pleje og Omsorg i samfulde 11 Uger. 



KAP. XXXI 

Nu er at berette, at Kaptajnen paa »Perlen*, Sixt 
Jacobseny var ærgerlig paa fem af os, som 
ikke vilde ligge i Sygehuset, hvor der naturligvis 
maatte være megen Uro, hvor 52 Mand laa syge, 
alle ude af Stand til at hjælpe sig selv. Han truede 
os med, at vi skulde faa Lov til at betale for os 
selv, ikke en Penning vilde han betale for os, 
naar vi forsmaaede hans Tilbud og Kompagniets 
naadige Velgerning, hvilket var en stor Usandhed, 
thi vi troede først, at enhver af os havde Lov til 
selv at skaffe os Vært og Logis, hvor han kunde. 
De fem Mand var Præsten Hr. MatthiaSy^) Hov- 
mesteren Petery Christian Johansen^ Anders Oluf- 
sen og jeg, Jon Olafsson. Jeg kom hurtig til at 

^) Præsten Hr. Mads Rasmussen kom til at bo hos en dansk Kvinde, 
Anne Bagers, livor lian laa syg i elleve Uger: .Kom da omsider saa vidt, at 
ieg dette mit udmattede Legeme opreise kunde fra Sengen, dog i samme Svag- 
hed af den salte Sø forgik mig min Lugtelse, at jeg Ara den Dag og indtil denne 
Dag el haver haft nogen Lugtelses Brug«. Han fortsUer, at Folkene blev be- 
fengt med en forfærdelig Sygdom : »ievendis Orme faldt af deris Laar og Le- 
gemer med allerstørste Ynk og Elendighed at see*. 

savne min kjære faderlige Ven, Kaptajn Christopher 
BoyCy som i Herren var hensovet. 

Landets Folk søgte at gøre os Opholdet be- 
hageligt paa alle Maaden De fleste velhavende Folk 
i den nærmeste Omegn besøgte os af Barmhjærtig- 
hed og bragte os Mad og Drikke, Vin og Frugter 
til Forfriskning, ja endog mange adelige Mænd, 
højbaarne Fruer og Jomfruer, baade engelske og 
irske, besøgte os med stor Høflighed og Nedladen- 
hed og priste Gud, som havde bragt os levende 
ud fra en saa stor Fare. Vi flk ogsaa Besøg af en 
højfornem Greve, nemlig Greven af Cork, som 
var den fornemste af de tre Grever, der førte Re- 
geringen over Irland paa den engelske Konges 
Caroli Vegne og blev kaldt Præsident.*) Han var 
ledsaget af sin kære Frue med to Børn, de skæn- 
kede 3 Jacober, som er lig med 12 Daler, til vore 
Folk, som Drikkepenge. Næsten hver Dag fik vi 
Besøg af Fremmede, som gav os Drikkepenge, 
hvorfor vi daglig holdt Gilde med Musik og stor 
Glæde. Greven indbød Halvdelen af Folkene til 
at besøge sig i Cork, og da vi kom til hans Slot, 
fik vi en herlig Modtagelse og blev trakterede med 
Mad og Drikke og meget andet godt paa den 
elskværdigste og kærligste Maade, 3 Dage og 3 
Nætter. — 

Da vi kom tilbage, sendte Befalingsmændene 
de to Herremænd, som havde været ombord paa 
„Perlen* [Søren Harboe og Arend von Kalden] til 

S) To Maaneder før Jon Olafsson kom til Irland var Kong Jacob I. død 
den 27. Marts 1625 og efterfulgt af sin Søn Carl I. 

11 

Danmark for at berene Kongen og Kompagniet 
om vor Ulykke og Skade og bringe Breve fra os 
til Slægt og Venner. 



KAP. XXXII 

Disse Herremænd rejste tidlig om Sommeren 
fra Irland til London, hvor de blev opholdt 
i en hel Maaned paa Grund af en Farsot, som 
rasede dér og var saa hæftig, at man regnede ud, 
at der i en halv Maaned døde 600 Mennesker 
daglig. Den ene af disse Adelsmænd blev ogsaa 
syg i London, hvorved deres Hjemrejse blev for- 
sinket, men tilsidst kom de dog i god Behold til 
Kjøbenhavn og berettede det ostindiske Kompagni 
om vor ulyksalige Hjemrejse og om alt andet, som 
vedrørte os. Men Kongen var da nylig rejst til 
Tyskland for at kriges med Kejseren og Papi- 
sterne.^) Denne Krig fik et sørgeligt Udfald, Dan- 
mark til stor Skade, thi Kejserens Krigsmagt faldt 
ind i Holsten og Jylland med Sværd, Ild og Ran, 
ødelæggende og brændende i Byer og paa Land, 
med Drab af Mænd og Voldtægt af Koner og Jom- 
fruer, som Krigsfolks Sædvane er. 

Af denne Grund blev Kompagniet hindret i 
strax at sende os Hjælp og det, som vi havde an- 
modet om, hvilket især var: Mast, Takkelage, Sejl, 
Ræer og Ror til »Perlen*, og desuden mange andre 
Ting, som vi trængte til, baade Proviant og andet. 

1) I Mal 1625 rejste Kongen til Holsten og var det meste sf Aaret 1 Tysk- 
land under Krigen. 

Paa samme Tid rygtedes ogsaa vor sørgelige 
Rejse i Holland. Da lod en Hollænder, som hed 
Simon Johansetiy^) der havde været vor første 
Købmand paa Udrejsen, og som nu var bosat i 
Holland, alt det skaffe tilveje, som han hørte vi 
manglede, og bragte det til os i Irland sent om 
Sommeren paa Skib, tilligemed udmærket Pro- 
viant, længe før de Danske bragte det fra Kjøben- 
havn. Han satte selv „Perlen'' fuldstændig i Stand 
med sine Arbejdere, saa at den laa klar til at sejle, 
da Hjælpen fra Danmark kom. Denne Simon Jo- 
hansen havde før sejlet omkring hele Jorden med 
Hollænderne og var godt kendt i mange Lande. 



KAP. XXXIII 

Da Herremændene var bortrejst, havde vi stadig 
Fremmede i Besøg. Blandt andet kom en rig 
Mand af dem, man kalder Gentlemen, en Slags 
halvadelige Herrer, til os langt inde fra Landet, 
vel 30 Mil. Han opholdt sig hos os i 14 eller 15 
Dage, baade ombord paa Skibet og i Land, og holdt 
daglig Gilde for os. Engang da han sad og drak 
sammen med vor Rektor*) og flere andre i et Hus 
i Land, tog han sin Pung frem, i hvilken han 
sagde at have havt 60 Rosenobler i purt Guld, 
foruden andre Penge i Sølv, som han alle havde 

1) Se Side 14 ff. 

S) Det er første Gang Christopher v. d. Mohlen (Møllen) nsvnes som 
Passager paa Hjemrejse med .Perlen", efter at han var bleven afløst af Roland 
Crappe. 

11* 

spenderet, og nu var der kun fire Rosenobler til- 
bage, som han maatte beholde til Tærepenge paa 
Hjemrejsen, thi han skulde sættes over tre Floder, 
og det kostede ham én Rosenobel at sættes over 
hver af dem. Han hældte disse 4 Rosenobler ud 
i sin hule Haand og holdt dem frem for Morskabs 
Skyld. Men vor Rektor slog af Kaadhed under 
hans Haand, saa at alle 4 Rosenobler fløj ham ud 
af Haanden over Bordet og ned under dette paa 
Gulvet, hvorved der, som ventes kunde, opstod 
Klammeri imellem dem, saa at de sprang op fra 
Bordet og vilde slaaes, hvilket dog blev forhindret 
ved de Tilstedeværendes Mellemkomst. Man syntes, 
det var ilde gjort af. Rektor til Løn for den God- 
hed, som denne Gentleman havde udvist mod os. 
Der blev strax søgt efter de 4 Rosenobler baade 
under Bordet og andre Steder i Huset, men man 
fandt kun tre af dem, én manglede og blev aldrig 
funden. Derefter rejste den rige Mand hjem. 

Der opstod det Rygte mellem os, — om det 
var sandt eller ej, véd jeg ikke, — at vor Rektor 
selv havde stjaalet det manglende Guldstykke, og 
jo længre Tiden gik, desto stærkere blev dette 
Rygte og blev almindelig troet. Nu gik der en Tid, 
medens Simon Johansen med sine Folk og os var 
i Færd med at tiltakle „Perlen«. Størstedelen [af 
os var kommen ombord, men formedelst Grun- 
dene ved Indsejlingen kunde Skibet ikke bringes 
ud af Havnen, men maatte vente paa næste Spring- 
flod. Der blev paa den Tid atter talt om det Rygte, 
at Rektor havde taget det før omtalte Guldstykke^ 

Og Hans Koky om hvem jeg før har berettet^), og 
som ikke nærede Venskab til Rektor, sagde, at nu 
skulde han bringe dette Rygte til at forstumme. 
En Morgen da Rektor laa i sin Seng i Kahytten, 
kom Hans løbende derind med en stor sortskaftet 
Kniv i Haanden, som han jog ham i Brystet un- 
der Kravebenet, saa at han laa død tilbage i Sengen. 

Derpaa foer Hans Kok hel rasende og fortruk- 
ken i Ansigtet igen ud af Kahytten og foer efter os 
paa Skibets øverste Dæk med den blodige Kniv 
i Haanden. Her gik han stolt frem og tilbage 
og truede enhver med mange frygtelige Trusler 
og Skældsord. Sex eller syv Mand kastede sig 
over ham alle paa én Gang, men han rystede dem 
af sig som ingen Ting. Endelig kom han hen til 
mig, hvor jeg stod, greb mig med den ene Haand 
i Trøjen og truede mig med den blodige sortskaf- 
tede Kniv. Der var ikke andet at vente, end at 
han vilde støde mig ned. Jeg bad for mig saa godt 
jeg kunde, men han ænsede mig kun lidt, blev 
ved at true, indtil han tilsidst ved Guds Naade 
veg bort ft*a mig og igen begyndte at gaa rasende 
op og ned ad Dækket, idet han svang Kniven, saa 
det var frygteligt at se, og raabte, at han kunde 
slaa os alle ihjel, hvis han vilde. Vi søgte at be- 
rolige ham med venlig Tiltale, lovede at bede godt 
for ham, saa at han ikke fik den haardeste Straf 
for Ugærningen, men en mildere Straf, hvis han 
vilde være fredeligere. 

Herved blev han roligere, og tilsidst lod han 

1) Se Side 134. 

sig nogenlunde villig tage til Fange af os, som nu 
var blevet mange om ham. Han blev saa forude 
ved Ankerspillet sat i en Stok med Benene og fik 
Haandjærn paa. Kort efter at vi var gaaet fra 
ham agterud og der kun var nogle faa tilbage 
hos ham for at holde Vagt over ham, siger han til 
dem, at han vilde vise dem, hvilken Kraft de Reb, 
som han var bundet med, havde til at holde ham 
fast, og i det samme rystede han dem af sig i 
deres Paasyn. Han gik saa atter frem og tilbage 
med rasende Fagter og truede med at slaa hver 
eneste Mand ihjel ombord. Jeg gik da hen til ham 
og talte nogle venlige Ord til ham, hvortil han 
svarede, at hvis vi og vore Befalingsmænd paa 
Tro og Ære vilde love ham, at han ikke skulde 
komme i Galgen, men blive halshugget med Sværd 
for sine Misgerninger, skulde han forholde sig ro- 
lig.^) Alle lovede ham det. Men da gik det op for 
os af hans Ord, at han havde forskrevet sig til 
Djævelen paa 21 Aar, og at dette var det tyvende, 
thi han gik hen til Rælingen, tog et Blad Papir 
eller en Tavle ud af Barmen og kastede det langt 
ud i Søen og sagde^ at nu havde Djævelen ikke 
noget over ham at sige, da de fastsatte 21 Aar ikke 
var forbi, og at han derfor var vel tilfreds med at 
dø for sine Misgærninger. Han blev nu atter sluttet 
i Jærn og senere ført i Land og indsat i et Fæng- 
sel med Vagt udenfor. Nogle Dage efter blev han 
dømt til Døden efter irsk Lov. Da han blev ført 

1) Der var større Sktm forbunden med Døden ved Hængning end ved 
Henrettelse med Sværd. Se Jon Olafssons Oplevelser. I. 43. 

til Retterstedet og saa Galgen, forstod han, at han 
skulde hænges og sagde, at hans Landsmænd og 
Overordnede havde bedraget ham, da de havde 
lovet ham, at han skulde blive rettet med Sværd; 
hvis han havde vidst, at han ikke kunde stole paa 
dem, skulde de ikke saa let have faaet ham fanget. 
Irlænderne skyndte sig med at hænge ham, og 
saaledes endte han sit onde Liv og døde uden 
Anger. 

Dette skete sent om Sommeren, efter at vi den 
6. eller 7. Søndag efter Paaske løb ind i Havnen 
ved Youghal 1625. Der skete ellers ikke noget mær- 
keligt i dette Tidsrum, saa vidt jeg kan huske. 

Da »Perlen'' var fuldstændig sejlklar og istand- 
sat af Simon Johansen og hans Folk med vor Bi- 
stand, vilde han sejle bort og lade »Perlen"* slæbe 
ud af Havnen engang ved høj Flodtid; men For- 
søget mislykkedes fuldstændigt, og »Perlen"* maatte 
blive der endnu længere. Paa den Tid eller lidt 
senere kom der Skib fra Kjøbenhavn, som det 
ostindiske Kompagni havde udsendt til os med 
Proviant og hvad andet der behøvedes til Istand- 
sættelse af »Perlen"*. Kaptajnen paa dette Skib 
var den samme, som var med os paa Udrejsen til 
Indien med salig Kaptajn Christopher Boye.^) 

Da »Perlens"* Ophold blev saa langvarigt og 
der var kommen en Mængde Søfolk, som vilde 
hjem med den — thi Simon Johansen vilde lade 
sine Folk tage til Kjøbenhavn med sig, for at faa 
godtgjort sine Udgifter hos det ostindiske Kom- 

1) Hvem der menes hermed, vides Ikke. 

pagni — syntes Kaptajn Sixt JacobseUy at der var 
for mange Mennesker ombord og Provianten næppe 
tilstrækkelig. Han befalede derfor, at de Folk, der 
var taget med som Passagerer fra Indien og ikke 
hørte til Skibets Besætning, skulde gaa fraborde og 
selv skafFe sig Skibslejlighed hjem. Blandt disse 
var jeg. Da vi nu længtes meget efter at komme 
hjem til Kjøbenhavn, og da vi ikke vidste, hvor 
længe »Perlen* vilde komme til at ligge dér, samt 
ogsaa fordi Sixt Jacobsen ikke vilde betale Kost- 
Penge af Kompagniets Kasse til nogen af os, som 
havde ligget i Land under vor Sygdom, af hvilke 
5 døde; og endelig ogsaa fordi vi ikke havde Lyst 
til at leve sammen med den blandede Besætning 
af forskellige Religioner, som nu var ombord paa 
»Perlen*, nemlig Papister, Kalvinister, Gendøbere, 
Jesuiter og andre — saa lod vi Kaptajn Sixt Ja-- 
cobsen raade. 

Vi 53 Mand, som havde været Passagerer med 
»Perlen* hjem fra Indien, hyrede et Skib fra Ir- 
land om Efteraaret Anno 1625, der førte os til den 
nordlige Del af Helgeland i Norge, hvor vi kom 
lidt før Vinteren begyndte, og hvorfra vi rejste, 
snart tilsøs snart tillands over Norge og Jylland 
til Kjøbenhavn, hvortil vi, efter en møjsommelig 
Rejse ankom 14 Dage eller 3 Uger efter Vinterens 
Begyndelse. 

Vi havde efterladt al vor Ejendom ombord i 
»Perlen*, undtagen den Smule, som vi førte med 
os til Tæring paa Rejsen, og som næsten var op- 

brugt, da vi kom hjem. Men alt andet, hvad vi 
ejede, havde vi ladet blive tilbage, fordi vi troede, 
at den snart vilde følge efter os, hvilket dog ikke 
skete. >) Alt mit Gods var i min gode Kaptajns, 
salig Christopher Boyes Forvaring. Da jeg kom til 
Ulykke i Indien, blev det alt i Vidners Nærvæ- 
relse taxeret og opskrevet efter den indiske Taxt, og 
Kisten med hele dens Indhold blev i alt vurderet 
til 600 Rdlr. Den blev saa baaren ned i Kahytten 
for at overgives mig, hvis Gud vilde, at jeg kom 
mig igen, eller til mine Arvinger, i Fald jeg døde, 
og dette vilde sikkert ogsaa være sket, hvis Gud 
havde givet min salige Kaptajn et længere Liv, 
thi han var en brav og retskaffen Mand og vilde 
aldrig tilegne sig noget med Urette. — Naar de 
indiske Varer kommer til Kjøbenhavn, bliver de 
dér solgt for ti Gange saa meget, som man har givet 
for dem i Indien, saa at det, der købes i Indien 
for én Rigsdaler, sælges i Kjøbenhavn for ti Rigs- 
daler. 

Da vi kom hjem til Kjøbenhavn, var vor Konge 
draget til Tyskland i den Krig, som han paa Lu- 
theranernes Vegne førte med Kejseren, og under 
hans Fraværelse blev Riget styret af hans ældste Søn, 
Prins Christian V og Rigets Raad. Til ham ind- 
sendte jeg om Vinteren en ydmyg Supplication, 
hvori jeg bad om Hans Majestæts naadigste Bistand 
og Bestemmelse om at faa Erstatning for Lem- 
læstelsen af min Haand af det ostindiske Kom- 



S) .Perlen« afeejlede først fra Youghal 29. Juni 1626 og kom til Kbhvn. 
30. Juli. 

pagni efter Artiklernes Indhold, eftersom jeg var 
ftildstændig ude af Stand til at ft)rsørge mig selv 
med mine Hænders Arbejde.^) Paa samme Maade 
androg jeg om, at det vilde behage Hans Majestæt 
at se i Naade til mig arme og fattige Mand, saa 
at der maatte blive mig anvist en af Kgl. Maje- 
stæts Gaarde i mit Fædreland til Livsophold eller 
andre kgl. Indtægter her i Landet [o: Island], 
eftersom jeg havde været i Hans Majestæts Tje- 
neste i fiilde 11 Aar. 

Paa denne min Ansøgning fik jeg et godt og 
gunstigt Svar fra den naadige Fyrste, som tilstillede 
mig et Missive til Høvidsmanden over Island, at 
at han saa hurtig som mulig skulde sørge for mig. 
Hvilket Brev lød som følger: 2) 

CStns V: G: T: Wider att efftersom Nemerende 
JON OLUFFSEN Islender sig for Os vnderdanigst 
beklager huorledes hånd ehn thid lang schall 
haffue veritt wdi Hans Kong. Mayttz thieniste 
och siden medveritt paa den ostindiske reise, huor 
hånd schall vere bleffuen lemmelesty saa hånd sitt 
liffs ophold mett Naagen Arbeide icke schal kunde 
forhueruey och han derfor nogen Jord der paa 

1) Allerede i Sklbsardklerne af 1582 hedder det, at hvis nogen bliver 
,8kudt eller fordærvet", saa han ikke. kan fortjene sit Brød, ,da skal han for- 
sørges af os og Kronen med Livsunderholdnlng efter hans Persons Lejlighed, 
saa at hans tro Tjeneste skal blive redelig belønnet ham'. I et aabent Brev af 
*li 1616 befaler Christian IV., at de Baadsmænd og Bøsseskytter, som .under- 
tiden blifver udi vor tleneste saa kvedst och lemlæst, at de Ikke selfver kan 
nerre dennem' skal indtages i de tre Hospitaler i Roskilde, Helsingør og 
Slagelse for Husarme, i hvis Sted herefter skal huses Baadsmænd og Bøsse- 
skytter, vSom udi vor tleneste blifver kvedst och skamferit*. 

S) Trykt i Uddrag i Norske Rigsregistranter, 5. Bd. S. 512. — Afskr. efter 
Norske Tegneiser i Rigsarkivet. 

Island thil sin vnderholdning paa visse affgifft 
begierer, Da bede vi Eder och Naadigst be- 
giere^ att i effter samme hans begiering hannem 
beforderlig ehre att hånd Naagen Jord derpaa 
forsch. Iszland for aarlig affgifft kand bekomme. 
Koldinghnss den 23. Martij Anno 1626. 

Samtidig indsendte jeg en ydmyg Supplik til 
det ostindiske Kompagnis velvise Rhedere, hvori 
jeg androg, om at de af Naade og Barmhjærtighed 
vilde anvise mig noget til Livsophold til Erstatning 
for den Skade og for det Tab af mine Fingre, som 
jeg havde lidt paa Rejsen i deres Tjeneste, efter 
Artiklernes Ordlyd og Indhold, hvilket Andragende 
paa en Maade fik en gunstig Modtagelse hos nogle, 
medens andre ikke vilde tage Hensyn til det, saa 
at der var delte Meninger om hvorledes Erstat- 
ningen skulde beregnes, eftersom jeg havde mistet 
den højre eller den venstre Haand, eller beregnes 
endnu mindre end hele Haanden. ^) Sagen blev 
derfor henlagt til Hans Kgl. Majestæts Afgørelse, 

1) I de omtrent samtidige vArtickle ocli Ordinantzer* for Slclbet øCliristi- 
ansliavii* 1639, der upaatvivlelig slutter sig til lignende af tidligere Dato, bliver 
de forskellige Lemlæstelser ligefrem taxerede: ,Paa det enhver kan fegte og 
sig vove, som det sig bør, da, saafremt han derover nogen Skade bekommer, 
skal ham derfor gives och fornøjes som efterfølger: 

For den højre Arm om han den mister 800 brabantske Gylden 

For venstre Arm 500 — — 

For et Ben 450 — — 

For begge Ben 800 — — 

For et Øje 500 — — 

For begge Øjnene 900 — — 

For højre Haand 600 — — 

For venstre Haand 400 — — 

For begge Henderne 1000 — — 

Mister ellers nogen sin Helbred og Sundhed, ham gives efter Doctorens 
Kjendelse". 

naar han igen kom hjem til Kjøbenhavn fra Kri- 
gen i Tyskland. Denne Krig havde denne Vinter 
en elendig og sørgelig Udgang, saa at Hans Maje- 
stæt af Danmark mistede hele sin og de Luther- 
skes Hær og kun slap bort med Nød og næppe, 
selv tredie. Tyskerne og Monsieur Tiltyy som 
var Kejserens General, tog den danske Konges 
Lejr til Bytte med hele dens Indhold, og kort Tid 
efter faldt de med en stor Hær ind i vor Konges 
Riger og Lande, to eller tre Dage, efter at Kon- 
gen var kommen hjem. De kom uventet og ftindt 
alt uforberedt, de brændte og ødelagde Byer og 
Fæstninger, stjal og røvede alt, hvad de kunde faa 
ftit paa, mishandlede Befolkningen, baade Mænd 
og Kvinder, saaledes som de Relationer, der paa 
den Tid udgik i Trykken, noksom udviser. 

Eftersom det stod saa elendigt til i Riget og 
Kongen var fuldt optaget af andre Ting, trak det 
ud med at forelægge Kgl. Majestæt min Ansøgning 
om Skadeserstatningen, saa jeg fik intet. Da jeg 
saa, at dette ikke vilde gaa, raadede mange af 
mine Venner mig til at give en paalidelig Mand i 
Kjøbenhavn min Fuldmagt til paa mine Vegne at 
indkræve og modtage, hvad Kgl. Majestæt maatte 
dømme Kompagniet til at udrede mig i Skades- 
erstatning. Jeg var nemlig fost besluttet paa at tage 
hjem næste Sommer til Island, dette mit fattige 
Fødeland, thi efter min Ulykke var al min Hu 
vendt fta Danmark og ft-a at opholde mig dér. 
Mine gode Raadgivere sagde ogsaa til mig, at visse- 
lig vilde Hans Majestæt vise mig Retfærdighed 



173 



efter Artiklernes Ord, naar han fik bedre Stunder, 
at tænke over Sagen. 

Jeg gav derfor en Fuldmagt til min gode Ven 
og Velgører Søren [Willadsen] Skrædder. 

JON OLAFSSONS FULDMAGT TIL 
SØREN SKRÆDDERE) 

Kendestjeg Jon Olafsson Bamnfød vd I Island 
och met dette her obne bref vitterligt giør for alle 
cttt Jeg annnamer og Tiltager Erlig og velagt Dan- 
nemand Sofrin Villattson Borger og Induoner her 
vdy Kiobennhafnn vdy Mitt sted og giffuer visse- 
ligenn fullmagt at annname og Opbere paa Myne 
Vegne Vdy Myn fraverelse lige som Jeg self per- 
sonligenn tilsteder var^ huis som mig Tilkommer 
effter Kongl. Maytt. Artyculer lyudelse for den 
store skade som Jeg hafuer bekommet Vdy Com- 
pagnyens Tieniste pa den Ostindyaniske Reysej 
som er 3 finger paa den høyre hånd dy foriste^ 
Item half domelfynger paa den venstre so vel som 
den Neste fynger y som er blefaenn krumm, denn lille 
fynger a [I] den samme hånd er blefiienn styf. In 
Summa at Jeg ekkj er megtig at Knappe myne 
Klederj meget mindre at fortiene mitt brandy som 
gad og dy Compagnyens herrer selfuer er vitter- 
ligt, og dy hafuer set met deris Øyenn. Her hos er 
min ydmyg bon at I gode herrer laader denne 
myn fullmegtid Sofren Villatsson oppbere og be- 

1) Afskrevet efter Nr. 92, 40 i det Isl. lit. Selsk. Haandskriftsaml. i Lands- 
bibliotheket 1 Reykjavfk. 

komme effter Artyculemis lydelsCy so mange penge 
som I ville mig her vdy befordre, effter eders 
Christelig gemotty som I Kand andsuare for gad 
og Christeleg Ofrighed. Til beuising og Tryggelegre 
bekrefftelse at dette her vdy sandhed er setter eg 
mitt Nafnn met egenn hånd her under. Achtam 
Kaupinnhafnn den 10. May A2k 1626. 

Jon Olafsson Ostindyfar Islender^). 

Men uagtet denne min Fuldmagt fik hverken 
han eller jeg noget som helst, skøndt han idelig 
bragte Sagen for Rhedeme, og jeg maatte derfor 
bære min Ulykke og Lemlæstelse uden nogen- 
somhelst Erstatning, i) Dertil kom, at »Perlen'' 
stadig ikke kom hjem til Kjøbenhavn. Jeg bad 
derfor ogsaa Søren Skrædder paa mine Vegne at 
modtage alt mit Gods, hvis »Perlen'' ikke kom, 
før jeg var rejst, og gav ham Fuldmagt dertil og 
til at sende mig det til Island. Men den Vinter og 
det Foraar jeg opholdt mig i Kjøbenhavn, kom 
Skibet ikke, hvilket forvoldte mig stor Bekymring 
efter alt det andet. Søren Skrædder vilde sikkert 
trolig have sendt det hele til mig, hvis han nogen- 
sinde havde modtaget det, thi han var en redelig 
Mand. Han skrev mig senere op til Island, at 
Kaptajn Sixt Jacobsen strax, da Skibet var færdig 
med at losse i Kjøbenhavn, var afsejlet til Holland, 
efter at han havde overgivet salig Christopher 
Boyes Gods til dennes Arvinger. Men om han 

1) Det ottindiske Kompagnis Forhold var paa den Tid meget mistrøstige 
og det liele nsrved at opløses. 

havde overgivet mine Sager, som havde været i 
Christopher Boyes Varetægt, til disse Arvinger, 
sammen med det andet, eller om han havde føn 
det med sig til Holland kunde han Ikke sige. Jeg 
mistede derfbr alt og maatte gaa tomhændet dcrfn. 



KAP. XXXIV 

Da Foraaret var forbi og Sommeren begyndte, 
rustede de Islandske Købmænd deres Skibe 
For at sejle her op til Island. Jeg tog med det 
Skib, som skulde sejle til Skutulsfjord. Jeg tog 
Akked med mine gode Venner, Kammerater og 
Bekendte 1 Kjøbenhavn og gik saa ombord 1 Jesu 
Navn. 

Efter nogle Uger kom vi sa« 1 god Behold til 
Skutulsfjord. 




Her Følger den tredie Del af den brave, vidt 
berejste og forfremmede Mand Jon Olafs- 
sons Liv og Levneds Historie, der indeholder det, 
han oplevede den Vinter han opholdt sig i Kjø- 
benhavn efter hans Rejse til Indien, og endvidere 
det vigtigste, som skete efter at han var kommen 
tilbage til Island, sammenskrevet efter hans Søn 
Olaf Jonssons Beretning, saaledes som han kan 
huske det efter sin salig Faders Fortælling.^) 



KAP. I 

Salig yb/i Olafsson kom tilbage til Kjøbenhavn 
fra den ostindiske Rejse sex Uger efter Vin- 
terens Begyndelse. Han havde denne Vinter Natte- 
logis hos den fromme Kvinde Christine Sørens- 
datter^ Enke efter hans Staldbroder Jon Haldors- 
sony en Islænder, som havde været Kgl. Majestæts 
Bøsseskytte samtidig med Jon Olafsson^ men om 
Dagen var han i Kost hos Rigets Admiral.^) Der 

1) Som Andenhumds-Beretning har denne, Manuskriptets 3. Del, ikke saa 
megen Interesse som Jon Olafssons egne Optegnelser. Alt livad der ikke di- 
rekte vedrører liam, er derfor udeladt. 

') Om Cliristine Sørensdatter og Jon Olafssons bedste Ven og Kammerat, 
Jon Haldorsson, der altsaa var død, medens han var borte, se Oplevelserne I, 
Registret. Embedet som Rigens Admiral var ikke besat i Aarene 1623—30. Mu- 
ligvis menes der Albert Skeel. 

blev ham tilbudt at blive Skolemester for de Børn, 
som Kgl. Majestæt havde optaget til Forsørgelse 
og Oplæring, hvorfor han skulde have en Løn af 
400 Daler, hvilket han dog ikke vilde tage imod. 
Hans Slægtninge Hannes og Balthazar skrev ham 
ogsaa til fra Hamborg og indbød ham til at tage 
Ophold hos dem hele sin Livstid, hvilket han og- 
saa afslog. Endelig blev et ærligt Giftermaal stillet 
ham i Udsigt med en velhavende Enke, som havde 
et Par unge Sønner, der var Studenter, men hel- 
ler ikke dette havde han Lyst til. Han afslog alt 
dette, fordi han havde fattet den urokkelige Be- 
stemmelse, åt holde det Løfte, han i sin Nød havde 
aflagt, da han kom til Ulykke, at han vilde tage 
hjem til sit Fædreland, hvis Gud gav ham Liv og 
Førlighed dertil, og der lægge sig til den sidste 
Hvile, naar det var Guds Villie. 

Saa gik Vinteren, og om Foraaret gjorde Is- 
lænderne sig sejlklare her op til Island. Det sam- 
me gjorde Lensmanden Holger Rosenkrantz.^) Den 
højlovlige Herre Prins Christian (den Femte) bad 
ham tage mig med sig derop og sørge for mig paa 
andre Maader, hvilket han ogsaa trolig gjorde.^) 



1) Holger Rosenkrantz til Frøllinge og Ørup, Søn af Børge Rosenknmtz 
og Margrethe Juel, blev 1610 Kaptajn i Flaaden og 1620 forlenet med Island. 
Han gjorde nesten hvert Aar et Togt til Island for at administrere Retten, 
konvojere Handelsskibene og for egen Regning, mod en Afgift, at indføre Han- 
delsvarer. Han var i Island under Sørøverkrigen 1627, men tabte helt Besindel- 
sen og viste sig aldeles udygtig. Han deltog ogsaa 1 Krigen mod Hamborg 
1630. 1633 ombyttede han Islands Len med Gulland og tog Afsked af Flaadens 
Tjeneste. 1646 blev han Lensmand i Stavanger til 1648, da han blev Ridder og 
trak sig tilbage til Frøllinge 1 Halland, hvor han døde Februar 1658. 

S) Den merkelige Brug af første og tredie Person 1 dette Stykke lader 
formode, at Sønnen har havt nogle skriftlige Optegnelser af Faderen at støtte 
sig til under Nedskrivningen. 

12 

Med ham kom Jon Olafsson herop til Island 
og gik i Land i Havnen Seila ved Bessastadir,^) 
tilligemed Hr. Thorlak Skulason ^) og andre Lands- 
mænd. Høvedsmandens Skib med dets Passagerer 
kom dertil før St. Hansdag, og dér opholdt jeg 
mig, indtil Høvidsmanden og hans Følge tog til 
Althinget paa den fastsatte Tid, hvor jeg traf mange 
af Islands bedste Mænd og mange andre, som bød 
mig Vinterophold hos sig; men jeg afslog disse 
Tilbud undtagen det fra Bjørn Magnusson^) fra 
Bær paa Raudasand, hos hvem jeg var om Vin- 
teren eflter at jeg var kommen hjem. 



KAR II 

Høvedsmanden Holger Rosenkrantz førte to 
Abekatte med sig op til Island for Morskabs 
Skyld, en Han og en Hun, som Islænderne, der 
ikke havde set saadanne Dyr før, syntes var gan- 
ske vidunderlige at skue, og de Danske fortalte 
dem, at disse Abekatte var Mennesker fra Ost- 
indien, og at Jon Olafsson kunde forstaa deres 
Sprog, hvilket Islænderne troede, og en af Islæn- 
derne bukkede og nejede med dyb Reverens for 

1) Bessastadir, en Kongsgaard paa Halvøen Alptanæs i Nærheden af Rey- 
kjavik, var det sædvanlige Opholdssted for den kgl. Høvidsmand eller Befa- 
lingsmand over Island. Den var senere Amtmandsbolig og endelig Latinskole. 
I Seila-Bugten var en lille Havn for de Skibe, der overførte Høvidsmanden. 

S) Thorlakur Skiilason (1507—1656), Rektor ved Latinskolen paa Holar, 
blev 1628 Biskop (Se Biogr. Lex.) 

8) Bjørn Magnusson, død 1635, var Sysselmand i Bardastranda Syssel. 

dette indiske Ægtepar og forærede dem 4 Par 
Strømper, som han sagde, at hans Kone havde 
sendt dem. 

Jon var 33 Aar gammel, da han kom tilbage til 
Island 1626, og 22 Aar, da han første Gang rejste 
bort til England. 

Samme Sommer, som han kom hertil, forlenede 
Høvidsmanden Holger Rosenkrantz ham med tre. 
Kgl. Majestæt tilhørende Gaarde paa Nordlandet, 
nemlig Ingveldarstadir, Dadastadir og Skard paa 
Livstid med de tilhørende Kvilder.i) Deres Afgift 
til Kongen er 14 Rdlr. aarlig. De ligger paa Hof- 
dastrond, og Jon havde dem i Forlening i to Aan 
Men det forekom ham vanskeligt og forbundet 
med altfor store Udgifter hvert Aar at lade betale 
Landskyld og Leje af disse Gaarde her fra Vest- 
landet og bekoste Folk og Heste dertil,^) idet han 
selv opholdt sig i Alftafjorden hos sine Slægtninge, 
som ikke vilde give slip paa ham eller tillade ham 
at bosætte sig paa Nordlandet, hvilket han ej heller 
selv havde Lyst til. Det forekom ham, at Indtæg- 
terne og Udgifterne ved disse Gaarde gik op mod 
hinanden. Dertil kom ogsaa, at han havde fattet 
den Beslutning at indgaa Ægteskab her paa Vest- 
landet med en ærlig Dannekvinde, Ingibjørg Olafs- 
dattery som var Husholderske hos Jon Magnusson 
den yngre paa Eyri ved Seydis^ord, Datter af 
Sognepræsten til Stad, Hr. Olaf Jonsson^ og en 



h Kviide (lal. kvfglldi, kflglldl) esenlig en Kos Værdi, dermed menes 
den Kreaturbesætning, som liørte med til Gaarden. 

*) Indtægterne blev Ikke betalt i Penge, men i Naturalier. 

12» 

Tvillingsøster til hans Broder Haldor Olafssons 
Hustru. Paa Grund heraf vilde Jon ikke have 
Gaardene i Forlening længere end to Aar og af- 
gav dem igen. I disse to Aar opholdt han sig hos 
sine Slægtninge i Alftafjorden. 



KAR III 

Nu gik Tiden hen til Sommeren 1627 i Juni 
Maaned, da de tyrkiske Sørøverskibe kom 
op til Island til Østfjordene og Vestmanøerne og 
Grindaviky hvor de røvede, saaledes som det er 
fortalt i Hr. Olaf Egilssons Rejsebog, som dengang 
var Præst paa Vestmanøerne, og som blev taget 
til Fange af Sørøverne sammen med ialt 242 Mand. 
Samme Sommer kom to engelske Krigsskibe 
til Island for at kapre franske Skibe. Udfor Latra- 
bjarg ved Breidafjorden traf de et fransk Hval- 
fongerskib, som laa for Anker, og hvis Kaptajn 
DominigOy havde et gammelt Pas udstedt af Chri- 
stian IV af Danmark, hvori der meddeltes ham 
Tilladelse til at fange Hval her ved Island. Dette 
Pas viste han de engelske Kaptajner og henviste 
ogsaa til, at han ikke befandt sig .Under Sejl i rum 
Sø, men de vilde ikke tage nogel Hensyn til hans 
Forsvar og begyndte strax at angribe den franske 
Hvalfanger; men først efter to Dages Forløb erob- 
rede de den. Men atten af Hvalfangerne under 
Anførsel af Kaptajn Dominigos Broder Johan Svan 
undløb og roede bort nordpaa, til Arnarnes; her- 

fra skaffede Johan Svan sig Transportmidler til 
Øgur til den bekendte velbaarne Herre Ari Mag- 
nussony Kgl. Majestæts Sysselmand over Isafjords 
Syssel, thi de Franske agtede at bringe Sagen 
om de Engelskes ulovlige Kaperi ind for Dom- 
stolene. Da de engelske Skibe med det tagne 
franske Skib kom nordpaa i Mundingen af Isafjar- 
dardjup, blev det aftalt mellem den franske og de 
engelske Kaptajner, at der paa en fastsat Dag skulde 
holdes Møde i Arnardal angaaende Kapringen af 
Skibet. Til dette Møde blev Sysselmanden Ari 
Magnusson anmodet om at indfinde sig, og i hans 
Følge \2sJon Olafsson ikke den ringeste. Men da 
de ikke kunde blive enige om Gyldigheden af 
det Pas Dominigo havde faaet af Kong Christian 
IV af Danmark, blev denne Sag henvist til Lens- 
manden Holger Rosenkrantz paa Bessastadir. Jo- 
han Svan skulde ride derhen med en Skrivelse 
fra Sysselmanden og hente hans Svar. Til at følge 
ham medgav Sysselmanden hzm Jon Olafsson In- 
diefarer. 



KAR IV 

Derefter tog de engelske og franske Kaptajner 
ssimt Jon Olafsson ombord paa de engelske 
Orlogsskibe, hvor der blev holdt et stort Gilde, 
hvor Jon Olafsson traf sin gamle Ven, Skibsføre- 
ren Isaach Brommety med hvem han først rejste 

fra Island til England,^) thi denne Mand laa et 
kort Stykke Vej fra Orlogsskibene med sine Fiske- 
liner ude og fiskede. Han blev hentet til Gildet, 
og han og Jon Indiefarer var meget glade ved at 
se hinanden. 



KAR V 

Da Jon Olafsson og Johan Svan igen var kom- 
men i Land, tog de den korteste Vej til Øgur, 
hvor Sysselmanden Ari Magnusson havde ladet 
alt bringe tilveje, som de skulde bruge til Rejsen, 
Heste, Telte og alt andet. Jon Olafsson ledede 
denne Rejse. Da de kom til BorgarQorden, hørte 
de først de sørgelige Tidender om de store Røve- 
rier og Manddrab, som de tyrkiske Sørøvere havde 
udøvet i Østfjordene, Vestmanøerne og Grinda- 
vik, og jo længere de kom sydpaa, desto mere 
Frygt og Angst kunde de mærke ved Befolknin- 
gens Jammer og Graad. De .fortsatte Rejsen, til 
de kom til Bessastadir, hvor de traf Lensmanden 
Holger Rosenkrantz. 

Dette skete kort før Ålthinget skulde afholdes. 
Jon overgav ham Sysselmandens Brev, af hvilket 
han altsaa erfarede, at der var to engelske Orlogs- 
skibe udenfor Vestfjordene, hvorover han blev 
meget glad og vilde først sende Jon Olafsson til- 
bage for at anmode dem om at sejle til Sydlandet 
og deltage i Forsvaret mod Sørøverne. Men an- 

1) Se Jon Olafssons Oplevelser I. S. 8 f. 

gaaende den kaprede franske Hvalfanger og hans 
af Kongen udstedte Pas, mente han ikke at kunne 
træffe Bestemmelse; den Sag maatte opsættes til 
næste Herredag og forelægges Kongen og Rigets 
Raad. Men han lovede Johan Svarij at han vilde 
tage ham og hans to Følgesvende med sig til Dan- 
mark og give dem fri Fortæring undervejs. 

Høvidsmanden Holger Rosenkrantz havde over- 
ordentlig travlt paa den Tid, idet han lod opføre 
en Skanse ved Havnen Seila til Forsvar mod Sø- 
røverne, og til Besætning tog han alle de Islæn- 
dere, som var kommen til Bessastadir med deres 
Lensafgifter, og han vilde ikke give nogen Orlov, 
før man fik Vished om, hvor Sørøverne stævnede 
hen. Han havde ogsaa tilkaldt de tre danske Han- 
delsskibe fra de nærmeste Handelspladser. Disse 
tre Skibe laa nu i Seilaen tilligemed Høvidsman- 
dens eget Skib med fuld Besætning og saa godt 
udrustede som muligt. Han havde ogsaa udstillet 
Strandvagter paa alle Syd-Næssene, for at hindre 
Sørøverne i at gaa i Land dér. Da nu Jon Olafs- 
son havde opholdt sig en Nat paa Bessastadir og 
hurtigst muligt skulde rejse hjem igen til Vest- 
landet med Høvedsmandens Svar til de engelske 
Kaptajner, kom der Efterretning sydfra, at Sø- 
røverne allerede var kommen til Hafnarfjord, og 
at de agtede sig til Seila. 

Nu blev Jon Olafsson forhindret i at rejse, 
han og hans franske Ledsagere fik Ordre til at 
gaa i Skansen og betjene Kanonerne og skyde, 
naar det var nødvendigt. Høvedsmanden og alle 

hans Folk og en stor Del Islændere red om i 
Nærheden af Stranden. De sad i store messing- 
beslaaede Sadler og havde lange Stænger i Hæn- 
derne, men naar Solen skinnede paa Saddelbuerne^ 
tog det sig paa Afetand ud som en Skare bevæb- 
nede Mænd. Da alt var færdigt til Forsvar, saa de 
Sørøverne sejle ind i Havnen. De blev modtagne 
med en Del Kanonskud fra Skansen og Skibene, 
og det ene af Sørøverskibene stødte paa et Rev 
og stod fast, thi det var Lavvande. Det var det 
Skib, hvor Fangerne og næsten alt det røvede 
Gods var ombord. Fra de to andre Sørøverskibe 
blev der sat Baade ud for at losse Fanger og Gods 
over paa dem, for at lette det; og de kastede og- 
saa meget Tøndegods overbord, Mel, 01 og andre 
af de tungeste Varer, som de havde røvet. Det 
meste drev i Land, og da det var forsynet med 
Købmand Boye Nielsens Mærke fra Skutulsfjord, 
kunde Jon Olafsson vide, at Skibet til Skutuls- 
fjords Havn var blevet taget af Sørøverne. Medens 
disse nu pladskede om mellem Skibene, hørte de 
Danske desværre op at beskyde dem, baade fra 
Skansen og fra Skibene, og de tilstedeværende Is- 
lændere fik ikke Lov til at raade, og derfor kom 
Sørøverskibet flot igen ved Flodtid.i) Saa sejlede 
de bort fra Seilaen sydpaa og blev ikke set, før 
de i Juli Maaned plyndrede Vestmanøerne. Men 

>) Om dette SørøvertQg, hvorved 367 Mennesker blev bortført som Slaver 
og en M»ngde Mennesker dnebte, kan henvises til en Afhandling i »Nord og 
Syd« 1899 af Slgf6s Bløndal: .Algierske Sørøveres Tog til Island Aar 1627«. 

5f.V'*'::?*5* S«'«""^ * Reyklavlk udgiver for Tiden en Samling af de vigtigste 
Kilder Hl Togets Historie. 

hverken Høvedsmanden eller andre Folk fra Bes- 
sastadir red den Sommer til Althinget paa Grund 
af den Frygt og Angst, der var over dem ved disse 
Begivenheder. 



KAP. VI 

Da disse Begivenheder var forbi, rejste Jon 
Olafsson igen her op til Vestlandet med 
Brevet fra Høvidsmanden til de engelske Kap- 
tajner, hvori han anmodede dem om at opsøge 
Sørøverne og slaa dem ihjel, hvis de kunde. Paa 
4 Dage tilbagelagde Jon Olafsson Vejen fra Bes- 
sastadir til Øgur ved Isafjord. De engelske Kap- 
tajner gjorde sig strax klare til at sejle til Syd- 
landet efter Sørøverne, men vendte tilbage med 
uforrettet Sag. 

Nu er der at berette om en Ting, som jeg har 
sprunget over. Før Jon Olafsson tog Afsked med 
Holger Rosenkrantz paa Bessastadir, bad Jon ham 
om at anvende sin Indflydelse hos de velvise is- 
landske Rhedere i Kjøbenhavn, saa at der om Som- 
meren eller Efteraaret blev sendt et Skib op til 
Skutulsfjord Havn med nødvendige Varer for Me- 
nigmand i Isal^ord Syssel, der ikke kunde søge 
andre Havne for at handle dér. Høvedsmanden 
lovede, at han skulde gøre, hvad han kunde, hvil- 
ket han trolig holdt, saa at der tidlig om Efter- 
aaret kom et Skib fra det islandske Kompagni i 
Kjøbenhavn med Nødvendigheds-Artikler til Sku- 

tulsfjord og Dyrafjord Havne. Med dette Skib kom 
Efterretning om, at Høvedsmandens og mange 
andre islandske Handelsskibe lykkelig og vel var 
kommen til Danmark, med Undtagelse af de fire 
Skibe fra Vestmanøerne, Djupavog, Grindavik og 
SkutulsQordy som mentes at være tagne af Tyr- 
ken. Samtidig kom der ogsaa et dansk Orlogsskib, 
som vor Konge sendte herop for at søge efter 
disse Røvere, men det fandt dem ikke. — 



KAR VII 

Næste Aar 1628 kom den samme Høvedsmand, 
Holger RosenkrantZj her til Seilaen med et 
dansk Orlogsskib, ligesom ogsaa to andre danske 
Skibe blev sendt herop for at krydse omkring 
Landet efter Sørøvere. Ligeledes sendte Kong 
Jacob af England Orlogsskibe op til Island i sam- 
me Hensigt og for at holde Øje med de engelske 
Fiskerskuder, der fiskede heroppe. De fortalte, at 
Englænderne samme Foraar i engelske Farvande 
havde taget 13 tyrkiske Skibe, som skulde have 
været til Island og skudt nogle af dem i Sænk. 

Nu gik der nogen Tid, uden at der hændte 
noget, der er værd at nedskrive angaaende Jon 
Olafsson Ostindiefarer. Han opholdt sig stadig hos 
sine Slægtninge i Alftafjord, men undertiden hos 
Ari Magnusson eller andre fornemme Folk, hos 
hvem han var en velset Gæst. 

KAP. VIII 

Jon Olafsson havde været gift i nogle Åar, men 
havde ikke noget Underhold og nød intet til 
Gengæld for den Tid, han havde staaet i Kgl. 
Majestæts Tjeneste, og det blev mere og mere 
vanskeligt for ham at arbejde paa Grund af hans 
lemlæstede Haand og anden Svagelighed. Det faldt 
ham derfor ind atter at ansøge den høje Direktion 
for det ostindiske Kompagni, i hvis Tjeneste han 
havde faaet denne Skade, om at den af Godhed, 
Billighed og Retfærdighed vilde give ham noget 
til Livets Ophold i hans trange Stilling, og bad 
den islandske Købmand paa Skutulsfjardareyri at 
føre sin Sag hos den og bringe ham Svar tilbage. 
Men eftersom det netop traf sig saaledes paa 
den Tid, at den Konstabel eller Bøsseskytte, som 
paa Vestmanøerne ^) skulde passe Skansen og 
Kanonerne, var død og der behøvedes en anden 
erfaren Mand i hans Sted, blev Jon Olafsson be- 
skikket hertil, og til at have Opsyn med alt For- 
svarsvæsen der fandtes dér, endvidere til at lære 
Indbyggerne Krigsmaner og holde dem til Møn- 
string og Øvelse en Gang om Ugen. Til Løn her- 
for skulde han have Gaard og Bolig ft*it der paa 
Øerne, samt daglig Mad og Drikke i de danske 
Huse hos Lensmanden og en aarlig fast Løn af 
50 Vætten g) 

1) Vestmanøerne, som i det 17. Aarh undrede paa Dansk kaldtes Vespen- 
øeme, er en Gruppe stejle (^ forrevne Klippeøer Syd for Island. Kun den 
største af dem er beboet. 

*) En Væt s 40 Fisk. 45 Fisk vurderet til 1 Speclesdaler. (Handelstaxten 
for Island af o/u 1619). 

KAP. IX 

Strax samme Sommer forlod han med sin Hu- 
stru og Barn sin Gaard paa Vestlandet, Eyr- 
ardal, hvor han da havde boet i 1 1 Aar, og solgte 
sit Indbo for Heste og andet, som han behøvede 
til sin Rejse. 

Paa Vestmanøerne blev han godt modtaget af 
Lensmanden Niels Clemenseriy som strax anviste 
ham en Gaard til Bolig for ham og hans. Selv fik 
han daglig sin Mad og Drikke i de danske Huse, 
men om Natten var han hjemme hos sin Familie. 
Til hans Hustru blev der daglig fra de danske 
Huse sendt en Kande 01 og dertil 3 til 4 Brød. 
Jon Olafsson var godt fornøjet med Opholdet, 
men Ingibjørg Olafsdatter syntes ikke om Egnen 
og vilde paa ingen Maade blive dér; tilsidst blev 
hun tungsindig og fuld af Græmmelse, thi hun 
kedede sig overordenlig. Derfor maatte han love 
hende atter at bosætte sig paa Vestlandet, hvilket 
han iværksatte den næste Sommer af Hensyn til 
hende, men imod sit eget Ønske. Det Vidnesbyrd, 
som han fik af Lensmanden, før han rejste, be- 
viser Jon Olafssons ærlige Opførsel, den Tid han 
opholdt sig paa Øerne. 

NIELS CLEMMENSENS VIDNESBYRD OM 

JON OLAFSSON^) 

Eptter som Jon Olafsson hafuer her vdy Vest- 
spen Øe fortofaet paa ett års tyd og agtter sig Nu 
met guds hielp at forfoye sig Nu herfra og Vester 
til sine Venner og Kunninger. Og effter dij at hånd 
er af mig begerendis faaein *) Ord huorleidis 
hånd sig her vdy Vestspen Øy hafuer forholdet 
og Imydlertyd hånd haffuer her veret, da er dette 
den vidnesburd som eg hanem gyjfuer og kand her 
iche I mod vere at fomefnde Jon Olafsson haffuer 
forholldid sig her fromachttig Erligen og vel Til 
Ord og Giemingery so at Jeg hafuer Icke andet af 
hanem fomummit end at hånd maa vere og faare 
huor hånd vil Obehyndret I alle Maader aff huer 
Mand Og er jeg venligenn begerendis at huor for- 
neffndejon Olafsson er betorttidflj er Jeg alle Er- 
lige Mend hanem at befordre til det beste sligt 
Igen at forskyllde I lyge Maader eller andre huor 
jeg kand giore og forskylde. 

Skreffuet I Vestspen denn 17 Julij 1640. 

NYELS CLEMENSSON EH. 

. Han rejste saa med sin Hustru til Ålftafjorden 
igen og kom dér om Sommeren efter Althingets 
Slutning. Da var alle Gaardene bortfæstede, og 
han maatte derfor skaffe sig og sin Husstand Bo- 
pæl paa Gaarden Dvergastein for Resten af Aaret. 

1) Afskrevet efter en Afekrift fra Slutn. af det 17. Aarh. i Haandskriftet 02, 
40 i det isl. lit. Selskaba Haandskriftsamling, nu 1 Landablbliotheket I Reykjavik. 
Slutningen af Aktstykket er øjensynlig forvansket. 

*) faa eln, en Islandlsme o: fåeih =» nogle. 

KAR X 

Om Efteraaret hændte det sig, at Ami Jonsson^ 
som var Hvalfanger og boede paa Gaarden 
Større Hattardal, rejste hjemmefra og vilde til Øen 
Vigur paa Fiskefangst. Han sejlede saa i en Baad 
over paa den anden Side af Ålftaijorden og anløb 
Dvergastein, hvor Jon og hans Hustru jo opholdt 
sig. Jons Hustru Ingibjørg Olafsdatter bad da Ami 
om at sætte hende over til Kambsnes, thi hun 
vilde tage til Eyri for at træffe Jon Magnusson 
og hans Hustru. Man mente, hun tog derhen i 
den Hensigt at faa en Gaard i Forpagtning hos 
dem. 

Ami tog hende da med i Baaden og sejlede 
for en blid Bør ud af Alftafjorden, indtil de kom 
forbi Gaarden Trød ved Sudavik, da kom der et 
saa pludseligt og kraftigt Vindstød, at Baaden kuld- 
sejlede i et Nu. Arni og hans Folk kom med 
Guds Hjælp op paa Kølen og blev reddede af 
Bonden paa Trød, som hentede dem i Land i en 
Baad, men Ingibjørg Olafsdatter^ Jon Olafssons 
Hustru, blev funden død med en Brændevinsflaske 
bunden til sit Bælte under Kappen, thi denne 
Flaske havde hun havt til Hensigt at bringe Fol- 
kene paa Eyri. Liget blev bragt i Land til Trød 
og gjort i Stand til Bisættelse og dernæst bragt til 
Eyri ved Seydisfjord til Begravelse, hvor hun nu 
hviler. 

Men efter det Vindstød, som slog Baaden om- 
kuld, blev der helt blikstille, hvilket forekom alle 

forunderligt. Men man fortalte at Ingibjørg var 
bleven Uvenner med en Kvinde paa Vestmanøerne 
forrige Vinter, saa at de laa i Kiv med hinanden, 
og den Kvinde skal have sagt, at Ingibjørg ikke 
oftere vilde komme til at trættes med hende, thi 
hun vilde komme tilbage til Vestlandet og der 
drukne i Havet^ hvilket ogsaa skete paa den 
Maade, som her er fortalt. 

Jon Olafsson var nu Enkemand efter denne 
sin første Hustru og levede dér med sin udenfor 
Ægteskab fødte Søn: Christopher Boye^ som ogsaa 
døde fjorten Dage før Jul samme Vinter.^) 



KAR XI 

Nogen Tid derefter fik Jon Olafsson Lyst til 
atter at indgaa Ægteskab, og han søgte sig til 
Ægtemage en ærlig og hæderlig Kvinde Thorbjørg 
Einarsdatterj som var Husholderske hos Jon Thor- 
geirsson paa Gaarden Uppsalir i Seydisfjord, og 
efter Guds naadige Villie og med hendes eget og 
Forloveres Samtykke fik han hende til Ægtehustru 
og satte Bo paa Gaarden Uppsalir i SeydisQord, 
hvor de boede i de næste 5 Aar, derefter flyttede 
de til Gaarden Eyrardal ved Alftafjorden, hvor de 
boede uafbrudt i 30 Aar, indtil hans Død 1679. 

1) Altaaa opkaldt efter hans højt elskede Kaptajn. 

KAP. XII 

Samtidig boede den velbaarne og vidt bekendte 
Sysselmand Ari Magnusson paa Øgur ved Isa- 
Qorden, og han bortforpagtede den nævnte Gaard 
Eyrardal til Jon Olafsson Indiefarer. Men efter 
Ari Magnussons Død^) gik Isaf)ords og Stranda- 
Sysler, som han havde havt i Forlening, over til 
andre, og Jon Olafsson ansøgte da Kgl. Majestæt 
Kong Frederik den Tredie om, at hans Kgl. Maje- 
stæt vilde allernaadigst forunde ham at bo dér paa 
Hans Majestæts Gaard Eyrardal paa Livstid, frit 
og uden Afgifter, i hans Alderdom og Svagelighed, 
efter som han paa ingen Maade var i Stand til 
selv at fortjene sit Brød eller arbejde med sine 
Hænder paa Grund af den Lemlæstelse, som han 
havde ftiaet i Kgl. Majestæt Kong Christian den 
Fjerdes Tjeneste paa den ostindiske Rejse. Da 
Jon Olafsson ikke havde faaet noget rigtigt Svar 
paa denne Ansøgning, rejste han til Althinget Aaret 
efter, 1653, og traf dér den velbyrdige Lehnsherre 
Henrik Bjelke^^) som han bad om at støtte hans 
Sag, hvilket han lovede og trolig holdt, da han 
traf Kongen. Aaret efter, 1654, tilskrev han sin 
befuldmægtigede Foged paa Bessastadir Thomas 
Nicolaisen^ at han havde modtaget en kongelig 
Skrivelse om, at Jon Olafsson Ostindiefarer frit 
uden nogensomhelst Afgift for Livstid skulde bebo 



1) Han døde 11. Oktbr. 1652, 80 Aar {tmmel. 

^ Henrik Bjelke, den senere Rissadmiral (161S— 83) var Lensmand paa 
Island fra 1649 til sin D«d. 

Hans Kgl. Majestæts Gaard Eyrardal ved Alfta- 
fjord med de tre Kvilder, som følger med Gaar- 
deOy samt at dette skulde indføres i Kgl. Maje- 
stæts Jordebog og skriftlig meddeles den, der havde 
Alftafjordgaardene i Forlening, fra hvis Afgift til 
Bessastadir der aarlig skulde trækkes tre Rigs- 
daler, saa længe Jon Olafsson levede; men naar 
han døde, skulde Gaarden Eyrardal igen falde ind 
under den kgl. Administrator, der skulde modtage 
den frit af Jon Olafssons Arvinger og derefter 
svare fiild Afgift af den tillige med Afgiften af de 
andre derliggende Gaarde. 

Gaarden blev derefter afstaaet til Jon Olafsson^ 
der derefter beboede den frit, og fik alle dens 
Indtægter, baade af landdrevne Hvaler og andet i 
20 Aar. 

Jon Olafsson og hans Hustru Thorbjørg Einars- 
datter blev efterhaanden svageligere, saaledes som 
Alderdommen fører det med sig, saa at deres 
ægtefødte Søn Olaf Jonsson maatte forsørge dem 
sammen med sin Halvsøster Thorbjørg Thorsteins- 
datter^ som deres Moder havde faaet med en an- 
den Mand, før hun blev gift med Jon Olafsson. 
Men da dennes Alderdomssvaghed stadig tiltog, tog 
han unge Piger og Drenge til Undervisning i boglig 
[ Lærdom og holdt dem til Læsning og Skrivning, 

; hvilket altid havde været hans Skik om Vinteren, 

endnu medens han drev sin Gaard. Thi denne 
Mand havde alt fra sin Barndom naturlige Anlæg 
for og Tilbøjelighed til boglige Sysler, hvilket man 
kan se af denne Bog. Der er derfor mangen Mand 



I 

I 

og Kvinde^ som hos ham har foaet boglig Lærdom 
og er blevet optugtet i gode Sæder^ thi han avede 
sine Skolebørn med kristelig Tugt og Formaning, 
saa at mange af dem blev gode og gudfrygtige 
Mennesker. Han var en klog og From Mand, me- 
get alvorlig og pligtopfyldende i sin Omgang og 
Optræden. Han Forvaltede ogsaa med stor Troskab 
det Repstyrerembede, som var ham betroet i hans 
Rep^) næsten hele den Tid, han drev en Gaard. 
Men da Alderdommens Byrder blev tungere og 
tungere, bortkaldte Gud ved en naturlig Død Jons 
Ægtehustru til sin himmelske Naade Fra denne 
usle og Forgængelige Verden. Han blev da tilbage 
som Enkemand og sørgede over hende i sin Alder- 
dom. Han overlevede hende næsten i 2 Aar, var 
i den Tid meget svag og laa For det meste i Sen- 
gen, indtil han fik den Sygdom, som blev hans 
Bane, og i hvilken han hensov sødt i Herren 
Anno 1679 cFter Christi Fødsel til denne Verden, 
Dagen Før Korsmisse om Foraaret [o: 2. Maj], i 
hans Alders syv og firsindstyvende Aar. 

1) Svarer til den dmnskc S<%nef<^ed-Be8tilling. 

